വയനാട്ടിലേക്ക് ടൂർ പ്ലാൻ ചെയ്യുന്നവർക്കായി ചില വിവരങ്ങൾ •Tech Travel Eat\nവയനാട്ടിലേക്ക് ടൂർ പ്ലാൻ ചെയ്യുന്നവർക്കായി ചില വിവരങ്ങൾ\nവിവരണം – ദീനദയാൽ വി.പി. (യാത്രികൻ ഗ്രൂപ്പ്).\nവയനാട്ടിലേക്ക് ടൂർ പ്ലാൻ ചെയ്യുന്നവർക്കായി ചില വിവരങ്ങൾ താഴെ കൊടുക്കുന്നു ടൂർ പ്ലാൻ ചെയ്യുന്നതിന് മുൻപ് ഇത് വായിച്ചു നോക്കിയാൽ നിങ്ങളുടെ യാത്ര എളുപ്പമാക്കാം. പ്രധാന സ്ഥലങ്ങൾ മാത്രമേ സൂചിപ്പിക്കുന്നുള്ളു..\n1 #മുത്തങ്ങ_വന്യജീവി_സങ്കേതം, തോൽപ്പെട്ടി വന്യജീവി സങ്കേതം – Entry time-7 am-9am(40 jeeps),3pm-5pm(20 jeeps). ഇവിടെ ജീപ്പ് സഫാരിയാണുള്ളത്. രാവിലെ 40 ജീപ്പും വൈകുന്നേരം 20 ജീപ്പുകളും മാത്രമാണ് പ്രവേശനം. ഒരു ജീപ്പിൽ പരമാവധി7പേർ എന്നരീതിയിലാണ് പോകുന്നത്.ടിക്കറ്റ് ക്യൂവിൽ നിന്ന് മാത്രമേ ലഭിക്കൂ. മുൻകൂട്ടി ബുക്കിംഗ് ഇല്ല. അതിനാൽ ആദ്യം വരുന്നവർക്കേ ടിക്കറ്റ് ലഭിക്കാറുള്ളു.ഒരു മണിക്കൂറാണ് സഫാരി സമയം.\nPic – Sirajuddin Vysyambath.\n2 #എടക്കൽ_ഗുഹ : Entry time-9 am-3.30 pm. എല്ലാ തിങ്കളാഴ്ചകളിലും പ്രധാന അവധി ദിവസങ്ങളിലും ഇവിടെ അവധിയായിരിക്കും. ഒന്നര കിലോമീറ്റർ ദൂരം കയറ്റം കയറി വേണം നടക്കാൻ എന്ന് ഓർക്കുക.\n3 #സൂചിപ്പാറ_വെള്ളച്ചാട്ടം : Entry time-9 am-4pm . വേനൽക്കാലങ്ങളിൽ വരൾച്ചമൂലം ഇവിടെ അടച്ചിടാറുണ്ട്. അതിനാൽ ആദ്യമേ അന്വേഷിച്ചിട്ടു വേണം പോകാൻ.കനത്ത മഴയും ഇടിമിന്നലും ഉണ്ടായാലും സാധാരണ അടക്കാറുണ്ട്.\n4 #ചെമ്പ്ര_മല Entry-7am-2pm(trekking),മലകയറ്റമാണ് പ്രധാന ആകർഷണം ,പ്രായമുള്ളവർക്കും കുട്ടികൾക്കും മല കയറാൻ ബുദ്ധിമുട്ടാകും. വെള്ളം കരുതണം അതുപോലെ പഴവും പ്ലാസ്റ്റിക് നിരോധിത മേഖലയാണ്. ചില സമയങ്ങളിൽ ഇവിടെ പ്രവേശനം നിരോധിയ്ക്കാറുള്ളതിനാൽ പോകുന്നതിനു മുന്നേ ഒന്ന് അന്വേഷിക്കുക.\n5 #പൂക്കോട്_തടാകം. Entry time-9 am-5.30 pm,9am-5pm(boating). പ്രധാന ആകർഷണം ബോട്ടിംഗ് ആണ് . ഇന്ത്യയുടെ ഭൂപടത്തോട് സാദൃശ്യമുള്ള ആകൃതിയിൽ പ്രകൃതി നിർമിച്ച ഈ തടാകത്തിനു ചുറ്റും നടപ്പാതയുണ്ട്.\n6 #ബാണാസുര_സാഗർ : Entry time-9 am-5 pm , മണ്ണ് കൊണ്ട് നിർമിച്ച ഈ ഡാമിൽ സ്പീഡ് ബോട്ട് സൗകര്യമുണ്ട്. പക്ഷെ അഞ്ചു മണിക്ക് മുൻപ് ടിക്കറ്റ് വാങ്ങണം.\nPhoto – Sachidanantha sahu.\n7 #ബാണാസുരാ_ഹിൽ_ട്രെക്കിങ് : ബാണാസുരാ ഹിൽ ട്രെക്കിംഗ് എന്ന പേരിൽ മുൻപേ DTPC നടത്തി വരുന്ന ട്രെക്കിംഗ് Camp ഇവിടെ നടക്കുന്നുണ്ട്. വയനാട്ടിലെ രണ്ടാമത്തെ വലിയ മലയാണ് BanraSura Hill. മാനന്തവാടിയിയിൽ നിന്ന് 25 Km ഉം കൽപ്പറ്റ യിൽ നിന്ന് 37 km ഉ ദൂരം ഉണ്ട്. സമുദ്ര നിരപ്പിൽ നിന്നും 2030 മീറ്റർ (6660അടി) ഉയരത്തിൽ സ്ഥിതി ചെയ്യുന്ന ബാണാസുര ഹിൽ പശ്ചിമഘട്ട മലനിരകളുടെ ഭാഗമാണ്. കാറ്റുമല അതിന്റെ ഒരു ഭാഗമാണ്.\n1200 മീറ്ററാണ് ഇതിന്റെ ഉയരം.3തരം ട്രക്കിങ് ആണ് അവിടെ അനുവദിക്കുന്നത്, 1)-3 മണിക്കൂർ ട്രക്കിങ്ങ് : 750 രൂപയാണ് ചാർജ്ജ്. ഒരു ടീമിൽ മാക്സിമം 10 പേരെയാണ് അനുവദിക്കുന്നത്.ഒരു ഗൈഡും ഉണ്ടാകും. 2)-5 മണിക്കൂർ ട്രക്കിങ്ങ് 1200 രൂപ.ഒരു ടീമിൽ മാക്സിമം 10 പേർ. ഒരു ഗൈഡും ഉണ്ടാകും. 3) – ഫുൾ ഡേ ട്രക്കിങ്ങ് .1500 രൂപ.രാവിലെ 8 മണി മുതൽ വൈകിട്ട്5മണി വരെയാണ്.\nഒരു ടീമിൽ മാക്സിമം5പേരെ ആണ് അനുവദിക്കുന്നത്. ഒരു ഗൈഡും ഉണ്ടാകും.\nമൂന്ന് മണിക്കൂർ ട്രക്കിങ്ങ് പോയി5മണിക്കൂർ കഴിഞ്ഞ് ഇറങ്ങിയാൽ 750 രൂപ കൂടുതൽ അടക്കേണ്ടി വരും. ട്രക്കിങ്ങിനു പോകുന്നവർ കഴിയുന്നതും ഒന്നോ രണ്ടോ ദിവസം മുമ്പ് വിളിച്ച് ബുക്ക് ചെയ്ത് പോകുന്നതാണ് നല്ലത്. കഴിവതും രാവിലെ തന്നെ എത്താൻ ശ്രമിക്കണം.\n8 #കുറുവ_ദ്വീപ് Entry time-9am-3pm, കുറുവ ദ്വീപ് കൽപ്പറ്റയിൽ നിന്നും കിലോമിറ്റർ അകലെയാണ്. ചങ്ങാടത്തിലാണ് നദി കടക്കുന്നത് അതിനു ശേഷം ഒരു കിലോമീറ്ററോളം നടന്നു വേണം പ്രധാന സ്ഥലത്തു എത്താൻ അതിനു ശേഷം വെള്ളത്തിലിറങ്ങി കുളിക്കുവാനും റിവർ ക്രോസ് ചെയ്യാനും സാധിക്കും.ജൂൺ മുതൽ നവംബര് വരെ ഇവിടെ അവധിയാണ്.\n9 #തിരുനെല്ലി_ക്ഷേത്രം, 5.30 AM-12.30 PM and 5.30 pm, ദക്ഷിണകാശി എന്നറിയപ്പെടുന്ന ക്ഷേത്രം കൽപ്പറ്റയിൽ നിന്നും ൬൫ കിലോമീറ്റര് അകലെയാണ്.കാടിന്റെ നടുക്കാണ് ക്ഷേത്രം.\nPhoto – Salam Arakkal.\n10 #900_കണ്ടി: പ്രകൃതിയുടെ ഹരിതഭംഗിയും ഹിമകണങ്ങൾ തലോടിയ കാട്ടു ചെടികളും കാട്ടാറുകളും കുയിലിന്റെ ശബ്ദവും ഇന്നും നിലച്ചിട്ടില്ലാത്ത സുന്ദര ക്കാഴ്ച്ചകൾ നിറഞ്ഞ 900 കണ്ടി വയനാടിന്റെ യഥാർത്ഥമുഖമായിരുന്നു. ചുണ്ടലിൽ നിന്നും മേപ്പാടി സിറ്റിയിൽ വന്ന് സൂജിപാറ റോഡിലെക്ക് തിരിയുക കുറച്ച് ദൂരം വന്നാൽ കള്ളടി മകാം കാണും…അതു കയിഞ്ഞു 100-200 മിറ്ററിന്നു ഉള്ളിൽ ഒരു ചെറിയ പാലം വരും…പാലം കയിഞ്ഞ ഉടനെ വലത്തോട്ട് ഉള്ള വിതി കുറഞ്ഞ ടാറിട്ട റോഡ്….\n11 #വില്ലേജ്_ലൈഫ്_എക്സ്പീരിയൻസ് : ടൂർഉത്തരവാദിത്വ ടൂറിസം നടത്തുന്ന ഈ പ്രോഗ്രാം മുൻകൂട്ടി ബുക്ക് ചെയ്യാം, ഗ്രാമങ്ങളിലൂടെ വയനാടിന്റെ മനസ്സറിഞ്ഞു നടക്കാം,മൺപാത്ര നിർമാണം ,ആർച്ചെറി, യൂക്കാലി തൈലനിർമാണം കുട്ടനിർമാണം,മുളയുൽപ്പന്ന നിർമാണം ,പക്ഷിനിരീക്ഷണം,ഗ്രാമയാത്ര,ഗ്രാമീണ ഭക്ഷണം,നെല്പാടങ്ങളിലൂടെയുള്ള യാത്ര എന്നിവ ഇതിൽ ആസ്വദിക്കാം അതോടൊപ്പം സാധാരണക്കാർക്ക് ഇതൊരു വരുമാന മാർഗവുമാണ് . വയനാട്ടിൽ രണ്ടു പാക്കേജുകളുണ്ട് .\nഇവിടെ പറയാത്ത ചില സ്ഥലങ്ങളുണ്ട് മീൻമുട്ടി വെള്ളച്ചാട്ടം, സൺറൈസ് വാലി, നീലിമല പോയിന്റ്, മൈലാടി പാറ, കാന്തന്പാറ, അരണമല, കുറുമ്പാലക്കോട്ട, സീതമ്മക്കുണ്ട് അങ്ങനെ എണ്ണിയാൽ തീരാത്ത അത്ര.\nകവർ ഫോട്ടോ – റഫീന.


Local Body Elections 2020 | യുഡിഎഫ് സ്ഥാനാർത്ഥിയോട് വാടക വീട് ഒഴിയാൻ സിപിഎം നേതാവ് ആവശ്യപ്പെട്ടതായി പരാതി; കെട്ടിച്ചമച്ചതെന്ന് സിപിഎം | Tenant evicted for being UDF candidate CPM leader claims itafabricated story– News18 Malayalam\nTENANT EVICTED FOR BEING UDF CANDIDATE CPM LEADER CLAIMS IT A FABRICATED STORY JJ TV\nസാഹചര്യം മുതലെടുത്ത് സംഭവത്തെ രാഷ്ട്രീയമായി ഉപയോഗിക്കാനാണ് യു ഡി എഫ് ശ്രമിക്കുന്നതെന്നും ജയൻ കുറ്റപ്പെടുത്തി.\nയു ഡി എഫ് സ്ഥാനാർത്ഥി സ്റ്റെല്ല ഡൊമിനിക്\nLast Updated : December 01, 2020, 23:01 IST\nകണ്ണൂർ: കണ്ണൂരിൽ യു ഡി എഫ് സ്ഥാനാർത്ഥിയോട് സി പി എം നേതാവ് വാടക വീടൊഴിയാൻ ആവശ്യപ്പെട്ടെന്ന് ആരോപണം. എന്നാൽ, ആരോപണം അടിസ്ഥാനരഹിതമാണെന്ന വീട്ടുടമസ്ഥൻ വ്യക്തമാക്കി.\nപട്ടുവം ഗ്രാമപഞ്ചായത്തിലെ അഞ്ചാം വാർഡായ മുറിയാത്തോടെ യു ഡി എഫ് സ്ഥാനാർത്ഥി സ്റ്റെല്ല ഡൊമിനിക്കിനും കുടുംബത്തിനുമാണ് ദുരനുഭവം ഉണ്ടായതായി യു ഡി എഫ് ആരോപണം ഉന്നയിച്ചത്. കൂവോട് പി എച്ച് സിക്ക് സമീപം സി പി എം ലോക്കൽ സെക്രട്ടറി വി വി ജയന്‍റെ വീട്ടിലായിരുന്നു സ്റ്റെല്ലയും കുടുംബവും വാടകയ്ക്ക് താമസിച്ചിരുന്നത്. സ്റ്റെല്ലാ സ്ഥാനാർത്ഥിയായി മത്സരരംഗത്ത് ഇറങ്ങിയതോടെ വീടൊഴിയാൻ ഉടമസ്ഥൻ ആവശ്യപ്പെട്ടു എന്നാണ് പരാതി.\nവാടക വീട്ടിൽ നിന്നും പുറത്താക്കപ്പെട്ട സ്ഥാനാർത്ഥിക്കും കുടുംബത്തിനും മറ്റൊരു വീട് ഏർപ്പാട് ചെയ്തതായി യു ഡി എഫ് നേതൃത്വം വ്യക്തമാക്കി. തെരഞ്ഞെടുപ്പ് പ്രചാരണവുമായി സ്റ്റെല്ല മുന്നോട്ടു പോവുകയാണ്.\nഎന്നാൽ ജനുവരിയിൽ ഒഴിയാം എന്ന ഉറപ്പിന്മേലാണ് വീട് വാടകയ്ക്ക് നൽകിയതെന്നാണ് ഉടമസ്ഥന്റെ വിശദീകരണം. 'സംസ്ഥാനത്തിന് പുറത്തുള്ള സഹോദരി മടങ്ങി വരുമ്പോൾ ക്വാറന്റീനിൽ താമസിക്കാൻ സൗകര്യമൊരുക്കാനാണ് ജനുവരിയിൽ വീട് ഒഴിയണം എന്ന ധാരണ നേരത്തെ ഉണ്ടാക്കിയത്. എന്നാൽ, സ്റ്റെല്ല ഡിസംബറിൽ തന്നെ വീടൊഴിഞ്ഞു. സഹോദരി മടങ്ങിവരുന്നതു വരെ അവർക്ക് വാടകവീട്ടിൽ തന്നെ താമസിക്കാമായിരുന്നു' - വി.വി ജയൻ ന്യൂസ് 18നോട് പറഞ്ഞു.\nഅതേസമയം, പാർട്ടി ഗ്രാമത്തിൽ മത്സരിക്കാൻ തയ്യാറായതിന്റെ പേരിലാണ് വനിതാ സ്ഥാനാർത്ഥിയോടും കുടുംബത്തിനോടും പ്രതികാര രാഷ്ട്രീയം എന്ന് യു ഡി എഫും ആരോപിക്കുന്നു.\nFirst published: December 01, 2020, 22:42 IST\ncpmKerala Local body ElectionLocal body Elecions 2020Local Body Election in KeralaLocal body ElectionsLocal Body Elections 2020udf


ബ്രെക്‌സിറ്റ് ഡീല് ഉറപ്പിച്ച് തെരേസ മെയ്; അയര്‍ലണ്ട് അതിര്‍ത്തി അടയ്ക്കില്ല; നിലവിലുള്ള യൂറോപ്യന് പൗരന്മാര്‍ക്ക് ബ്രിട്ടനില് തുടരാം - Rose Malayalam | Rose Malayalam\nബ്രെക്‌സിറ്റ് ഡീല് ഉറപ്പിച്ച് തെരേസ മെയ്; അയര്‍ലണ്ട് അതിര്‍ത്തി അടയ്ക്കില്ല; നിലവിലുള്ള യൂറോപ്യന് പൗരന്മാര്‍ക്ക് ബ്രിട്ടനില് തുടരാം\nUpdated on 09-12-2017 at 5:54 am\nബ്രെക്?സിറ്റുമായി ബന്ധപ്പെട്ട് ബ്രിട്ടനുമായി നടത്തിയ ആദ്യഘട്ട ഒത്തുതീര്‍പ്പ് ചര്‍ച്ചയില് കാര്യമായ പുരോഗതിയെന്ന് യൂറോപ്യന് കമ്മീഷന്. ബ്രിട്ടന് പ്രധാനമന്ത്രി തെരേസ മേയും യൂറോപ്യന് കമ്മീഷന് പ്രസിഡന്റ് ജീന് ക്ലൗഡ് ജന്‍കറും നടത്തിയ ചര്‍ച്ചയിലാണ് സുപ്രധാന പുരോഗതി കൈവരിച്ചിരിക്കുന്നത്. ഐറിഷ് അതിര്‍ത്തി, ബ്രിട്ടനിലെ വിവാഹമോചന ബില്, പൗരന്‍മാരുടെ അവകാശങ്ങള് തുടങ്ങിയ കാര്യങ്ങളിലാണ് ചര്‍ച്ച നടന്നത്. അയര്‍ലണ്ടിലെയും യൂറോപ്യന് യൂണിയനിലെയും പൗരന്മാരുടെ അവകാശങ്ങള് സംരക്ഷിച്ചുള്ള, അതിര്‍ത്തി സംബന്ധിച്ച് അയഞ്ഞ നിലപാടാണ് സ്വീകരിക്കുക.\nവടക്കന് അയര്‍ലന്റില് കര്‍ശനമായ അതിര്‍ത്തി പരിശോധനയുണ്ടാവില്ലെന്ന് തെരേസ മേ ഉറപ്പ് നല്‍കി. സ്വതന്ത്ര അയര്‍ലന്റില് നിന്നും വടക്കന് അയര്‍ലന്റിലേക്കുള്ള വ്യാപാരത്തിന് മുന്‍പ് അതിര്‍ത്തി പരിശോധനയുണ്ടായിരുന്നില്ല. ഇത് നിലനിര്‍ത്താന് സ്വതന്ത്ര അയര്‍ലന്റ് ആവശ്യപ്പെട്ടിരുന്നു. എന്നാല് സുരക്ഷാ പ്രശ്‌നങ്ങള് കാരണം ബ്രിട്ടന് അതില് നിയന്ത്രണമേര്‍പ്പെടുത്തിയിരിക്കുകയാണ്.\nയൂറോപ്പിലെയും യുകെയിലെയും പൗരന്മാര്‍ക്കു തുടര്‍ന്നും ജോലി ചെയ്യാനും താമസിക്കാനും പഠിക്കാനും സാധിക്കുന്ന വിധത്തിലാണ് ഡീല് എന്നാണു സൂചന. ഐറിഷ് അതിര്‍ത്തിയുടെ പേരിലുള്ള തര്‍ക്കത്തിലും സമവായം ഉണ്ടായി. ബ്രക്സിറ്റ് ചര്‍ച്ചകള് തടസ്സപ്പെട്ടാല് തെരേസ മേ സര്‍ക്കാര് അടുത്ത ആഴ്ച വീഴുമെന്ന് യൂറോപ്യന് യൂണിയന് കമ്മീഷന് പ്രസിഡന്റ് ജീന് ക്ലോഡ് ജങ്കര് കഴിഞ്ഞ ദിവസം അഭിപ്രായപ്പെട്ടിരുന്നു. ബ്രക്സിറ്റ് ചര്‍ച്ചകളില് പുരോഗമനം നേടിയില്ലെങ്കില് തെരേസ മേ സര്‍ക്കാര് അട്ടിമറിക്കപ്പെടുമെന്നാണ് അദ്ദേഹം മുന്നറിയിപ്പ് നല്‍കുന്നത്.\nവേര്‍പിരിയല് വ്യവസ്ഥയായി 45 മുതല് 55 ബില്ല്യണ് യൂറോ നിശ്ചയിച്ചു. 30 ലക്ഷത്തോളം ബ്രിട്ടീഷ് പൗരന്‍മാരുടെ അവകാശങ്ങള് സംരക്ഷിക്കുന്നതിന്റെ ഭാഗമായിട്ടാണ് ഇതെന്ന് മേ കൂട്ടിചേര്‍ത്തു. ഡിസംബര് 14,15 തീയതികളിലായി നടക്കുന്ന ഉച്ചകോടിയില്, യൂറോപ്യന് യൂണിയന് നേതാക്കളും, ബ്രിട്ടനും തമ്മില് ബ്രെക്?സിറ്റ്? രണ്ടാം ഘട്ട ഒത്തുതീര്‍പ്പ് ചര്‍ച്ചകള് നടത്തും.\n40 വര്‍ഷത്തെ അംഗത്വത്തിന് ശേഷം കഴിഞ്ഞ വര്‍ഷം ജൂണിനാണ് ബ്രിട്ടന് യൂറോപ്യന് യൂണിയനില് നിന്നും വിട്ട് നില്‍കാന് തീരുമാനിച്ചത്. യൂണിയനില് നിന്നും 2019 ലാണ് ബ്രിട്ടന് പൂര്‍ണമായും വേര്‍പിരിയുന്നത്. അതിന് മുന്‍പായി മൂന്ന് കാര്യങ്ങളില് ഒത്തുതീര്‍പ്പിലെത്താനുള്ള ചര്‍ച്ചകളിലാണ് കാര്യമായ പുരോഗതിയുണ്ടായിരിക്കുന്നത്.


ചൂർണിക്കര വ്യാജരേഖ കേസ്: അബു സബ് കളക്ടറുടെ പേരിൽ ചമച്ചത്2വ്യാജ ഉത്തരവുകൾ\nChoornikkara, First Published 17, May 2019, 11:27 AM IST\nചൂർണിക്കരയിലെ ഹംസയുടെ 25 സെന്‍റ് സ്ഥലം തരം മാറ്റാൻ ലാന്‍റ് റവന്യൂ കമ്മീഷണറുടെ ഉത്തരവ് നടപ്പാക്കണം എന്ന് നിർദേശിക്കുന്ന വ്യാജ രേഖയാണ് ഫോർട്ടു കൊച്ചി സബ് കലക്ടറുടെ പേരിൽ തയാറാക്കിയത്\nകൊച്ചി: ചൂർണിക്കര വ്യാജരേഖാക്കേസിലെ ഒന്നാം പ്രതി അബു ഫോർട്ടുകൊച്ചി സബ് കലക്ടറുടെ പേരിൽ രണ്ട് വ്യാജ ഉത്തരവുകൾ ചമച്ചതായി വിജിലൻസ് കണ്ടെത്തി. ഇക്കാര്യത്തിൽ വിശദമായ അന്വേഷണം നടത്തുമെന്ന് വ്യക്തമാക്കുന്ന എഫ്ഐആർ മൂവാറ്റുപുഴ വിജിലൻസ് കോടിതിയിൽ ഇന്ന് സമർപ്പിക്കും.\nലാന്‍റ് റവന്യൂ കമ്മീഷണറുടെ പേരിൽ മാത്രമല്ല ഫോർട്ടുകൊച്ചി സബ് കലക്ടറുടെ പേരിലും വ്യാജ രേഖ ചമച്ചെന്നാണ് കണ്ടെത്തൽ. ചൂർണിക്കരയിലെ ഹംസയുടെ 25 സെന്‍റ് സ്ഥലം തരം മാറ്റാൻ ലാന്‍റ് റവന്യൂ കമ്മീഷണറുടെ ഉത്തരവ് നടപ്പാക്കണം എന്ന് നിർദേശിക്കുന്ന വ്യാജ രേഖയാണ് ഫോർട്ടു കൊച്ചി സബ് കലക്ടറുടെ പേരിൽ തയാറാക്കിയത്.\nആലുവ തഹസിൽദാർക്ക് ഒന്നാം പ്രതി അബു തന്നെയാണ് ഉത്തരവ് എത്തിച്ചുകൊടുത്തത്. ഭൂമി തരംമാറ്റാൻ അനുവദിച്ചുകൊണ്ടുളള ലാന്‍റ് റവന്യൂ കമ്മീഷണറുടെ ഉത്തരവിന് കൂടുതൽ വിശ്വാസ്യത വരാനായിരുന്നു ഇത്. ലോക്കൽ പൊലീസിന്‍റെ ചോദ്യം ചെയ്യലിൽ ഈ രേഖകൾ എറണാകുളം ജില്ലയിൽ തയ്യാറാക്കിയതെന്നാണ് അബു മൊഴി നൽകിയത്.\nഇതിന്‍റെ നിജസ്ഥിതിയെ സംബന്ധിച്ചും ഉത്തരവ് തയ്യാറാക്കിയതിൽ സർക്കാർ ഉദ്യോഗസ്ഥർക്ക് പങ്കുണ്ടോയെന്നും വിജിലൻസ് പരിശോധിക്കും. നിലവിൽ ലോക്കൽ പൊലീസിന്‍റെ കൈവശമുളള കേസ് രേഖകൾ കൈമാറണമെന്നാവശ്യപ്പെട്ട് വിജിലൻസിന് കത്ത് നൽകിയിട്ടുണ്ട്. അബുവിന്‍റെ കാലടിയിലെ വീട്ടിൽ നടത്തിയ പരിശോധനയിൽ നിരവധി ആധാരങ്ങൾ അടക്കമുള്ളവ കണ്ടെടുത്തിരുന്നു. ഇവയും വിശദമായി പരിശോധിക്കും. ഇതിനു ശേഷമാകും റിമാൻഡിലുള്ള പ്രതികളെ കസ്റ്റഡിയിൽ വാങ്ങി ചോദ്യം ചെയ്യുക.\nLast Updated 17, May 2019, 11:33 AM IST\nchoornikara land fraud case\nabu creat two fake orders\nfake orders in the name of sub collector\nഅബു സബ് കലക്ടറുടെ പേരിൽ ചമച്ചത്2വ്യാജ ഉത്തരവുകൾ


മമ്മൂട്ടി, മോഹന്‍ലാല്, ശങ്കര് രാമകൃഷ്ണന്, മുരളി ഗോപി വഴി ബിജു മേനോന്; 'ലീല'യിലെ കുട്ടിയപ്പനെ കണ്ടെത്തിയതിനെക്കുറിച്ച് രഞ്ജിത്ത്\nsouthindianfilms Latest മമ്മൂട്ടി, മോഹന്‍ലാല്, ശങ്കര് രാമകൃഷ്ണന്, മുരളി ഗോപി വഴി ബിജു മേനോന്; ‘ലീല’യിലെ കുട്ടിയപ്പനെ കണ്ടെത്തിയതിനെക്കുറിച്ച് രഞ്ജിത്ത്\nരഞ്ജിത്തിന്റെ ‘ലീല’യുടെ റിലീസിനായി കാത്തിരിക്കുകയാണ് മലയാള സിനിമാ ലോകം. ഈ വര്‍ഷം മലയാളത്തില് എത്തുന്ന ഏറ്റവും ആകാംക്ഷയുണര്‍ത്തുന്ന റിലീസുകളിലൊന്നായ ലീല ഇതേ പേരിലുള്ള ഉണ്ണി ആറിന്റെ ശ്രദ്ധേയ ചെറുകഥയെ ആസ്പദമാക്കിയുള്ളതാണ്. ഉണ്ണി തന്നെയാണ് ലീലയുടെ ചലച്ചിത്രഭാഷ്യത്തിനും രചന നിര്‍വ്വഹിക്കുന്നത്. ആദ്യമായാണ് മറ്റൊരാളുടെ തിരക്കഥയില് രഞ്ജിത്ത് ഒരു ചിത്രം സംവിധാനം ചെയ്യുന്നത്. ടൈറ്റില് റോളിലെത്തുന്ന ലീല എന്ന പെണ്‍കുട്ടിയും കുട്ടിയപ്പനുമാണ് കഥയിലെയും സിനിമയിലെയും പ്രധാന കഥാപാത്രങ്ങള്. കുട്ടിയപ്പനായി ബിജു മേനോനെ തെരഞ്ഞെടുക്കുന്നതിന് മുന്‍പ് ഒട്ടേറെപ്പേരെ ആ റോളിലേക്ക് പരിഗണിച്ചിരുന്നതായി രഞ്ജിത്ത് പറഞ്ഞിരുന്നു. ആ ആലോചനാ വഴികളെക്കുറിച്ച് അദ്ദേഹം പറയുന്നു. മാതൃഭൂമി ദിനപ്പത്രത്തിന്റെ സിനിമാ പ്രത്യേക പതിപ്പായ ചിത്രഭൂമിക്ക് അനുവദിച്ച അഭിമുഖത്തിലാണ് രഞ്ജിത്ത് ഇതേക്കുറിച്ച് പറയുന്നത്. രഞ്ജിത്തിന്റെ വാക്കുകള്.. .\n“എപ്പോള് വിളിച്ചാലും എനിക്ക് ഫോണില് ലഭ്യമാകുന്ന ആദ്യത്തെയാള് മമ്മൂക്കയാണ്. ‘ലീല’ വായിച്ചയുടന് വിളിച്ചത് മമ്മൂക്കയെയാണ്. പാലേരിമാണിക്യം കഴിഞ്ഞ സമയത്താണത്. ‘നോക്കിയാലോ..?’ എന്ന ചോദ്യത്തിന് മമ്മൂക്കയില് നിന്ന് അനുകൂലമായിരുന്നു മറുപടി. പക്ഷേ എന്തുകൊണ്ടോ അത് നടന്നില്ല. എന്തുകൊണ്ട് എന്നതിന് എനിക്കും ഉത്തരമില്ല.\nഅതിന് ശേഷം മദിരാശിയിലേക്കുള്ള വിമാനയാത്രക്കിടെയാണ് മോഹന്‍ലാലിനോട് കുട്ടിയപ്പനെക്കുറിച്ച് പറഞ്ഞത്. ഉടന് സമ്മതം കിട്ടിയെങ്കിലും അവിടെയും തുടര് സംഭവങ്ങളുണ്ടായില്ല. അങ്ങനെയാണ് വലിയ താരങ്ങള് വേണ്ട എന്ന തീരുമാനത്തില് ശങ്കര് രാമകൃഷ്ണനെ നിശ്ചയിച്ചത്. അതും മാറി.\nഅതിനുശേഷം ദുബൈയില് ലാല്‍ജോസിന്റെ മുറിയില്‍വച്ച് മുരളി ഗോപിയോട് കുട്ടിയപ്പനെക്കുറിച്ച് പറഞ്ഞപ്പോഴും കിട്ടി സമ്മതം. അവസാനം ലീല എന്തായാലും ചെയ്‌തേപറ്റൂ എന്ന ഘട്ടത്തില് സുരേഷ് കൃഷ്ണയാണ് ബിജു മേനോനെ നിര്‍ദ്ദേശിച്ചത്. സുരേഷ് തന്നെയാണ് ആദ്യം ബിജുവിനെ വിളിച്ച് സംസാരിച്ചതും..”\nമറ്റൊരാളുടെ തിരക്കഥയില് ആദ്യമായി സിനിമയൊരുക്കിയതിനെക്കുറിച്ചും രഞ്ജിത്ത് സംസാരിക്കുന്നു..\n“ഞാന് ലീല ആദ്യമായി വായിക്കുമ്പോള് ആര് ഉണ്ണി തിരക്കഥാകൃത്തായിട്ടില്ല. സിനിമയാക്കാന് താല്‍പര്യമുണ്ടെന്ന് പറഞ്ഞപ്പോള് ടി.പി.രാജീവനെപ്പോലെ ഉണ്ണിയും പൂര്‍ണ മനസോടെ അതിനുള്ള സമ്മതം തന്നു. പക്ഷേ 2015 ആയപ്പോഴേക്കും ഉണ്ണി, ഞാനും സുഹൃത്തുക്കളും ചേര്‍ന്ന് നിര്‍മ്മിച്ച മുന്നറിയിപ്പ് ഉള്‍പ്പെടെ ഒട്ടേറെ സിനികളുടെ തിരക്കഥാകൃത്തായിക്കഴിഞ്ഞിരുന്നു. ഫിലിം മേക്കിംഗിന്റെ ഒരു ഘട്ടം പിന്നിട്ടാല് തോന്നുന്ന ചില കൗതുകങ്ങളുണ്ട്. പക്ഷേ, അതേസമയം തന്നെ അവയ്‌ക്കൊരു ഗൗരവസ്വഭാവവുമുണ്ടായിരിക്കും. നമ്മള് കാണുന്ന വിഷ്വലുകളെയും എഴുതിവയ്ക്കുന്ന വാക്കുകളെയും വിട്ട് മറ്റൊരാളുടെ ദൃശ്യങ്ങളെയും ഭാഷയെയും പരിഭാഷപ്പെടുത്താനുള്ള ശ്രമം. അതില് വേറൊരു ത്രില്ലുണ്ട്. എന്നുകരുതി ഒരാള് എഴുതിവച്ചതിനെ അന്ധമായി പകര്‍ത്താനല്ല നോക്കുക. എഴുത്തിന്റെ എല്ലാ ഘട്ടത്തിലും ഞാനും ഉണ്ണിയും തമ്മില് കൊടുക്കല് വാങ്ങലുകളുണ്ടായിട്ടുണ്ട്. എന്നുകരുതി കൈകടത്തലിന്റെയോ ഇടപെടലിന്റെയോ സ്വഭാവമല്ല അതിന്. എനിക്കൊപ്പം താമസിച്ചാണ് ഉണ്ണി ‘ലീല’യുടെ തിരക്കഥയെഴുതിയത്..”\nsouth indian 21 Apr, 2016 Latest\nPrevious നേരില് കണ്ടാല് ആരെയും ആരാധകനാക്കി മാറ്റാന് കഴിവുള്ള നടനാണ് വിജയ് – തെരിയിലെ മലയാളി വില്ലന് പറയുന്നു\nNext മണി രത്നം ചിത്രത്തില് നിന്ന് സായി പല്ലവി ഒഴിവായതല്ല ; മണി രത്നം ഒഴിവാക്കിയതാണെന്ന് നടി\nബാഹുബലി മൂന്നാം ഭാഗത്തിൽ ജയസൂര്യയോ ?


വേട്ടയാടി രക്തമൂറ്റി ആന്തരികാവയവങ്ങള് ഭക്ഷിക്കും; ബോര്‍ണിയന് കാടുകളിലെ മരം കയറുന്ന ‘രക്തരക്ഷസ്സ്’ |Borneo’s Infamous “Vampire” Squirrels Revealed\nബോര്‍ണിയന് കാടുകളിലെ മരം കയറുന്ന ‘രക്തരക്ഷസ്സ്’; രക്തമൂറ്റിക്കുടിച്ച് ആന്തരികാവയവങ്ങള് ഭക്ഷിക്കും\nമനോരമ ലേഖകൻ October 01, 2020 02:42 PM IST\nബോര്‍ണിയന് കാടുകളില് വലിയ ശബ്ദമുണ്ടാക്കുന്ന, തന്നേക്കാള് പല മടങ്ങ് വലുപ്പമുള്ള ജീവികളെ പോലും വേട്ടയാടി കൊന്ന് രക്തമൂറ്റി കുടിക്കാന് കഴിയുന്ന ഒരു ജീവിയുണ്ട്. ബോര്‍ണിയോ വാംപയര് അഥവാ ബോര്‍ണിയയിലെ രക്തരക്ഷസ്സ് എന്നാണ് ഈ ജീവി അറിയപ്പെടുന്നത്. പൊതുവെ ലോകത്താകമാനം സുന്ദരന്‍മാരെന്നും, ഓമനത്തമുള്ളവയെന്നും അറിയപ്പെടുന്നവരാണ് ഈ ജീവിവര്‍ഗമെന്നതാണ് മറ്റൊരു കൗതുകം. മരം കയറുന്ന ഇവ ഇരകളടെ ചോരമാത്രമല്ല, ആന്തരിക അവയവങ്ങള് പോലും കരണ്ടു തിന്നുന്നവയാണ്.\nപലരും ഇതിനകം ഊഹിച്ചത് പോലെ ഒരു വിഭാഗം അണ്ണാന്‍മാരാണ് ബോര്‍ണിയന് കാടുകളിലെ ഈ രക്തരക്ഷസ്സുകള്. ബോര്‍ണിയന് ടഫ്റ്റഡ് ഗ്രൗണ്ട് സ്ക്വിറല് എന്നാണ് ഇവയുടെ പേര്. 2014 മുതലാണ് ഇവയ്ക്ക് വാംപയര് അണ്ണാനുകള് എന്ന പേരു ലഭിച്ചത്. ഇവയുടെ അസാധാരണ വേട്ടയാടല്, ഭക്ഷണ ശീലങ്ങൾ എന്നിവ കണ്ടെത്തിയ ഗവേഷക സംഘം പ്രസിദ്ധീകരിച്ച ലേഖനത്തിലാണ് ഇവയെ ആദ്യമായി വാംപയറുകള് എന്നു വിശേഷിപ്പിച്ചത്.\nമാനുകളെ വേട്ടയാടുന്ന അണ്ണാന്മാർ\nമരങ്ങളുടെ താഴ്ന്ന കൊമ്പുളില് പതിയിരുന്ന് മാനുകള് പോലുള്ള ജീവികളുടെ പോലും കഴുത്തിലേക്ക് ചാടി വീഴുന്ന ഈ അണ്ണാന്മാരുടെ കഥകള് പ്രാദേശികമായി പ്രശസ്തമാണ്. കഴുത്തില് പിടി മുറുക്കിയാല് പ്രധാന ഞരമ്പ് കടിച്ചു മുറിക്കുക എന്നതാണ് ഇവയുടെ അടുത്ത ഘട്ടം. ഇതോടെ ചോര വാര്‍ന്ന് വൈകാതെ ഇര ചാകും. ഇര തളരുന്നതോടെ അണ്ണാൻമാർ അവയുടെ ചോര കുടിക്കും. ഇര ചത്ത ശേഷം അവയുടെ ആന്തരികാവയവങ്ങള് പോലും ഭക്ഷിക്കും. ഒറ്റയ്ക്ക് ഒരു അണ്ണാന് ഇതെല്ലാം ചെയ്യാന് കഴിയുമെന്നത് കേള്‍ക്കുന്നവര്‍ക്കെല്ലാം അവിശ്വസനീയമായ കാര്യമാണ്. അതുകൊണ്ട് തന്നെ ആദ്യകാലങ്ങളില് പ്രദേശവാസികള് ഇതേക്കുറിച്ച് വിവരിക്കുമ്പോള് ഗവേഷകര്‍ക്ക് അത് കെട്ടുകഥമാത്രമായിരുന്നു.\n2014 ല് ശാസ്ത്രലോകം ഈ അണ്ണാനുകളെക്കുറിച്ച് സ്ഥിരീകരിച്ച ശേഷമാണ് ഇവയുടെ ഭക്ഷണ ശീലം സംബന്ധിച്ച് വിശദമായ പഠനങ്ങള് പുറത്തു വന്നുതുടങ്ങിയത്. തുടര്‍ന്ന് നടത്തിയ പഠനങ്ങളില് ഇവയുടെ ഭക്ഷ്യമേഖല എത്ര വൈവിധ്യമുള്ളതാണെന്ന് ഗവേഷകര് മനസ്സിലാക്കി. മാനുകള് മുതല് ചെറു പ്രാണികള് വരെ അതില് ഉള്‍പ്പെടുന്നു. കൂടാതെ പഴങ്ങളും, വിത്തുകളുമെല്ലാം ഇവ ആഹാരമാക്കാറുണ്ട്. അതും വിത്തുകളില് ഏറ്റവും കട്ടിയേറിയവ എന്നു കരുതുന്ന പലതുമാണ് ഇവയെ പ്രധാനമായും ആകര്‍ഷിക്കുന്നത്.\nഇങ്ങനെ വലിയ ജീവികളെയും, കട്ടിയേറിയ വിത്തുകളുമെല്ലാം ഭക്ഷിക്കാന് ഇവയെ സഹായിക്കുന്നത് ശരീരത്തിലെ ചില നിര്‍ണ്ണായക അവയവങ്ങള് തന്നെയാണ്. കൂര്‍ത്ത നഖങ്ങളും, നീളമുള്ള മൂര്‍ച്ചയേറിയ പല്ലുകളുമാണ് ഇതില് നിര്‍ണ്ണായകമാകുന്നത്. ഒപ്പം ശക്തിയേറിയ താടിയെല്ലുകളും ഇവയുടെ വേട്ടയിലും മറ്റ് പല ഭക്ഷണ ശീലങ്ങളിലും നിര്‍ണ്ണായകമാകുന്നു. ഈ അവയവങ്ങളാണ് ഒരു പട്ടിയുടെ തന്നെ വലുപ്പം വരുന്ന മുറ്റ്ജാക്സ് വിഭാഗത്തില് പെട്ട മാനുകളെ ആക്രമിച്ച് കൊല്ലാന് ഇവയെ സഹായിക്കുന്നത്. ഏറ്റവും ഒടുവില് മാര്‍ച്ചില് ഇവയെ അന്വേഷിച്ചെത്തിയ ഗവേഷകര്‍ക്കും ഇവ ഒരു മാനിനെ വേട്ടയാടുന്ന സംഭവത്തിന് സാക്ഷ്യം വഹിക്കാന് കഴിഞ്ഞു. എന്നാല് ഇത് പ്രതീക്ഷിച്ചിരുന്നതിനാല് അപ്രതീക്ഷിതമായ മറ്റൊരു ഭക്ഷണ ശീലമാണ് ഇക്കുറി ഗവേഷകരെ ആകര്‍ഷിച്ചത്.\nചുറ്റികയ്ക്ക് അടിച്ചാല് പൊട്ടാത്ത വിത്ത് തിന്നുന്ന അണ്ണാനുകള്\nമുകളില് പറഞ്ഞ കട്ടിയേറിയ വിത്തുകളെ ഈ അണ്ണാൻമാർ എങ്ങനെ പൊളിച്ച് അതിലെ കാമ്പ് തിന്നുന്നത് എന്നതായിരുന്നു ഇതിലെ കൗതുകം. മനുഷ്യന് ചുറ്റിക കൊണ്ട് ഇടിച്ചാല് പോലും പൊട്ടാന് വിഷമമുള്ള വിത്തുകളായിരുന്നു ഈ അണ്ണാന്മാർ കാർന്ന് കാമ്പ് തിന്നുന്നതായി ഗവേഷകര് കണ്ടെത്തിയത്. ഇത്തരം വിത്തുകള്‍ക്ക് വേണ്ടിയാകട്ടെ മറ്റൊരു ജീവിവര്‍ഗവുമായുംഇവയ്ക്ക് പോരടിക്കേണ്ടി വന്നില്ല. കാരണം ഈ അണ്ണാന്മാർക്കല്ലാതെ ഈ കട്ടിയേറിയ വിത്തുകള് മറ്റൊരു ജീവിക്കും ഭക്ഷിക്കാനാകില്ലായിരുന്നു.\nഇത്രയും വ്യത്യസ്തവും അതേസമയം കഠിനവുമായ ഭക്ഷണ രീതി പിന്തുടരുന്ന ജീവികള് ഭൂമിയില് തന്നെ അപൂര്‍വമാണെന്ന് ഗവേഷകര് വിശദീകരിക്കുന്നു. ഒറ്റനോട്ടത്തില് അപ്രാപ്യമെന്ന് തോന്നുന്ന പലതുമാണ് ഈ ജീവികളുടെ ഭക്ഷണം എന്നതാണ് ഗവേഷകരെ അദ്ഭുതപ്പെടുത്തുന്നത്. അതുകൊണ്ട് തന്നെ ഇവ വാംപയര് മാത്രമല്ല മറ്റ് പലതുമാണെന്നാണ് ഇപ്പോള് ഗവേഷകരുടെ അഭിപ്രായം. സാധാരണ അണ്ണാന്മാരേക്കാള് ഇരട്ടി വലുപ്പമുള്ള ഈ വാംപയര് അണ്ണാനുകള് ബോര്‍ണിയയിലെ ഗുനുങ്ങ് പലുങ് വനമേഖലയിലാണ് ധാരാളമായി കണ്ടുവരുന്നത്.\nEnglish Summary: Borneo’s Infamous “Vampire” Squirrels Revealed


private bus-charity activities Archives - Calicut Journal\nHome » Tag Archives: private bus-charity activities\nTag Archives: private bus-charity activities\nസ്വകാര്യ ബസ്സുകളെ കുറിച്ചുള്ള ആക്ഷേപങ്ങള് നിരവധിയാണ്. സ്വകാര്യ ബസ്സ് ചില ജീവനക്കാരുടെ ആളുകളോടുള്ള പെരുമാറ്റവും, തമ്മില് തമ്മിലുള്ള മത്സരവും, മറ്റു പ്രശ്നങ്ങളും തീരാതലവേദനയാണ് എക്കാലത്തും. എന്നാല് ഈ മാസം പതിനെട്ടിന് ഇവര് മത്സരിച്ച് സര്‍വ്വീസ് നടത്തുന്നത് മൂന്നു ജീവിതങ്ങളെ രക്ഷിക്കാനായി. ഒരു ദിവസം മുഴുവനും ഓടിക്കിട്ടുന്ന പണം ജീവകാരുണ്യപ്രവര്‍ത്തനത്തിനായി മാറ്റിവെച്ച് മാതൃകയാവുകയാണ് ബസ് ജീവനക്കാര്. കോഴിക്കോട്-ബാലുശ്ശേരി റൂട്ടിലെ ഇരുപത്തിയഞ്ചോളം ബസ്സുകളാണ് തങ്ങളുടെ ഒരു ദിവസത്തെ വരുമാനത്തുക മൂന്നു രോഗികള്‍ക്കായി നല്‍കുന്നത്. ഇരു വ‍ൃക്കകളും തകര്‍ന്ന് ഗുരുതരാവസ്ഥയില് കഴിയുന്ന ഷബീബ, സുല്‍ഫത്ത്, സുരേഷ് എന്നിവര്‍ക്കുള്ള ചികിത്സാസഹായത്തിനാണ് ...


ഡി.ആർ.ഡി.ഒ വികസിപ്പിച്ചെടുത്ത മരുന്ന് കോവിഡ് പ്രതിരോധത്തിൽ നിർണായക ചുവടുവയ്പാകുമോ? പ്രവർത്തനം ഇങ്ങനെ – News18 Malayalam\nഡി.ആർ.ഡി.ഒ വികസിപ്പിച്ചെടുത്ത മരുന്ന് കോവിഡ് പ്രതിരോധത്തിൽ നിർണായക ചുവടുവയ്പാകുമോ? പ്രവർത്തനം ഇങ്ങനെ\nഓക്സിജൻ ക്ഷാമം നേരിടുന്ന സാഹചര്യത്തിൽ ചികിത്സയിൽ കഴിയുന്ന രോഗികളെ എത്രയും വേഗം രോഗമുക്തരാക്കി വീടുകളിലേക്ക് മടക്കി അയയ്ക്കാൻ സാധിക്കുമെന്ന പ്രതിക്ഷയിലാണ് രാജ്യം.\nLast Updated : May 08, 2021, 22:02 IST\nഒരു വർഷം നീണ്ടു നിന്ന പരീക്ഷണങ്ങൾക്കൊടുവിൽ ഡിഫൻസ് റിസർച്ച് ആൻഡ് ഡെവലപ്മെന്റ് ഓർഗനൈസേഷൻ (ഡി.ആർ.ഡി.ഒ) വികസിപ്പിച്ചെടുത്ത കേവിഡ് പ്രതിരോധ മരുന്നിന്റെ അടിയന്തിര ഉപയോഗത്തിന് അനുമതി ലഭിച്ചു. വെള്ളത്തിൽ ലയിപ്പിച്ച് കഴിക്കാവുന്ന ഈ മരുന്ന് കോവിഡ് പ്രതിരോധത്തിൽ നിർണായക ചുവടുവയ്പാകുമോയെന്നാണ് ലോകം ഉറ്റുനോക്കുന്നത്. ഓക്സിജൻ ക്ഷാമം നേരിടുന്ന സാഹചര്യത്തിൽ ചികിത്സയിൽ കഴിയുന്ന രോഗികളെ എത്രയും വേഗം രോഗമുക്തരാക്കി വീടുകളിലേക്ക് മടക്കി അയയ്ക്കാൻ സാധിക്കുമെന്ന പ്രതിക്ഷയിലാണ് രാജ്യം.\nമരുന്ന് പ്രവർത്തിക്കുന്നത് എങ്ങനെ?\n2-ഡിയോക്സി-ഡി-ഗ്ലൂക്കോസ് (2-ഡിജി) എന്ന മരുന്ന് ശരീരത്തിൽ പ്രവേശിക്കുമ്പോൾ, അത് വൈറസ് ബാധിച്ച കോശങ്ങൾക്കുള്ളിൽ അടിഞ്ഞു കൂടുന്നു. അവിടെ എത്തിക്കഴിഞ്ഞാൽ, അത് വൈറസിന്റെ ഊജ്ജ ഉൽപാദനവും ഉപാപചയ പ്രവർത്തനങ്ങളും തടഞ്ഞ് അതിന്റെ ഇരട്ടിപ്പ് തടയും. “വൈറസ് ബാധിച്ച കോശങ്ങളിൽ മാത്രം അടിഞ്ഞുകൂടുന്നത് ഈ മരുന്നി‍ന്റെ പ്രത്യേകതയാണെന്ന് ഡി‌ആർ‌ഡി‌ഒ പറയുന്നു.\nഇത് ഉപയോഗിക്കുന്നത് എങ്ങനെ ?\nമരുന്ന് പൊടി രൂപത്തിൽ ആയതിനാൽ വെള്ളത്തിൽ ലയിപ്പിച്ച് വാ വഴിയാണ് കഴിക്കേണ്ടത്.\nആശുപത്രിയിൽ പ്രവേശിപ്പിക്കപ്പെട്ടിരികുന്നവരെ വേഗത്തിൽ രോഗമുക്തരാക്കാനും മെഡിക്കൽ ഓക്സിജനെ ആശ്രയിക്കുന്നത് കുറയ്ക്കാനും ഈ മരുന്നിന് കഴിയും. പരീക്ഷണങ്ങൾക്കിടെ മരുന്ന് നൽകിയ 42% രോഗികൾക്കും മൂന്നാം ദിവസം മുതൽ മെഡിക്കൽ ഓക്സിജൻ നൽകേണ്ടി വന്നില്ല. സാധാരണ ചികിത്സയിൽ, മൂന്നാം ദിവസം 30% രോഗികൾക്കും ഓക്സിജൻ നൽകേണ്ട അവസ്ഥയാണ് നിലനിൽക്കുന്നത്.\nമിതമായതും കഠിനവുമായ കോവിഡ് രോഗികളിലും ഈ മരുന്ന് ഫലപ്രദമായി പ്രവർത്തിക്കുന്നതായി കണ്ടെത്തിയിട്ടുണ്ട്. 65 വയസ്സിനു മുകളിലുള്ളവരിൽ പോലും ഇത് നന്നായി പ്രവർത്തിക്കുന്നുണ്ട. ഈ സാഹചര്യത്തിലാണ് അടിയന്തിര ഉപയോഗത്തിന് അംഗീകാരം നൽകിയത്.\nഇതിന് എത്ര ചെലവ് വരും?\nമരുന്നിന്റെ വില ഇതുവരെ പ്രഖ്യാപിച്ചിട്ടില്ലെങ്കിലും 500 മുതൽ 600 രൂപ വരെ വില പ്രതീക്ഷിക്കുന്നതായി ഡിആർഡിഒ വൃത്തങ്ങൾ പറയുന്നു. 2-ഡിജി എളുപ്പത്തിൽ വൻതോതിൽ ഉൽപ്പാദിപ്പിക്കാൻ കഴിയുമെന്നും ഡിആർഡിഒ പറയുന്നു. ഈ പ്രോജക്റ്റിന്റെ വ്യവസായ പങ്കാളിയായ ഡോ. റെഡ്ഡീസ് ലാബ് ഇതിനകം തന്നെ ആശുപത്രികൾക്കു വേണ്ടി പരിമിതമായ അളവിൽ മരുന്ന് ഉൽപാദിപ്പിച്ച് തുടങ്ങിയിട്ടുണ്ട്.\nFirst published: May 08, 2021, 22:02 IST\nCorona virusCovidCovid Vaccination


'ഗ്രൂപ്പിന്റെ ഭാഗമായതാണ് ബിഗ് ബോസില് എനിക്ക് സംഭവിച്ച തെറ്റ്'; വീണ നായരുമായി അഭിമുഖം | bigg boss malayalam season2contestant veena nair exclusive interview by sunitha devadas\n'ഗ്രൂപ്പിന്റെ ഭാഗമായതാണ് ബിഗ് ബോസില് എനിക്ക് സംഭവിച്ച തെറ്റ്'; വീണ നായരുമായി അഭിമുഖം\nThiruvananthapuram, First Published 13, Mar 2020, 7:38 PM IST\n'ഞാനവിടെ ചെന്നപ്പോള്‍ത്തന്നെ ഇക്കാര്യം രഹസ്യമായി ആര്യയോട് പറഞ്ഞിരുന്നു. എന്റെ അച്ഛനെ കാണാന് ഇങ്ങനെ തന്നെ ആയിരുന്നു. എന്റെ അച്ഛന്റെ നക്ഷത്രവും തൃക്കേട്ടയാണ്. അവര് രണ്ടു പേരും ജനിച്ച മാസവും ഒന്നാണ്. സ്വഭാവം വ്യത്യാസമുണ്ട്. അച്ഛന് ഇങ്ങനെയല്ല പെരുമാറുന്നത്. എന്നാല് എനിക്കത് ഒരിക്കലും ആളുകള്‍ക്ക് മുന്നില് പറയാന് തോന്നിയില്ല. ഗെയിം സ്ട്രാറ്റജി എന്ന് അവിടെയുള്ളവരും പുറത്തുള്ളവരും പറയുമോ എന്ന് കരുതിയാണ് അവസാനം വരെ പറയാതിരുന്നത്..' ബിഗ് ബോസില് നിന്ന് പുറത്തെത്തിയതിന് ശേഷം വീണ നായരുടെ ആദ്യ അഭിമുഖം\nബിഗ് ബോസ് സീസണ് രണ്ടിലെ മികച്ച മത്സരാര്‍ത്ഥികളില് ഒരാളായിരുന്ന വീണ നായര് ബിഗ് ബോസില് നിന്നിറങ്ങി നേരെ പറന്നത് ദുബായിലേക്കാണ്. വീണയുടെ കണ്ണേട്ടന്റെയും കുഞ്ഞ് അമ്പാടിയുടെയും അടുത്തേക്ക്. വീണയിപ്പോള് ദുബായില് അമ്പൂച്ചനെയും കളിപ്പിച്ചുകൊണ്ട് സന്തോഷമായി ഇരിക്കുന്നുണ്ട്.\nബിഗ് ബോസ് ഒരു എന്റര്‍ടെയ്ന്‍മെന്റ് ഷോ ആയതുകൊണ്ട് വീണ അതിലെ മികച്ച മത്സരാര്‍ത്ഥി ആയിരുന്നു. വീണ നമ്മളെയൊക്കെ ആവുന്ന എല്ലാ തരത്തിലും രസിപ്പിച്ചിട്ടുണ്ട്. പാട്ട്, ഡാന്‍സ്, ഓട്ടന് തുള്ളല്, ചാക്യാര് കൂത്ത്, മിമിക്രി തുടങ്ങി വീണ അവിടെ ചെയ്യാത്ത ഒരു കലാരൂപവും ഇല്ല. അതുകൂടാതെ വീണ പ്രേക്ഷകന്റെ എല്ലാത്തരം ഇമോഷനുകളെയും സ്പര്‍ശിച്ച് കടന്നുപോയിട്ടുമുണ്ട്. രാവിലെ ഷോ തുടങ്ങുമ്പോള് കുളിച്ച് സുന്ദരിയായി അടുക്കളയില്, പിന്നെ ആ വീട്ടില് എന്ത് നടന്നാലും വീണ അവിടെയുണ്ടായിരുന്നു. അടിയാണോ, വീണയുണ്ട്. അന്താക്ഷരിയാണോ, വീണയുണ്ട്. അഭിനയമാണോ, വീണയുണ്ട്. സ്വയംമറന്ന് ടാസ്‌കുകള് ചെയ്യുന്ന മത്സരാര്‍ത്ഥി. അവിടെയുള്ള സഹമത്സരാര്‍ത്ഥികളെപ്പോലും വീണ അനുകരിച്ച് കാണിക്കുമായിരുന്നു. ലാലേട്ടനെപ്പോലെ നടക്കുമായിരുന്നു. ബിഗ് ബോസില് വീണ ഒരു പാക്കേജ് ആയിരുന്നു. അതില് എല്ലാമുണ്ട്. ഫൈനല് അഞ്ചില് വരാന് യോഗ്യയായ മത്സരാര്‍ത്ഥി, ഭാഗ്യം തുണയ്ക്കാത്തതുകൊണ്ട് മാത്രം ഇപ്പോള് പുറത്തുണ്ട്. ആ സകലകലാവല്ലഭയായ വീണ ഏഷ്യാനെറ്റ് ന്യൂസ് ഓണ്‍ലൈനിനോട് സംസാരിക്കുന്നു. ബിഗ് ബോസിനെക്കുറിച്ച്, അച്ഛന്റെ ഛായയുള്ള രജിത് കുമാറിനെക്കുറിച്ച്, പ്രിയകൂട്ടുകാരി ആര്യയെക്കുറിച്ച്. എക്‌സ്‌ക്ലൂസീവ് അഭിമുഖം.\nപുറത്തിറങ്ങിയപ്പോള് എന്ത് തോന്നുന്നു?\nസത്യത്തില് സന്തോഷം തോന്നുന്നു. ഞാന് ഷോയിലുടനീളം പറഞ്ഞിരുന്നത് പോലെ എന്റെ ലോകം കണ്ണേട്ടനും കുഞ്ഞുമാണ്. രണ്ടു മാസത്തിനു ശേഷം അവരെ കണ്ട സന്തോഷത്തിലാണ് ഞാന്. ഞാന് കറക്ട് സമയത്താണ് പുറത്തിറങ്ങിയത് എന്നാണിപ്പോള് തോന്നുന്നത്. ഇനി അവിടെ നില്‍ക്കുന്നത് എനിക്കും സുഖകരമായിരുന്നില്ല. കുഞ്ഞിനെ എനിക്ക് വല്ലാതെ മിസ് ചെയ്യുന്നുണ്ടായിരുന്നു. വീടിനകത്തും ബന്ധങ്ങളൊക്കെ മാറിത്തുടങ്ങി.\nപുറത്തിറങ്ങിയിട്ട് ഷോ കണ്ടോ? കണ്ടിട്ട് എന്തുതോന്നി?\nഅങ്ങനെയൊന്നും കാണാന് പറ്റിയിട്ടില്ല. ചില ചെറിയ ക്ലിപ്പുകളൊക്കെ കണ്ടു. പിന്നെ കഴിഞ്ഞ രണ്ട്, മൂന്ന് ദിവസത്തെ എപ്പിസോഡുകളും കണ്ടു.\nകഴിഞ്ഞ ദിവസത്തെ എപ്പിസോഡില് രജിത് കുമാര് രേഷ്മയുടെ കണ്ണില് മുളക് തേച്ച ഒരു സംഭവമുണ്ടായത് കണ്ടിരിക്കുമല്ലോ. അതേത്തുടര്‍ന്ന് രജിത് കുമാര് ഷോയില് നിന്നും താല്‍ക്കാലികമായി പുറത്താവുകയും ചെയ്തു. എപ്പിസോഡ് കണ്ടപ്പോള് എന്തുതോന്നി?\nരജിത്തേട്ടന് എന്തിനങ്ങനെ ചെയ്തു എന്നത് എല്ലാവരും അതിശയിക്കുന്നതുപോലെ ഞാനും അത്ഭുതത്തോടെ നോക്കിയിരിക്കുകയാണ്. ഇത് വല്ല ടാസ്‌കിന്റെ ഭാഗമാണോ, ഹിഡന് ടാസ്‌ക്ക് ആണോ എന്നൊന്നും എനിക്ക് ശരിക്കും മനസിലായിട്ടില്ല. താല്‍ക്കാലികമായി രജിത്തേട്ടനെ പുറത്താക്കി എന്നല്ലേ പറഞ്ഞിരിക്കുന്നത്. താല്‍ക്കാലികമായി പുറത്താക്കി എന്ന് ബിഗ് ബോസ് അനൗണ്‍സ് ചെയ്തതുകൊണ്ട് അവിടത്തെ റൂള് അനുസരിച്ചു രജിത്തേട്ടന് തിരിച്ചു വരുമെന്ന് 100 ശതമാനം ഉറപ്പാണ്. പൂര്‍ണമായും പോയിട്ടില്ല. ഒരു ശിക്ഷയെന്ന നിലയില് മൂന്നാലു ദിവസത്തേക്ക് മാറ്റിയതായിരിക്കാം.\nഇനി അതല്ല മുളക് തേച്ചിട്ടുണ്ടെങ്കില് അത് മോശം തന്നെയാണ്. കാരണം രേഷ്മക്ക് കോര്‍ണിയക്ക് അസുഖമുള്ള കുട്ടിയാണ്. സംഭവത്തിന്റെ സത്യാവസ്ഥ എനിക്ക് അറിയില്ല. പിന്നെ ബിഗ് ബോസ് ഷോയെ സംബന്ധിച്ച് അവിടെ ആരില്ലെങ്കിലും അവര് ഷോ നടത്തും. ഞാനില്ലെങ്കിലും രജിത്തേട്ടന് ഇല്ലെങ്കിലും ഏത് മത്സരാര്‍ത്ഥി ഇല്ലെങ്കിലും അവിടെ ഉള്ളവര് ആരാണോ അവരെവെച്ച് എപ്പിസോഡുകള് മുന്നോട്ട് പോവുകതന്നെ ചെയ്യും.\nരജിത് കുമാറിന് വീണയുടെ അച്ഛന്റെ ഛായയാണെന്നു പറയുകയുണ്ടായല്ലോ. എപ്പോഴാണ് വീണ അത് തിരിച്ചറിയുന്നത്? അച്ഛന്റെ ഒരു ഫോട്ടോ തരുമോ?\nഞാനവിടെ ചെന്നപ്പോള്‍ത്തന്നെ ഇക്കാര്യം രഹസ്യമായി ആര്യയോട് പറഞ്ഞിരുന്നു. എന്റെ അച്ഛനെ കാണാന് ഇങ്ങനെ തന്നെ ആയിരുന്നു. എന്റെ അച്ഛന്റെ നക്ഷത്രവും തൃക്കേട്ടയാണ്. അവര് രണ്ടു പേരും ജനിച്ച മാസവും ഒന്നാണ്. സ്വഭാവം വ്യത്യാസമുണ്ട്. അച്ഛന് ഇങ്ങനെയല്ല പെരുമാറുന്നത്. എന്നാല് എനിക്കത് ഒരിക്കലും ആളുകള്‍ക്ക് മുന്നില് പറയാന് തോന്നിയില്ല. ഗെയിം സ്ട്രാറ്റജി എന്ന് അവിടെയുള്ളവരും പുറത്തുള്ളവരും പറയുമോ എന്ന് കരുതിയാണ് അവസാനം വരെ പറയാതിരുന്നത്. ഞങ്ങള്‍ക്കെല്ലാവര്‍ക്കും കണ്ണിന് അസുഖം വന്ന്, ആശുപത്രിയില് ടെസ്റ്റ് ചെയ്യാന് കൊണ്ടുപോയപ്പോള് ഞാന് രജിത്തേട്ടനോട് ഇക്കാര്യം പറഞ്ഞിരുന്നു. രജിത്തേട്ടന്റെ അടുത്ത് വഴക്കൊക്കെ ഉണ്ടാകുമ്പോഴും എനിക്ക് പുള്ളിയെ ഇക്കാര്യം കൊണ്ട് ഇഷ്ടമായിരുന്നു. ഇഷ്ടമുള്ളത് കൊണ്ടാണ് ഇങ്ങനെ ചൊറിഞ്ഞോണ്ട് ചെല്ലുന്നത്.\nരജിത്തേട്ടന് ആദ്യ ആഴ്ചയിലുള്ള ആളായിരുന്നില്ല പിന്നീടുള്ള ഓരോ ആഴ്ചയിലും. ഓരോ ആഴ്ചയിലും രജിത്തേട്ടന് ഒരു പുതിയ ആളാണ്. പുള്ളി സത്യം മാത്രമേ പറയൂ. മികച്ച പ്ലെയറാണ്. എങ്ങനെ ഷോയില് നില്‍ക്കണമെന്ന് അറിയാം. ആദ്യം മുതലേ എങ്ങനെ ഗെയിം കളിക്കണമെന്ന് അറിയാവുന്ന ഒരേയൊരാള് രജിത്തേട്ടനാണ്. നല്ല മനുഷ്യനാണെങ്കിലും നമ്മളാരും പറയുന്ന ഒന്നും അംഗീകരിക്കില്ല. ഒരുപക്ഷെ ഒരുപാട് കാര്യങ്ങള് അറിയാവുന്ന ആളായത് കൊണ്ടാവാം. ഒരുപാട് നല്ല ഗുണങ്ങള് ഉണ്ടെങ്കിലും നമ്മളൊന്നും പറയുന്ന ഒന്നും അംഗീകരിക്കാത്ത ഒരു വാശിയുള്ള മനുഷ്യനും അദ്ദേഹത്തിന്റെ ഉള്ളിലുണ്ട്. ഗംഭീര പ്ലെയറാണ്. അതാണ് രജിത്തേട്ടന്.\nവീണ എങ്ങനെയുള്ള വ്യക്തിയാണ്? എപ്പോഴും കരയുന്ന ആളാണോ?\nഞാന് ഇങ്ങനൊക്കെ തന്നെയാണ്. കരയുകയും ദേഷ്യപ്പെടുകയുമൊക്കെ ചെയ്യുന്ന ആളാണ് ഞാന്. ലോകത്തിലെ എല്ലാ സ്ത്രീകളും അങ്ങനെ ബോള്‍ഡ് ഒന്നുമല്ലലോ. ഒരേ സമയം ബോള്‍ഡും ഇമോഷണലുമാണ് ഞാന്. അത് കള്ളക്കരച്ചിലായി ആരും കരുതരുത്. കാമറയുണ്ടെന്ന് കരുതി അഭിനയിച്ചില്ല. ഞാന് ഞാനായി തന്നെ നിന്നു. 100 ദിവസം നില്‍ക്കണം എന്നൊക്കെ എനിക്കും ആഗ്രഹമുണ്ടായിരുന്നു. പക്ഷെ ഇറങ്ങിയപ്പോള് വീട്ടിലെത്തിയതിന്റെ വലിയ സന്തോഷവും തോന്നുന്നുണ്ട്. ഞാന് ഫേക്ക് ആയി നിന്നിട്ടില്ല. ഞാന് ഇങ്ങനെ തന്നെയാണെന്ന് അടുത്തറിയാവുന്നവര്‍ക്ക് അറിയാം. കരച്ചില് വരുമ്പോഴും ദേഷ്യം വരുമ്പോഴും എനിക്ക് കരയാനേ അറിയൂ. അങ്ങനെ ആര്‍ക്കും 65 ദിവസം ഫേക്ക് ആയി നില്‍ക്കാനൊന്നും കഴിയില്ല.\nവീണയ്ക്ക് ഇഷ്ടമുള്ള മത്സരാര്‍ത്ഥി ആരാണ്?\nഎനിക്കിഷ്ടമുള്ള മത്സരാര്‍ത്ഥി ഞാന് തന്നെ. ഹ ഹ.. ഞാന് പുറത്തായതുകൊണ്ട് എന്നെ പറയാന് പറ്റില്ലല്ലോ. അതുകൊണ്ട് ആര്യയും ഫുക്രുവുമാണ് ഇപ്പോള് ഇഷ്ടപ്പെട്ട മത്സരാര്‍ത്ഥികള്. കളി ഓരോ ദിവസവും മാറുകയല്ലേ ഇപ്പോള്.\nഫിനാലെയില് വരാന് സാധ്യതയുള്ള മത്സരാര്‍ത്ഥികള് ആരൊക്കെയാണെന്നാണ് വീണ കരുതുന്നത്? അവരെ എങ്ങനെ വിലയിരുത്തുന്നു?\nരജിത്തേട്ടന് ഇപ്പോള് വീട്ടില് ഇല്ലാത്തതുകൊണ്ട് അദ്ദേഹത്തിന്റെ പേര് പറയണമോ എന്നറിയില്ല. പിന്നെ ആര്യ, ഫുക്രു, പാഷാണം ഷാജി എന്നിവര് കൂടി ഫിനാലെയില് ഉണ്ടാവണം എന്നാണ് എന്റെ ആഗ്രഹം. ആര്യ ഞാന് അവിടെ ചെന്നപ്പോള് മുതല് ഇപ്പോള് പോരുന്നത് വരെ ഒരേ പോലെ നിന്ന് ഗെയിം ആയി തന്നെ ഈ ഷോയെ കണ്ടു കളിക്കുന്ന ഒരു നല്ല ഗെയിമറാണ്. ഫുക്രുവും നല്ല ഗെയിമറാണ്. എന്നാല് അതേസമയം ഇമോഷണലി അറ്റാച്ഡ് ആയവരോട് അവന് നല്ല അറ്റാച്‌മെന്റുമുണ്ട്. ഒരു മിടുക്കന്.. പാഷാണം ഷാജി ഒരു ന്യൂട്രല് ചേട്ടനാണ്. വളരെ ന്യൂട്രലായി, സൈലന്റ് ആയി ഗെയിം കളിക്കുന്ന ചേട്ടന്. ഇവരാണ് ഗെയിം കളിക്കുന്നവര്. ഇവരാണ് വിജയിക്കാന് യോഗ്യര്. ഇടയ്ക്ക് വന്നവരും ഇടയ്ക്ക് പോയി കളി കണ്ടു തിരിച്ചു വന്നവരും ഇവരോളം മിടുക്കരല്ല.\nവീണ ബിഗ് ബോസില് പോയത് എന്തുകൊണ്ടാണ്? പണത്തിനാവശ്യമുണ്ട് എന്ന് ഇടയ്ക്ക് ഷോയില് പറഞ്ഞിരുന്നല്ലോ?\nഎന്റെ ജീവിതത്തില് ഞാന് അനുഭവിച്ച കാര്യങ്ങളൊക്കെ ഞാന് ഷോയില് പറഞ്ഞിട്ടുണ്ട്. എല്ലാത്തരം ബുദ്ധിമുട്ടും ഞാന് അറിഞ്ഞിട്ടുണ്ട്. നന്നായി വിഷമിച്ചിട്ടുണ്ട്. ചെറിയ ഒരു കുട്ടിയെ വിട്ടിട്ട് ഞാന് ഈ ഷോ കമ്മിറ്റ് ചെയ്യണമെങ്കില് അതിന് കാരണമുണ്ടായിരിക്കുമല്ലോ. എനിക്ക് പൈസയ്ക്ക് ആവശ്യമുണ്ടായിരുന്നു. കടങ്ങളുണ്ടായിരുന്നു. അതിനൊപ്പം ഇത്രയും വലിയൊരു ഷോയുടെ ഭാഗമാവുക എന്ന സന്തോഷവും ഉണ്ടായിരുന്നു. ഞാന് മാത്രമല്ല, അവിടെ പലരും അങ്ങനെ പലവിധ ബുദ്ധിമുട്ടുകളും ഉള്ളവരാണ്. പലപ്പോഴും പലവിധ വിഷമം കൊണ്ടും ഷോ ക്വിറ്റ് ചെയ്യണം എന്ന് തോന്നിയിട്ടുണ്ട്. നമുക്ക് അങ്ങനെ 24 മണിക്കൂറും അഭിനയിക്കാനൊന്നും കഴിയില്ല. ഞാന് ടാസ്‌കില് മാത്രമേ ഗെയിം കളിച്ചിട്ടുള്ളൂ. ബാക്കി സമയത്തൊക്കെ വീണ തന്നെയാണ്. എല്ലാവര്‍ക്കും ഇഷ്ടമുള്ള ഭക്ഷണം ഉണ്ടാക്കാനും വീട് വൃത്തിയാക്കാനും ഒക്കെ എനിക്ക് ഇഷ്ടമാണ്.\nഇതൊരു എന്റര്‍ടെയ്ന്‍മെന്റ് ഷോ അല്ലേ, അതിന്റെ അര്‍ത്ഥത്തില് എടുത്താല് മതി. ഗെയിം കളിച്ചു. അത് കഴിഞ്ഞു. ബിഗ് ബോസിന് പുറത്ത് ആരോടും ഒരു അഭിപ്രായവ്യത്യാസവുമില്ല. ഇത്ര വിഷമത്തോടെ കുഞ്ഞിനെ ഇട്ടിട്ട് എന്തിനുപോയി എന്ന് ചോദിച്ചാല് എനിക്ക് ഇത്രയും വലിയ ഷോയുടെ ഭാഗമാവണമായിരുന്നു. ഇതെന്റെ കരിയറാണ്. അതിനുള്ളില് നില്‍ക്കുന്നത് ശരിക്കും ഭയങ്കര ബുദ്ധിമുട്ടാണ്. പുറംലോകവുമായി ഒരു ബന്ധവുമില്ലല്ലോ. ഞാന് ബിഗ് ബോസില് ചെന്ന് മൂന്നാമത്തെ ദിവസം എനിക്ക് ഗീതോപദേശത്തിന്റെ ഒരു ഫോട്ടോ അടുക്കളയില് നിന്നും കിട്ടി. ഒരു കുഞ്ഞു സ്റ്റിക്കര്. ഞാനതെടുത്ത് എന്റെ കിടക്കയുടെ തലയ്ക്കല് വച്ചിരുന്നു. പോന്നപ്പോള് കൊണ്ടുപോന്നു. എനിയ്ക്കത് ഭയങ്കര അത്ഭുതമായിരുന്നു. ദൈവം എനിക്ക് തന്നതാ. അതായിരുന്നു എന്റെ നാരായണന്. അതില് പറയുന്ന പോലെ സംഭവിച്ചതെല്ലാം നല്ലതിന്, സംഭവിക്കുന്നതെല്ലാം നല്ലതിന്, ഇനി സംഭവിക്കാന് പോകുന്നതും നല്ലതിന്. അത്രേയുള്ളൂ.\nപുതിയ സിനിമയുണ്ട്. ഞാന് നായികയായി അഭിനയിക്കുന്ന സിനിമ. അടുത്ത മാസം ഷൂട്ട് തുടങ്ങും.\nപുറത്തിറങ്ങിയപ്പോള് എന്തെങ്കിലും പെരുമാറ്റം ശരിയായില്ല എന്ന് വീണയ്ക്ക് സ്വയം തോന്നിയോ?\nഞാന് ഇടയ്ക്ക് ഇത് ഗെയിം ആണെന്ന് മറന്നുപോയി എന്ന് തോന്നി. ഞാന് ഗെയിമിനേക്കാള് ബന്ധങ്ങള്‍ക്ക് പ്രാധാന്യം കൊടുത്തു. ഉദാഹരണത്തിന് കോടതി ടാസ്‌കിലൊക്കെ ഞങ്ങള് ആദ്യമേ പ്ലാന് ചെയ്തിരുന്നു, ഞങ്ങളുടെ ഗ്രൂപ്പിലെ ആരുടെ കേസ് വന്നാലും അനുകൂലിച്ച് കൈ പൊക്കണം എന്ന്. അങ്ങനെയാ അവിടെയൊക്കെ ഞാന് പെരുമാറിയത്. ഗെയിമിനെക്കാള് വ്യക്തിബന്ധങ്ങള്‍ക്ക് പ്രാധാന്യം കൊടുത്താണ് കളിച്ചത്. ഞാന് അവിടെ തെറ്റുകള് ഒന്നും ചെയ്തിട്ടില്ല. അവിടെ കളിയുടെ ഭാഗമായി ഗ്രൂപ്പുകള് ഉണ്ട്. ആ ഗ്രൂപ്പുകള് തീരുമാനിച്ചതൊക്കെ ഞാന് ചെയ്തിട്ടുണ്ട്. പുറത്തിറങ്ങിയപ്പോള് എനിക്ക് മനസിലായി, അതാണ് എനിക്ക് സംഭവിച്ച ഒരു മിസ്റ്റേക്ക് എന്ന്. അങ്ങനെ ചെയ്യാന് പാടില്ലായിരുന്നു. അത് മനസിലാക്കുന്നു. ടാസ്‌കില് മാത്രമേ കള്ളം പറഞ്ഞിട്ടുള്ളു. അത് ഗ്രൂപ്പിന്റെ തീരുമാനമായിരുന്നു. വ്യക്തിപരമായി ആരും എടുക്കരുത്.\nഎനിക്ക് ഫാമിലി കഴിഞ്ഞാല് പിന്നെ സിനിമയില് അഭിനയിക്കാനും ഭക്ഷണം കഴിക്കാനും യാത്ര ചെയ്യാനുമാണ് ഏറ്റവും ഇഷ്ടം.\nഫോണൊന്നുമില്ലാതെ ജീവിക്കാന് പഠിച്ചു. 22 സ്വഭാവമുള്ള ആളുകളെ കണ്ടു. 22 ജീവിതങ്ങള് കണ്ടു. എനിക്ക് ദേഷ്യവും സങ്കടവും ഇത്രയും ഉണ്ടെന്ന് മനസിലായി. സുഹൃത്തുക്കള് പ്രധാനമാണെന്ന് മനസിലായി. എനിക്ക് കളിയേക്കാള് വലുത് ബന്ധങ്ങളാണെന്ന് മനസിലായി. ഞാന് സുഹൃത്തുക്കള്‍ക്ക് കൊടുക്കുന്ന വാക്ക് തെറ്റിക്കില്ല. സുഹൃത്തുക്കള് എന്നില് അര്‍പ്പിച്ച വിശ്വാസം ഞാന് നശിപ്പിച്ചിട്ടില്ല. 65 ദിവസം ഷോയില് നിന്നപ്പോള് എന്റെ കുഞ്ഞിന്റെ രണ്ടു മാസത്തെ വളര്‍ച്ച എനിക്ക് കാണാന് പറ്റിയില്ല. അത് മാറ്റി വച്ചാല് ഞാന് സന്തോഷവതിയാണ്.\nഎന്റെ പ്ലസ് പോയിന്റ് സ്‌നേഹിച്ചാല് ഞാന് ഭയങ്കരമായി സ്‌നേഹിക്കും. എന്റെ കുഴപ്പവും അതുതന്നെയാണ്. ഒരു ഷോയില് അങ്ങനെ ആരെയും സ്‌നേഹിക്കാന് പാടില്ല. പിന്നെ ഇതൊരു ഷോ ആയതുകൊണ്ട് ഇവിടെ കരയാനും ദേഷ്യപ്പെടാനും പാടില്ലായിരുന്നുവെന്ന് പലരും പറഞ്ഞു. കണ്‍ട്രോള് ചെയ്യണമായിരുന്നു എന്ന്. കഴിഞ്ഞില്ല. എന്റെ കരച്ചിലിനെക്കുറിച്ചുള്ള ട്രോളൊക്കെ കണ്ടു. ഇപ്പോള് അതൊക്കെ രസമായി എടുക്കുന്നു. ക്യാമറ ഉണ്ടെന്നുകരുതി അഭിനയിക്കാനൊന്നും എനിക്കറിയില്ല. ഇതൊക്കെ കൂടിയാണെന്നേ ഞാന്. ഇതൊരു എന്റര്‍ടെയ്ന്‍മെന്റ് ഷോ ആയി മാത്രം കാണണം. സംഭവിച്ചതെല്ലാം നല്ലതിന്, സംഭവിക്കുന്നതെല്ലാം നല്ലതിന്, ഇനി സംഭവിക്കാന് പോകുന്നതും നല്ലതിന്. അത്രേയുള്ളൂ.\nവീണ നായര് അഭിമുഖം\nVeena Nair Interview\nVeena Nair Exclusive Interview\nഅബുദാബി ബിഗ് ടിക്കറ്റ് നറുക്കെടുപ്പ്; കൊവിഡ് കാലത്ത് 40 കോടിയുടെ ഭാഗ്യകടാക്ഷം ഇന്ത്യക്കാരന്\nശാസ്ത്രീയത നോക്കേണ്ട, വിളക്ക് തെളിയിക്കല് കേരളം ഏറ്റെടുക്കുമെന്ന് മന്ത്രി വിഎസ് സുനില്‍കുമാര്\nതമിഴ്‍നാട്ടില് 102 പേര്‍ക്ക് കൂടി കൊവിഡ്; കൂടുതല് പേരും നിസാമുദ്ദീന് സമ്മേളനത്തില് പങ്കെടുത്തവര്\nകമ്മ്യൂണിറ്റി കിച്ചൻ മാത്രം മതിയോ? സന്നദ്ധപ്രവർത്തനങ്ങൾക്ക് സർക്കാർ വിലങ്ങുതടിയാകുന്നെന്ന് എം കെ മുനീർ\n'തനിക്ക് ജാഗ്രതക്കുറവെന്ന് പറഞ്ഞ മുഖ്യമന്ത്രിയോട് പരിഭവമില്ല, പക്ഷേ വേദനയുണ്ടെ'ന്ന് ഉസ്മാന്


വയനാടിന് മാതൃകയായി ഒരു നിര്‍മ്മിതി കേന്ദ്രം\nഒരു നാടിന്റെ വികസനത്തില് നിര്‍മ്മാണ മേഖല വഹിക്കുന്ന പങ്ക് നിസ്തുലമാണ്. നഗരത്തിലെ പോലെ കെട്ടിട നിര്‍മ്മാണ മേഖല അത്രകണ്ട് വികസിച്ചിട്ടില്ലാത്ത ഗ്രാമങ്ങളില് ഇത് എങ്ങനെ സാധ്യമാകുമെന്നത് ഇന്നും വലിയ ചോദ്യമാണ്. എന്നാല് വയനാട് പോലെ അവികസിത മേഖലകള് ധാരാളമുള്ള ഒരു ജില്ലയില് കഴിഞ്ഞ 25 വര്‍ഷമായി പ്രവര്‍ത്തിക്കുന്ന ജില്ലാ നിര്‍മ്മിതി കേന്ദ്രം നിര്‍മ്മാണ മേഖലയില് മാതൃകയാവുകയാണ്. വയനാട് ജില്ലയുടെ വികസനോന്മുഖമായ പദ്ധതികളില് മാനന്തവാടി ആസ്ഥാനമായി പ്രവര്‍ത്തിക്കുന്ന ജില്ലാ നിര്‍മ്മിതി കേന്ദ്രത്തിന്റെ പങ്ക് ചെറുതല്ല. കഴിഞ്ഞ രണ്ടു പതിറ്റാണ്ടിലേറെ ജില്ലയില് ആരോഗ്യ വിദ്യാഭ്യാസ മേഖലകളില് അടിസ്ഥാന സൗകര്യങ്ങള് വികസിപ്പിക്കുന്നതിന് ജില്ലാ നിര്‍മ്മിതി കേന്ദ്രം പങ്ക് വഹിക്കുന്നുണ്ട്.\nവയനാട്ടിലെ ആദ്യത്തെ കാന്‍സര് സെന്ററിന്റെ പ്രവൃത്തി നല്ലൂര്‍നാട് ആശുപത്രിയില് പൂര്‍ത്തീകരണഘട്ടത്തിലാണ്. ജില്ലാ കലക്ടര് ചെയര്‍മാനും മാനന്തവാടി സബ് കലക്ടര് മെമ്പര് സെക്രട്ടറിയും ജില്ലാ പഞ്ചായത്ത് പ്രസിഡന്റ് മുതലായ പത്തോളം ജില്ലാതല ഉദ്യോഗസ്ഥരും അടങ്ങിയ ഗവേണിംഗ് ബോഡിയാണ് ജില്ലാ നിര്‍മ്മിതി കേന്ദ്രത്തിന്റെ പ്രവര്‍ത്തനം നിയന്ത്രിക്കുന്നത്. പ്രവൃത്തികള് കാര്യക്ഷമമായി നടപ്പിലാക്കുന്നതിന് എക്‌സിക്യൂട്ടീവ് സെക്രട്ടറി/പ്രൊജക്ട് മാനേജരുടെ നേതൃത്വത്തില് വിദഗ്ധരായ എഞ്ചിനീയറിംഗ് ടീമിന്റെ പ്രവര്‍ത്തനം അഭിനന്ദനാര്‍ഹമാണ്. ഒരു ജില്ലയുടെ മുഴുവന് വികസനത്തിനും ആധാരമാകുന്ന തരത്തില് നിര്‍മ്മാണ മേഖലയില് പുതിയ ചരിത്രം കുറിക്കുകയാണ് മാനന്തവാടി ജില്ലാ നിര്‍മ്മിതി കേന്ദ്രം.


വള്ളം തകര്‍ന്ന് കാണാതായ മൂന്നു പേര്‍ക്കായി തിരച്ചില് ശക്‌തം\nTuesday, August 20, 2019 Last Updated 10 Min 15 Sec ago English Edition\nകൊല്ലം: ജില്ലയില് മഴ കനത്തതോടെ കടലാക്രമണം രൂക്ഷമായി. മത്സ്യബന്ധനം കഴിഞ്ഞു മടങ്ങുന്നതിനിടെ തിരയില്‍പ്പെട്ടു വള്ളം തകര്‍ന്നു കാണാതായ മൂന്നു പേര്‍ക്കായി തെരച്ചില് തുടരുകയാണ്.\nനീണ്ടകരയില് നിന്നു മത്സ്യബന്ധനത്തിനു പോയ തമിഴ്‌നാട്ടുകാരുടെ വള്ളമാണു ശക്‌തമായ കാറ്റില്‍പ്പെട്ടു തകര്‍ന്നത്. മത്സ്യബന്ധനത്തിന് പോയ അഞ്ചു പേരില് രണ്ടു പേര് നീന്തി കാക്കത്തോപ്പു ഭാഗത്തെ തീരത്തെത്തി രക്ഷപ്പെട്ടിരുന്നു. തമിഴ്‌നാട് കൊല്ലങ്കോട് നീരോടി സ്വദേശികളായ നിക്കോളാസ്, സ്‌റ്റാലിന് എന്നിവരാണ് രക്ഷപ്പെട്ടത്.\nഇവരെ കൊല്ലം ജില്ലാ ആശുപത്രിയില് ചികിത്സയിലാണ്. രാജു, ജോണ് ബോസ്‌കോ, സഹായ രാജു എന്നിവരെയാണ് കാണാതായത്. മറൈന് എന്‍ഫോഴ്‌സ്മെന്റും കോസ്‌റ്റല് പോലീസും തെരച്ചില് തുടരുകയാണ്.\nരക്ഷപ്പെട്ട സ്‌റ്റാലിന്റെ ഉടമസ്‌ഥതയിലുള്ള സെന്റ് നിക്കോള എന്ന വള്ളമാണ് മറിഞ്ഞത്. കഴിഞ്ഞ ദിവസം മത്സ്യബന്ധനത്തിന് പോയ വള്ളം മടങ്ങിവരവേ നീണ്ടകരക്കു പടിഞ്ഞാറുഭാഗത്തു ശക്‌തമായ കാറ്റില്‍പ്പെടുകയായിരുന്നു.\nകൊച്ചിയില് നിന്നു രണ്ടു കപ്പലുകള് ഇന്നലെ തെരച്ചിലിനായി എത്തിയതായി ജില്ലാ ദുരന്തനിവാരണ അതോറിറ്റി ചെയര്‍മാന് കൂടിയായ ജില്ലാ കലക്‌ടര് അറിയിച്ചു. ശക്‌തമായ കാറ്റും മഴയും കടല് പ്രക്ഷുബ്‌ധമായതും തെരച്ചിലിനെ ബാധിക്കുന്നുണ്ട്.\nഇന്നലെ കോസ്‌റ്റ് ഗാര്‍ഡിന്റെ ഡോണിയര് വിമാനവും തെരച്ചിലില് പങ്കെടുത്തു. കരുനാഗപ്പള്ളിയില് കടല് ക്ഷോഭത്തില് ഒട്ടേറെ വീടുകളില് വെള്ളം കയറി. റോഡുകളും തകര്‍ന്നു.\nപലയിടത്തും കടല് ഭിത്തിയില്ലാത്തതിനാല് കടലാക്രമണം രൂക്ഷമാണ്. ശ്രായിക്കാട്, പറയകടവ് ഭാഗത്ത് അറുപതോളം വീടുകള് വെള്ളത്തിലായി.\nആലപ്പാട് തീരത്ത് ചെറിയഴീക്കലും പണ്ടാരതുരുത്തിലും കുഴിത്തുറയിലും പറയകടവിലും ശക്‌തമായ കടലേറ്റമുണ്ടായി. ചെറിയഴീക്കല് ക്ഷേത്രം മുതല് പണ്ടാരതുരുത്തുവരെ അതിശക്‌തമായ തിരമാലയാണു തീരത്തേക്ക് അടിച്ചുകയറുന്നത്.\n150 വീടുകള് വെള്ളത്തിലായി. പണ്ടാരതുരുത്ത് ഗവ. എല്.പി.എസ്., ചെറിയഴീക്കല് കെ.വി.കെ.വി.എം. യു.പി. സ്‌കൂള് എന്നിവിടങ്ങളില് ദുരിതാശ്വാസ ക്യാമ്പുകള് തുടങ്ങി.\nകുഴിത്തുറയിലും കടലാക്രമണം രൂക്ഷമാണ്.\nവിവിധയിടങ്ങളില് മണ്ണിടിഞ്ഞും കാറ്റില് മരം വീണും വീടുകള്‍ക്കും മറ്റും നാശനഷ്‌ടമുണ്ടായി. ചാത്തന്നൂര് ഏറം വടക്കു തങ്കമ്മയുടെയും കളിയാംകുളം കടവിള പുത്തന്‍വീട്ടില് സജീന സജീറിന്റെയും മാമ്പള്ളിക്കുന്നം തോട്ടവാരം തോട്ടത്തില് വീട്ടില് ലളിതമ്മയുടെയും വീടുകളുടെ മേല്‍ക്കൂര മരം വീണു തകര്‍ന്നു.\nമണ്ണിടിഞ്ഞതിനെ തുടര്‍ന്ന് നെടുമ്പന പഞ്ചായത്ത് 18-ാം വാര്‍ഡില് നിസാമുദീന്റെ വീട്ടിലെ ശുചിമുറിയും സംരക്ഷണ ഭിത്തിയും മുഹമ്മദ് അന്‍സാരിയുടെ ആട്ടിന്‍കൂടും പാറവിള വീട്ടില് ഷാഹുല്‍ഹമീദിന്റെ വീടും ഭാഗകമായി തകര്‍ന്നു.\nകിഴക്കന് മേഖലയില് രണ്ടു ദിവസമായി ശക്‌തമായ മഴ തുടരുകയാണ്. തെന്മല പാതയില് കൂവക്കാടിനു സമീപം മരം വീണു ഗതാഗതം മുടങ്ങി.\nവൈദ്യുതി വിതരണവും തടസപ്പെട്ടു. കല്ലടയാറ്റിലെ ജലനിരപ്പ് ഉയര്‍ന്നതോടെ കരയിലേക്കു വെള്ളം കയറി. മഴ തുടരുന്നതിനാല് ജലനിരപ്പ് ഇനിയും ഉയരാനാണു സാധ്യത.\nകുളത്തൂപ്പുഴയില് ശക്‌തമായ മഴ തുടരുകയാണ്. തെന്മല പാതയില് കൂവക്കാടിനു സമീപം സംസ്‌ഥാനാന്തര പാതയില് മരം വീണു ഗതാഗതം മുടങ്ങി. വൈദ്യുതി വിതരണവും തടസപ്പെട്ടു.


350 കോടി വായ്‌പയെടുത്ത് വ്യാപാരി വിദേശത്തേക്ക് കടന്നു; രണ്ട് വർഷത്തിന് ശേഷം സിബിഐ കേസെടുത്തു | cbi files case against punjab basmati rice owner\nDelhi, First Published 3, Jul 2020, 9:38 PM\nമഞ്ജിത് സിങ് 2018 ന്റെ തുടക്കത്തിൽ തന്നെ രാജ്യം വിട്ടെന്നാണ് മാധ്യമങ്ങൾ റിപ്പോർട്ട് ചെയ്യുന്നത്. കാനറ ബാങ്ക് ഛണ്ഡീഗഡ് ശാഖ ജനറൽ മാനേജർ നൽകിയ പരാതിയുടെ അടിസ്ഥാനത്തിലാണ് കേസെടുത്തിരിക്കുന്നത്.\nദില്ലി: പഞ്ചാബ് ബസ്‌മതി റൈസ് ലിമിറ്റഡ് ഉടമ മഞ്ജിത് സിങ് മഖ്‌നി വിദേശത്തേക്ക് കടന്ന് രണ്ട് വർഷത്തിന് ശേഷം, ഇയാൾക്കെതിരെ വായ്പാ തട്ടിപ്പിന് കേസെടുത്തു. കാനറ ബാങ്കിന്റെ നേതൃത്വത്തിൽ ആറ് ബാങ്കുകൾ ഉൾപ്പെട്ട കൺസോർഷ്യത്തിൽ നിന്ന് 350 കോടി രൂപ വായ്പാ തട്ടിപ്പ് നടത്തിയതിനാണ് കേസ്.\nമഞ്ജിത് സിങ് 2018 ന്റെ തുടക്കത്തിൽ തന്നെ രാജ്യം വിട്ടെന്നാണ് മാധ്യമങ്ങൾ റിപ്പോർട്ട് ചെയ്യുന്നത്. കാനറ ബാങ്ക് ഛണ്ഡീഗഡ് ശാഖ ജനറൽ മാനേജർ നൽകിയ പരാതിയുടെ അടിസ്ഥാനത്തിലാണ് കേസെടുത്തിരിക്കുന്നത്. കേസ് നൽകാൻ റിസർവ് ബാങ്ക് നിർദ്ദേശിച്ച് ഒരു വർഷത്തിന് ശേഷമാണ് ബാങ്കുകളുടെ ഭാഗത്ത് നിന്ന് പരാതി നൽകിയിരിക്കുന്നത്.\nആന്ധ്ര ബാങ്ക്, യൂണിയൻ ബാങ്ക് ഓഫ് ഇന്ത്യ, ഓറിയന്റൽ ബാങ്ക് ഓഫ് കൊമേഴ്സ്, ഐഡിബിഐ ബാങ്ക്, യുകോ ബാങ്ക് എന്നിവരാണ് കൺസോർഷ്യത്തിലെ മറ്റ് അംഗങ്ങൾ. 350.84 കോടിയുടെ വായ്പയാണ് അനുവദിച്ചത്. ഇതിൽ 174.89 കോടിയും കാനറ ബാങ്കാണ് അനുവദിച്ചത്. ആന്ധ്ര ബാങ്ക് 53 കോടി, യൂണിയൻ ബാങ്ക് ഓഫ് ഇന്ത്യ 44 കോടി, ഐഡിബിഐ ബാങ്ക് 14 കോടി, ഓറിയന്റൽ ബാങ്ക് ഓഫ് കൊമേഴ്സ് 25 കോടി, യുകോ ബാങ്ക് 41 കോടി എന്നിങ്ങനെയാണ് പണം അനുവദിച്ചത്.\nLast Updated 3, Jul 2020, 9:38 PM\nManjit Singh Makhni


പാപബന്ധനങ്ങളിൽ നിന്ന് മോചനം നേടാൻ നിങ്ങൾ ആഗ്രഹിക്കുന്നോ..? എങ്കിൽ ശക്തമായ ഒരു പ്രാർത്ഥന ഇതാ | Catholic Church News Malayalam\nപാപബന്ധനങ്ങളിൽ നിന്ന് മോചനം നേടാൻ നിങ്ങൾ ആഗ്രഹിക്കുന്നോ..? എങ്കിൽ ശക്തമായ ഒരു പ്രാർത്ഥന ഇതാ\nനമ്മൾ അറിഞ്ഞോ അറിയാതെയോ, നമ്മെ അടിമകളാക്കുവാനുള്ള വലിയ ശക്തി പാപത്തിനുണ്ട്. ആദ്യമായി ഒരു പ്രത്യേക പാപം ചെയ്ത ശേഷം, പ്രലോഭനങ്ങൾ വർദ്ധിക്കുകയും അത് ദൈവകൃപ നമ്മിൽ നിന്ന് ഇല്ലാതാക്കുകയും ചെയ്യുന്നു. അങ്ങനെ അതൊരു ദുശീലമായി മാറുന്നു. ഈ പാപകരമായ ശീലം താമസിയാതെ നമ്മുടെ ഹൃദയത്തിൽ വേരുറപ്പിക്കും. കാലം കഴിയുന്തോറും അത് തകർക്കാൻ കൂടുതൽ ബുദ്ധിമുട്ടായിത്തീരും.\nനാം ഒരു പാപത്തിന് അടിമയായിക്കഴിയുമ്പോൾ ആ പാപം ചെയ്യാനുള്ള കൂടുതൽ അവസരങ്ങൾ നമ്മെ തേടിയെത്തുക സ്വാഭാവികമാണ്. പലപ്പോഴും പാപത്തിന്റെ പിടിയിലമർന്നവർക്ക് അത് ഉപേക്ഷിക്കണം എന്ന ആഗ്രഹം ഉണ്ടാകാം. എന്നാൽ, അവർക്ക് തനിയെ അതിനു സാധിച്ചുവെന്ന് വരില്ല. അതിന് ദൈവത്തിന്റെ സഹായം ആവശ്യമാണ്.\nഅത്തരമൊരു ശീലത്തിൽ നിന്ന് ഒഴിഞ്ഞുമാറാനുള്ള ഏറ്റവും ശക്തമായ മാർഗ്ഗം കുമ്പസാരിക്കുക എന്നതാണ്. കാരണം, കുമ്പസാരിക്കുമ്പോൾ നമ്മുടെ പാപത്തെ പരമ കാരുണ്യവാനായ ദൈവത്തിന്റെ മുന്നിൽ നാം ഏറ്റുപറയുകയാണ്. ഈ വിശുദ്ധ കർമ്മത്താൽ ശുദ്ധീകരിക്കപ്പെട്ടതിനു ശേഷം, പാപത്തിന്റെ ബന്ധനങ്ങളെ കൂടുതൽ തകർക്കാനുള്ള മറ്റൊരു മാർഗ്ഗം വി. പത്രോസിനോട് പ്രാർത്ഥിക്കുക എന്നതാണ്. തടവറയിലെ ചങ്ങലകളിൽ നിന്ന് ദൈവം പത്രോസിനെ രക്ഷിച്ചു. അതിനാൽ പാപങ്ങളാകുന്ന ബന്ധനങ്ങൾ അഴിയുന്നതിനും തകർക്കപ്പെടുന്നതിനും തീവ്രമായി ആഗ്രഹിച്ചുകൊണ്ട് പത്രോസ് ശ്ലീഹായോടു മാദ്ധ്യസ്ഥ്യം യാചിച്ചു പ്രാർത്ഥിക്കാം. അതിനു സഹായിക്കുന്ന ലളിതവും ശക്തവുമായ ഒരു പ്രാർത്ഥന ഇതാ…\n“നിന്റെ വിശുദ്ധ അപ്പൊസ്തലനായ വി. പത്രോസിനെ കാരാഗൃഹത്തിൽ നിന്ന് മോചിപ്പിക്കുകയും വിലങ്ങുകൾ തകർക്കുകയും ചെയ്ത കാരുണ്യവാനായ ദൈവമേ, ഞങ്ങൾ ഇപ്പോൾ അങ്ങയോടു പ്രാർത്ഥിക്കുന്ന ഞങ്ങളെ എല്ലാ പാപബന്ധനങ്ങളിൽ നിന്നും മോചിപ്പിക്കണമേ. തിന്മയുടെ എല്ലാ ബന്ധനങ്ങളിൽ നിന്നും ശക്തികളിൽ നിന്നും ഞങ്ങളെ രക്ഷിക്കാൻ അങ്ങയുടെ കരുണയുള്ള കണ്ണുകൾ തിരിക്കേണമേ. പിതാവായ ദൈവമേ, പരിശുദ്ധാത്മാവേ, ഈശോയെ, നിങ്ങളുടെ സുരക്ഷിത വലയത്തിനുള്ളിൽ എന്നെയും ചേർക്കണമേ. വി. പത്രോസ് ശ്ലീഹായേ, പാപത്തിന്റെ ബന്ധനത്തിൽ നിന്ന് അകന്നിരിക്കുവാൻ നിരന്തരം എനിക്കായി പ്രാർത്ഥിക്കണേ. ആമ്മേൻ.”


ഫെയര് പ്ലേ രീതിയില് മാറ്റം വരുത്താന് ഉദ്ദേശിക്കുന്നില്ലെന്ന് ഫിഫ\nജപ്പാന് ഫെയര് പ്ലേ പോയിന്റിന്റെ അടിസ്ഥാനത്തില് പ്രീ ക്വാര്‍ട്ടറിലെത്തിയ സാഹചര്യത്തില് ഉയര്‍ന്ന വിവാദങ്ങള്‍ക്കിടെയാണ് ഫിഫയുടെ വിശദീകരണം\n30 Jun, 2018 at 02:49 AM\nലോകകപ്പില് ഫെയര് പ്ലേ രീതിയില് മാറ്റം വരുത്താന് ഉദ്ദേശിക്കുന്നില്ലെന്ന് ഫിഫ. ജപ്പാന് ഫെയര് പ്ലേ പോയിന്റിന്റെ അടിസ്ഥാനത്തില് പ്രീ ക്വാര്‍ട്ടറിലെത്തിയ സാഹചര്യത്തില് ഉയര്‍ന്ന വിവാദങ്ങള്‍ക്കിടെയാണ് ഫിഫയുടെ വിശദീകരണം.\nഈ ലോകകപ്പില് ഗ്രൂപ്പ് എച്ചില് നിന്ന് പ്രീ ക്വാര്‍ട്ടറിലെത്തുന്ന രണ്ടാമത്തെ ടീമിനെ നിശ്ചയിച്ചത് ഫെയര് പ്ലേ പോയിന്റിന്റെ ബലത്തിലായിരുന്നു. മൈതാനത്തെ അച്ചടക്കത്തിന്റെ ബലത്തില് സെനഗലിനെ മറികടന്ന് ജപ്പാന് പ്രീ ക്വാര്‍ട്ടറിലെത്തി. മത്സര ശേഷം ഫെയര് പ്ലേ പോയിന്റിന്റെയും അതിന്റെ മാര്‍ഗരേഖയെയും കുറിച്ച് പല രീതിയിലുള്ള വാര്‍ത്തകളും വന്നു. ഈ സാഹചര്യത്തിലാണ് ഫിഫ നിലപാട് അറിയിച്ചത്. ഫെയര് പ്ലേ മാര്‍ഗനിര്‍ദേശങ്ങളില് മാറ്റം വരുത്താന് ഉദ്ദേശിക്കുന്നില്ലെന്നാണ് ഫിഫ പറയുന്നത്.\nഗ്രൂപ്പ് എച്ചില് സെനഗിലിന് ആറും ജപ്പാന് നാലും മഞ്ഞാക്കാര്‍ഡാണ് ലഭിച്ചിരുന്നത്. ഫെയര് പ്ലേ നിയമം അനുസരിച്ച് ആദ്യ മഞ്ഞക്കാര്‍ഡിന് ഒരു മൈനസ് പോയിന്റും രണ്ടാം മഞ്ഞക്കാര്‍ഡിന് മൈനസ് മൂന്ന് പോയിന്റും നേരിട്ടുള്ള ചുവപ്പ് കാര്‍ഡിന് മൈനസ് നാല് പോയിന്റും മഞ്ഞയും നേരിട്ടുള്ള ചുവപ്പ് കാര്‍ഡുമാണെങ്കില് മൈനസ് അഞ്ചു പോയിന്റുമാണ് പിഴ. ഇതനുസരിച്ച് ജപ്പാന്റെ സ്‌കോര് മൈനസ് നാലും സെനഗലിന്റേത് മൈനസ് ആറുമാണ്. സെനഗില് പുറത്തായതിന് പിന്നാലെ പരിശീലകന് അലിയു സിസെ പരിഭവം രേഖപ്പെടുത്തി. ഫെയര് പ്ലേ തങ്ങള്‍ക്ക് വിനയായെന്നും മറ്റൊരു രീതിയില് പുറത്താകുന്നതായിരുന്നു ഇതിനേക്കാള് നല്ലതെന്നും പറഞ്ഞു. നിയമത്തെ മാനിക്കുന്നുവെന്നും വിവാദത്തിനില്ലെന്നും അദ്ദേഹം പറഞ്ഞു.


രാത്രി വൈകി ഭക്ഷണം കഴിച്ചാൽ ശരീരഭാരം കൂടുമോ? അറിയാം വസ്തുതകൾ\nHome FITNESS രാത്രി വൈകി ഭക്ഷണം കഴിച്ചാൽ ശരീരഭാരം കൂടുമോ? അറിയാം വസ്തുതകൾ\nവീട്ടിലെ പ്രായമായവരും ആരോഗ്യ വിദഗ്ധരും പലപ്പോഴും നേരത്തെ ഭക്ഷണം കഴിക്കുകയും നേരത്തെ ഉറങ്ങുകയും ചെയ്യണമെന്ന് ഉപദേശിക്കാറുണ്ട്. എന്നാല്, നിങ്ങളുടെ അത്താഴത്തിന്റെ സമയം നിങ്ങളുടെ ശരീരത്തോട് എങ്ങനെ പ്രതികരിക്കുന്നു എന്നത് പ്രധാനപ്പെട്ട കാര്യമാണ്.\nനിങ്ങള് ഭക്ഷണക്രമം കര്‍ശനമായി പാലിക്കുന്നില്ലെങ്കില് പോലും ഓരോ ദിവസവും കഴിക്കുന്ന ഭക്ഷണത്തിനിടയില് ആവശ്യമായ ഇടവേളകള് നല്‍കുന്നത് നല്ലതാണ്. അത്താഴം നിങ്ങളുടെ ഒരു ദിവസത്തെ അവസാനത്തെ ഭക്ഷണമാണ്. അതുകൊണ്ടുതന്നെ അത്താഴത്തിന് ഒരു പ്രധാന പങ്കുണ്ട്. അത്താഴത്തിന് ശേഷം6മുതല് 8 മണിക്കൂര് വരെ നിങ്ങള് ഭക്ഷണം കഴിക്കുന്നില്ല. അതിനാല് കാര്യങ്ങള് വിവേകത്തോടെ ആസൂത്രണം ചെയ്യേണ്ടത് പ്രധാനമാണ്.\nരാത്രി 8 മണിക്ക് ശേഷം ഭക്ഷണം കഴിക്കുന്ന മുതിര്‍ന്ന ആളുകളില് കൂടുതല് കലോറി ഉപഭോഗത്തിനുള്ള സാധ്യത കൂടുതലാണ്, ഇത് ശരീരഭാരം വര്‍ദ്ധിപ്പിക്കുന്നതിന് കാരണമാകുന്നു. രാത്രി വൈകി ഭക്ഷണം കഴിക്കുന്ന ആളുകളുടെ പരമാവധി ദൈനംദിന കലോറി ഉപഭോഗം കൂടുതലായിരിക്കും.\nPrevious articleഈ പ്രശ്നങ്ങള് ഉണ്ടോ? എങ്കില് ഈ ലൈംഗിക രോഗങ്ങള് ഉണ്ടാകാന് സാധ്യതയുണ്ട്\nNext articleരാത്രിയില് സുഖമായുറങ്ങണോ? ഇതൊന്ന് പരീക്ഷിച്ച് നോക്കൂ\nരാജ്യത്തിന് പുറത്തു നിന്നും അധ്യാപക നിയമനമില്ല; തീരുമാനവുമായി കുവൈറ്റ് വിദ്യാഭ്യാസ മന്ത്രാലയം\nഹോം ഐസൊലേഷനിലുള്ളവര്‍ക്ക് കൗണ്‍സലിംഗ് സംവിധാനം ഏര്‍പ്പെടുത്തും


Holy Rosary Malayalam പരിശുദ്ധ ദൈവമാതാവിന്റെ ജപമാല, കൊന്ത – Nelsapy\nBy Elsa Mary Joseph on September 1, 2021 • ( Leaveacomment )\nഅമ്പത്തിമൂന്നുമണിജപം പരിശുദ്ധ ജപമാലയുടെ രാഞ്ജി, ഞങ്ങൾക്കുവേണ്ടി അപേക്ഷിക്കണമേ. പ്രാരംഭ പ്രാർത്ഥന അളവില്ലാത്ത സകല നന്മസ്വരൂപിയായിരിക്കുന്ന സർവ്വേശ്വരാ കർത്താവേ! നന്ദിഹീനരും പാപികളുമായിരിക്കുന്ന ഞങ്ങൾ അറുതിയില്ലാത്ത മഹിമ പ്രതാപത്തോടുകൂടിയിരിക്കുന്ന അങ്ങേ സന്നിധിയിൽ ജപം ചെയ്യാൻ അയോഗ്യരായിരിക്കുന്നു. എങ്കിലും അങ്ങേ അനന്തമായ ദയയിന്മേൽ ശരണപെട്ടുകൊണ്ട് പരിശുദ്ധ ദൈവമാതാവിന്റെ സ്തുതിക്കായി അമ്പത്തിമൂന്ന് മണിജപം ചെയ്യാൻ ആശിക്കുന്നു. ഈ ജപം ഭക്തിയോടു കൂടെ ചെയ്ത് പലവിചാരം കൂടാതെ തികപ്പാൻ കർത്താവേ അങ്ങ് സഹായം ചെയ്യേണമേ ! വിശ്വാസപ്രമാണം സർവ്വശക്തനായ പിതാവും… സർവ്വശക്തനായ പിതാവും ആകാശത്തിൻ്റെയും […]\nMother Mary Watsapp Status


ഏവരുടെയും ഇഷ്‌ട വിഭവമാണ് സാൻഡ്‌വിച്ച് .തിരക്കേറിയ ഈ ജീവിതത്തിൽ എളുപ്പത്തിൽ തയ്യാറാക്കാൻ പറ്റുന്ന ഒരു ബ്രേക്ക്ഫാസ്റ്റ് വിഭവമായതു കൊണ്ട് തന്നെ എല്ലാവരും ഇത് തയ്യാറാക്കാറുണ്ട്.വിവിധ തരം ഫില്ലിങ്ങുകൾ ഉപയോഗിച്ച് ഈ വിഭവം തയ്യാറാക്കാം.പനീർ ഉപയോഗിച്ചുള്ള സ്വാദിഷ്‌ടവും എളുപ്പത്തിൽ തയ്യാറാക്കാവുന്നതുമായ ഒരു സാൻഡ്‌വിച്ച് പരിചയപ്പെടാം. പനീർ ഉപയോഗിക്കുന്നതിനാൽ ടേസ്റ്റി എന്നതിലുപരി ഇതൊരു ഹെൽത്തി ഡിഷ് കൂടിയാണ്.\nസമ്പൂർണ പ്രോട്ടീനിന്റെ ഉറവിടമാണ് പനീർ. ഇതിന്റെ ആരോഗ്യഗുണങ്ങൾ പരിശോധിക്കാം . പനീറിലെ കാൽസ്യവും ഫോസ്ഫറസും പല്ലിന്റേയും എല്ലിന്റേയും ആരോഗ്യവും വളർച്ചയും ഉറപ്പാക്കും. മോണരോഗങ്ങളെയും എല്ല് തേയ്മാനത്തെയും പ്രതിരോധിക്കും. ഊർജ്ജം നൽകുന്ന ഭക്ഷണമായതിനാൽ കഠിനവ്യായാമത്തിലേർപ്പെടുന്നവർക്കും കായികതാരങ്ങൾക്കും ഗുണം ചെയ്യും. ഇതിൽ അടങ്ങിയിരിക്കുന്ന വിറ്റാമിൻ ബി മുടിയുടെ ആരോഗ്യത്തിനും വളർച്ചയ്‌ക്കും ഉത്തമമാണ്. ആർത്രൈറ്റിസ്, എല്ലുകളുടെ പ്രശ്നം എന്നിവ പരിഹരിക്കും.\nപനീറിലുള്ള പൊട്ടാസ്യം രക്തസമ്മർദ്ദം കുറയ്ക്കും, ഹൃദയസംബന്ധമായ പ്രശ്നങ്ങൾക്ക് പരിഹരിക്കും. ഗർഭിണികൾ പനീർ ആഹാരത്തിലുൾപ്പെടുത്തുന്നത് പ്രസവത്തോടനുബന്ധിച്ചുണ്ടാകുന്ന സങ്കീർണതകൾ കുറയ്ക്കും. ചർമ്മസംബന്ധമായ പ്രശ്നങ്ങൾ പരിഹരിക്കാനും ചർമ്മത്തിന് ആരോഗ്യം ലഭിക്കാനും പനീർ കഴിക്കുക. കൊഴുപ്പ് അധികമായി അടങ്ങിയിട്ടുള്ളതിനാൽ കൊളസ്‌ട്രോൾ, ഹൃദയസംബന്ധമായ രോഗങ്ങൾ എന്നിവയുള്ളവർ പനീർ ഒഴിവാക്കുന്നതാണ് ഉത്തമം.വണ്ണം വയ്‌ക്കാൻ ആഗ്രഹിക്കുന്നവർക്ക് തിരഞ്ഞെടുക്കാവുന്ന ഭക്ഷണമാണ് പനീർ. ഗുണനിലവാരം ഉള്ള പനീർ ആണ് വാങ്ങുന്നതെന്ന് ഉറപ്പാക്കുക,. നിറവ്യത്യാസം, വിള്ളലുകൾ എന്നിവയുള്ള പനീർ വാങ്ങരുത്.


my son named arjun reddy says dirctor Sandeep Reddy Vanga - Malayalam Filmibeat\n| Published: Friday, June 7, 2019, 9:15 [IST]\nടോളിവുഡിൽ വിജയ് ദേവേരകൊണ്ടയുടെ അർജുൻ റെഡ്ഡി ഒരു ചരിത്രമാറ്റമായിരുന്നു സൃഷ്ടിച്ചത്. തെലുങ്കിൽ മാത്രമല്ല തെന്നിന്ത്യയിലും ചിത്രം സൂപ്പർ ഡ്യൂപ്പർ ഹിറ്റായിരുന്നു. 2017 ൽ റിലീസിനായി എത്തിയ ചിത്രം ബോക്സോഫീസിൽ വൻ വിജയമായിരുന്നു സ്വന്തമാക്കിയത്. പ്രേക്ഷക-നിരൂപക പ്രശംസ നേടാനും ചിത്രത്തിന് കഴിഞ്ഞു.\nവിജയ് ദേവേരകൊണ്ടയും ശാലിനി പാണ്ഡെ കേന്ദ്രകഥാപാത്രങ്ങളായെത്തിയ ചിത്രം ബോളിവുഡിൽ പ്രദർശനത്തിനായി തയ്യാറെടുക്കുകയാണ്. അർജുൻ റെഡ്ഡിക്ക് പകരം കബീർ സിങ്ങായിട്ടാണ് ചിത്രം എത്തുന്നത്. ഷാഹിദ് കപൂറും കിയാര ആദ്വാനിയുമാണ്. ചിത്രം ജൂണിൽ റിലീസിനായി എത്തും. അർജുൻ റെഡ്ഡിയോട് നൂറ് ശതമാനം നീതി പുലർത്തുന്ന ചിത്രമായിരിക്കും കബീർ സിങ്ങെന്ന് സംവിധായകൻ സന്ദീപ് വങ്ക. ചിത്രത്തിൽ ഷാഹിദ് മികച്ച പ്രകടനമാണ് കാഴ്ചവെച്ചിട്ടുളളത്. ചിത്രത്തിന്റെ ബോളിവുഡ് റീമേക്കിനെ കുറിച്ച് ആലോചിച്ചപ്പോൾ തന്നെ മനസ്സിൽ ആദ്യം വന്ന മുഖം ഷഹിദിന്റെ ആയിരുന്നു- സന്ദീപ് വങ്ക പറഞ്ഞു\nകൂടാതെ ചിത്രവുമായി ബന്ധപ്പെട്ട മറ്റൊരു രസകരമായ സംഭവവും സംവിധാനയകൻ പങ്കുവെയ്ക്കുന്നുണ്ട്. അർജുൻ റെഡ്ഡി സിനിമയുടെ ചിത്രീകരണം നടന്നു കൊണ്ടിരിക്കവെയാണ് തനിക്ക് കുഞ്ഞ് പിറക്കുന്നത്. തന്റെ ആദ്യ സിനിമ പിറവി എടുക്കുമ്പോൾ തന്നെ കുഞ്ഞ് ജനിച്ചത് സന്തോഷം ഇരട്ടിപ്പിച്ചു. അതുകൊണ്ട് തന്നെ സിനിമയുടെ പേര് തന്നെ കുഞ്ഞിന് ഇടുകയും ചെയ്തു- സന്ദീപ് പറഞ്ഞു.\nRead more about: kabir singh shahid kapoor vijay deverakonda ഷാഹിദ് കപൂര് ബോളിവുഡ് bollywood\nmy son named arjun reddy says dirctor Sandeep Reddy Vanga\nStory first published: Friday, June 7, 2019, 9:15 [IST]


ടിക് ടോക് നിരോധനത്തിന് പുല്ലു വില. ഇന്ത്യയിൽ ആപ്പ് ഡൗൺലോഡിൽ വൻ വർദ്ധന. – Pravasi Corner\nടിക് ടോക് നിരോധനത്തിന് പുല്ലു വില. ഇന്ത്യയിൽ ആപ്പ് ഡൗൺലോഡിൽ വൻ വർദ്ധന.\nമദ്രാസ് ഹൈക്കോടതിയുടെ ഉത്തരവിനെ തുടർന്ന് ഗൂഗിൾ പ്ളേ സ്റ്റോറിൽ നിന്നും ആപ്പിൾ ആപ്പ് സ്റ്റോറിൽ നിന്നിം ടിക് ടോക് ആപ്പ് നീക്കം ചെയ്‌തെങ്കിലും ആപ്പ് ഡൗൺലോഡിൽ വൻ വർദ്ധനയെന്ന് റിപ്പോർട്ട്.\nഗൂഗിള് പ്ലേസ്റ്റോറിൽ നിന്നും ഐഓഎസ് ആപ്പ് സ്റ്റോറിൽ നിന്നും ലഭിക്കില്ലെങ്കിലും ചൈനീസ് ആപ്പായ ടിക് ടോക് മറ്റു കേന്ദ്രങ്ങളിൽ സുലഭമാണ്. നിലവിൽ തേഡ് പാര്‍ട്ടി വെബ്സൈറ്റുകളിൽ നിന്നാണ് ടിക് ടോക് ഡൗൺലോഡ് ചെയ്യപ്പെടുന്നത്.\nഗൂഗിളും ആപ്പിളും പിൻവലിച്ചെങ്കിലും നിരവധി തേർഡ് പാർട്ടി സൈറ്റുകളിൽ ടിക് ടോക് ആപ്പ് ഇപ്പോഴും ലഭ്യമാണ്.\nതേഡ് പാര്‍ട്ടി വെബ്സൈറ്റുകളിൽ നിന്ന് ആപ്പ് ഡൗൺലോഡ് ചെയ്യുന്നത് 12 ഇരട്ടിയായാണ് വര്‍ദ്ധിച്ചതെന്നാണ് റിപ്പോർട്ടുകൾ. ഇന്ത്യക്കാരാണ് ഏറ്റവും കൂടുതലായി ടിക് ടോക് ഡൗൺലോഡ് ചെയ്യുന്നത്.\nനിരോധനത്തിനു ശേഷം ടിക് ടോക് ഡൗൺലോഡ് ചെയ്യുന്ന തേർഡ് പാർട്ടി സൈറ്റുകളുടെ വിവരങ്ങൾ അന്വേഷിച്ച് സെർച്ച് ചെയ്യുന്നവരുടെ എണ്ണയത്തിലും വൻ വർദ്ധന ഉണ്ടായിട്ടുണ്ട്.


niranjnju ninna kinar | നിറഞ്ഞു നിന്ന കിണറ്റിലെ വെള്ളം പൊടുന്നനെ അപ്രത്യക്ഷമായി... പരപ്പനങ്ങാടിയിൽ കണ്ടത് നടുക്കുന്ന കാഴ്‌ച! - Malayalivartha.com Widgets Magazine\nനിറഞ്ഞു നിന്ന കിണറ്റിലെ വെള്ളം പൊടുന്നനെ അപ്രത്യക്ഷമായി... പരപ്പനങ്ങാടിയിൽ കണ്ടത് നടുക്കുന്ന കാഴ്‌ച!\n22 JULY 2021 11:46 AM IST\nനിറഞ്ഞു നിന്ന കിണറ്റിലെ വെള്ളം പൊടുന്നനെ അപ്രത്യക്ഷമായി. പരപ്പനങ്ങാടി കുണ്ടന് പാടംകീഴ്ചിറയിലാണ് ഞെട്ടിയ്ക്കുന്ന കാഴ്‌ച കാണാനിടയായത്. ചെട്ടിപ്പടി കുപ്പിവളവില് വലിയകണ്ടത്തില് ഗണപതിയുടെ വീട്ടിലാണ് സംഭവം.\nചൊവ്വാഴ്ച രാത്രി വരെ കിണര് നിറഞ്ഞ് നിന്നിരുന്നു. ബുധനാഴ്ച രാവിലെ കിണറിലെ വെള്ളം പറ്റേ താഴ്ന്ന് ചുറ്റുപാടും വെള്ളം നിറഞ്ഞുനില്‍ക്കുകയാണ്.\nഒന്നു കൂടി മഴ കനത്താല് വീട്ടില് വെള്ളം കയറുമെന്ന അവസ്ഥയില് നില്‍ക്കെയാണ് കിണറിലെ വെള്ളം അപ്രത്യക്ഷമായത്.\nകുണ്ടന് പാടംകീഴ്ചിറ പാടശേഖരങ്ങള്‍ക്ക് തൊട്ടരികെയാണ് തെങ്ങു കയറ്റ തൊഴിലാളിയായ ഗണപതിയുടെ വീട് ഉള്ളത്. ചുറ്റുപാടും പാടത്തും കുളങ്ങളിലും കനത്ത മഴയില് വെള്ളം നിറഞ്ഞുനില്‍ക്കുകയാണ്.\nദേഹാസ്വാസ്ഥ്യം അനുഭവപ്പെട്ടതിനെ തുടര്‍ന്ന് ഭാര്യയെയും കൂട്ടി ആശുപത്രിയിലേക്ക് പോകുന്നതിനിടെ കാര് അപകടത്തില്‍പ്പെട്ടു... പരിക്കേറ്റ ആര്‍ക്കിടെക്ട് മരിച്ചു (55 seconds ago)


'ബി.ജെ.പി സര്‍ക്കാരിനെ പുറത്താക്കൂ, രാജ്യത്തെ രക്ഷിക്കൂ'; തെക്കന് മേഖല ജാഥയുടെ ഇന്നത്തെ പര്യടനം കരുനാഗപ്പള്ളിയില് നിന്ന്; വടക്കന് മേഖലാ യാത്ര കണ്ണൂര് ജില്ലയില് | Kairali News | kairalinewsonline.com\n‘ബി.ജെ.പി സര്‍ക്കാരിനെ പുറത്താക്കൂ, രാജ്യത്തെ രക്ഷിക്കൂ’; തെക്കന് മേഖല ജാഥയുടെ ഇന്നത്തെ പര്യടനം കരുനാഗപ്പള്ളിയില് നിന്ന്; വടക്കന് മേഖലാ യാത്ര കണ്ണൂര് ജില്ലയില്\nകൊല്ലം: കോടിയേരി ബാലകൃഷ്ണന് നയിക്കുന്ന എല്‍ഡിഎഫ് കേരള സംരക്ഷണ യാത്ര തെക്കന് മേഖലാ യാത്രയ്ക്ക് ഇന്ന് കൊല്ലം ജില്ലയില് നാല് കേന്ദ്രങ്ങളില് സ്വീകരണം നല്‍കും.\nരാവിലെ പത്തുമണിക്ക് കൊല്ലം കരുനാഗപ്പ‍ള്ളി ലാലാജി ജംങ്ഷനില് എല്‍ഡിഎഫ് നേതാക്കളും പ്രവര്‍ത്തകരും അടങ്ങുന്ന ജനാവലി ജാഥയ്ക്ക് ഇന്ന് ജില്ലയിലെ ആദ്യ സ്വീകരണം നല്‍കും.\nപിന്നിട്ട കേന്ദ്രങ്ങളിലെല്ലാം ജനസാഗരമാണ് ജാഥാ സ്വീകരണ കേന്ദ്രങ്ങളിലും വ‍ഴിയോരങ്ങളിലും പതിനായിരങ്ങളാണ് ജാഥയ്ക്ക് അഭിവാദ്യമര്‍പ്പിച്ചുകൊണ്ട് എത്തുന്നത്.\nകൊല്ലത്തിന്‍റെ വിപ്ലവവീര്യമൊന്നാകെ പ്രകടിപ്പിക്കുന്ന പ്രൗഢ ഗംഭീരമായ സ്വീകരണങ്ങള് തന്നെയാവും ജില്ലയിലും ജാഥയെ വരവേല്‍ക്കുക.\nകരുനാഗപ്പള്ളി ലാലാജി ജംങ്ഷനിലെ ആദ്യ സ്വീകരണത്തിന് ശേഷം ജാഥ അടുത്ത സ്വീകരണ കേന്ദ്രമായ കുന്നത്തൂര് ഭരണിക്കാവിലേക്ക് നീങ്ങും വൈകുന്നേരം മൂന്ന് മണിക്കാണ് ജാഥയുടെ രണ്ടാമത്തെ സ്വികരണം.\nവൈകുന്നേരം നാല് മണിക്കാണ് ജാഥയുടെ മൂന്നാമത്തെ സ്വാകരണം. കൊട്ടാരക്കര എല്‍ഐസി കോമ്പൗണ്ടില് ജാഥയ്ക്ക് സ്വീകരണം നല്‍കും.\nഅഞ്ച് മണിക്ക് ചടയമംഗലം പ‍ഴയ കെഎസ്ആര്‍ടിസി സ്റ്റാന്‍റില് നല്‍കുന്ന സ്വീകരണത്തോടുകൂടി തെക്കന് മേഖലാ ജാഥയുടെ ചൊവ്വാ‍ഴ്ചത്തെ സ്വീകരണ പരിപാടികള്‍ക്ക് സമാപനമാകും.\nഅതേസമയം, കാനം രാജേന്ദ്രന് നയിക്കുന്ന വടക്കന് മേഖലാ യാത്രയ്ക്ക് ഇന്ന് കണ്ണൂര് ജില്ലയില് നാല് കേന്ദ്രങ്ങളില് സ്വീകരണം നല്‍കും.\nമമ്പറം എഡ്യൂക്കേഷന് ട്രസ്റ്റ് മൈതാനത്താണ് വടക്കന് മേഖലാ യാത്രയുടെ ചൊവ്വാഴ്ചത്തെ ആദ്യ സ്വീകരണ പൊതുയോഗം.\nമമ്പറം പാലം പരിസരത്ത് നിന്നും യാത്രയെ സ്വീകരിക്കും. മമ്പറത്തെ സ്വീകരണത്തിന് ശേഷം യാത്ര പാനൂരിലേക്ക് നീങ്ങും. പാനൂര് കെ എസ് ഇ ബി പരിസരത്ത് നിന്നും യാത്രയെ വരവേല്‍ക്കും.\nവൈകുന്നേരം മൂന്ന് മണിക്ക് പാനൂര് ബസ്റ്റാന്റിലാണ് സ്വീകരണ പൊതു യോഗം. തലശ്ശേരിയാണ് മൂന്നാമത്തെ സ്വീകരണ കേന്ദ്രം.\nമഞ്ഞോടിയില് നിന്നും യാത്രയെ തലശ്ശേരിയിലെ സ്വീകരണ കേന്ദ്രത്തിലേക്ക് ആനയിക്കും. വൈകുന്നേരം അഞ്ച് മണിക് കണ്ണൂര് പോലീസ് മൈതാനിയില് നല്‍കുന്ന സ്വീകരണത്തോടെ ചൊവ്വാഴ്ചത്തെ പര്യടനം പൂര്‍ത്തിയാകും.\nTags: bjpbjp terrorCPIcpimldfrss terror\nമരണഭയത്തില് റൂമിലൂടെ തുണിയില്ലാതെ ഓടുന്ന ആളുകളെ സങ്കല്‍പ്പിക്കാന് കഴിയുന്നുണ്ടോ ? എനിക്ക് കഴിയും; ഇന്നത്തെ അവസ്ഥയില് കേരളത്തിലായിരിക്കുക എന്നത് തന്നെ ലക്ഷ്വറിയാണ്; വിദേശത്തെ ആരോഗ്യപ്രവര്‍ത്തകന്‍റെ കുറിപ്പ്\nപൊതുസമൂഹത്തോട് എല്ലാ മേഖലയിലും കണ്ണിചേര്‍ന്ന വ്യക്തി; വീരേന്ദ്രകുമാറിനെ അനുസ്മരിച്ച് രാഷ്ട്രീയ സാംസ്കാരിക രംഗത്തെ പ്രമുഖര് May 28, 2020


18-ാം വയസില് വിവാഹിതയായി, രാത്രി ഭര്‍ത്താവ് എന്തോ പറഞ്ഞതോടെ യുവതി ജീവനൊടുക്കി, നിലമ്പൂരിലെ 21കാരിയുടെ മരണത്തില് ദുരൂഹത - The Online News\nHome Kerala suicide Top Stories 18-ാം വയസില് വിവാഹിതയായി, രാത്രി ഭര്‍ത്താവ് എന്തോ പറഞ്ഞതോടെ യുവതി ജീവനൊടുക്കി, നിലമ്പൂരിലെ 21കാരിയുടെ മരണത്തില് ദുരൂഹത\n18-ാം വയസില് വിവാഹിതയായി, രാത്രി ഭര്‍ത്താവ് എന്തോ പറഞ്ഞതോടെ യുവതി ജീവനൊടുക്കി, നിലമ്പൂരിലെ 21കാരിയുടെ മരണത്തില് ദുരൂഹത\nAdmin 8:34 AM ,Kerala ,suicide ,Top Stories\nയുവതി തീകൊളുത്തി ജീവനൊടുക്കിയ സംഭവത്തില് ദുരൂഹത. ഭര്‍ത്താവിന്റെയും വീട്ടുകാരുടെയും പീഡനമാണ് കാരണമെന്നാണ് ബന്ധുക്കള് ആരോപിക്കുന്നത്. പോത്തുകല് മുണ്ടേരി ചെറുകര ഷാജഹാന്റെ ഭാര്യ സഫീന (21)യാണ് മരിച്ചത്. ഇന്നലെ പുലര്‍ച്ചെ ഒന്നരയോടെ സഫീനയുടെ വീട്ടില് വച്ചാണ് സംഭവം. ബാത്ത് റൂമില് കയറിയശേഷം സഫീന തീകൊളുത്തുകയായിരുന്നു.\nനിലവിളികേട്ട് മാതാവും ബന്ധുവും ഓടിയെത്തിയെങ്കിലും സഫീനയുടെ ദേഹമാസകലം തീ പടര്‍ന്നിരുന്നു. രണ്ടരയോടെ നിലന്പൂര് ജില്ലാശുപത്രിയിലെത്തിച്ചെങ്കിലും രക്ഷിക്കാനായില്ല. സംഭവമറിഞ്ഞു സഫീനയുടെ ബന്ധുക്കളും ആശുപത്രിയിലെത്തിയിരുന്നു. ഇന്നലെ രാത്രി ഭര്‍ത്താവ് ഷാജഹാനും കുടുംബവും സഫീനയുടെ വീട്ടിലെത്തുകയും വാക്കുതര്‍ക്കമുണ്ടാവുകയും ചെയ്തിരുന്നു. തുടര്‍ന്നാണ് സഫീന തീകൊളുത്തിയത്.\nമൂന്നരവര്‍ഷം മുമ്പാണ് മുണ്ടേരി സ്വദേശിനിയായ സഫീനയെ ഷാജഹാന് വിവാഹം കഴിച്ചത്. ഷാജഹാന് സഫീനയെ മാനസികമായി പീഡിപ്പിക്കാറുണ്ടായിരുന്നതായി യുവതിയുടെ ബന്ധുക്കള് പറയുന്നു. എന്നാല് മൊബൈല് ഫോണില് നിരന്തരമായി നടത്തുന്ന ചാറ്റിംഗ് നിര്‍ത്തണമെന്നു ഷാജഹാന് പലപ്രാവശ്യം സഫീനയോടു ആവശ്യപ്പെട്ടിരുന്നു.\nTags Kerala# suicide# Top Stories#\nLabels: Kerala, suicide, Top Stories


പെണ്ണാണ്....! - Yahoo Malayalam Manorama\nപെണ്ണാണ്....!മനോരമഓണ്‍ലൈന് – 2012 ജൂണ് 30, ശനി\nബില്ലിജീന് കിങ് വിംബിള്‍ഡന് ചാംപ്യനായപ്പോള് ടെന്നിസ് ലോകം പറഞ്ഞു: ‘രാജാവ് രാജ്ഞിയായി. പിന്നീട് ബില്ലിജീനും ?മാര്‍ട്ടിനാ നവ്രത്തിലോവയും സ്വവര്‍ഗ അനുരാഗ കഥകളിലെ നായികമാരായപ്പോഴും അവരുടെ ലേബല് ‘വനിതാ ടെന്നിസിലെ പൗരുഷത്തിന്‍റെ പ്രതീകം എന്നുമാത്രം. ഹാള് ഒാഫ് ഫെയിമില് ഇന്നും അവര് വനിതകള്.മെല്‍ബണ് കോമണ്‍വെല്‍ത്ത് ഗെയിംസില് 400 മീറ്ററില് വെള്ളി നേടിയ പിങ്കി പ്രമാണിക് 2006ല് തന്നെ ദോഹ ഏഷ്യാഡില്4റ്റ 400 മീറ്റര് റിലേയില് സ്വര്‍ണംനേടിയ ഇന്ത്യന് ടീമിലും അംഗമായിരുന്നു. ട്രാക്ക് വിട്ട പിങ്കി ഇപ്പോള് കിഴക്കന് റയില്‍വേയില് ജോലിനോക്കുന്നു.ബംഗാളിലെ ബിധന്‍നഗര് പൊലീസ് കഴിഞ്ഞദിവസം പിങ്കിയെ കസ്റ്റഡിയില് എടുത്തു. പരാതി ഗുരുതരമാണ്. പിങ്കി കൂടെ താമസിച്ച സ്ത്രീയെ മാനഭംഗപ്പെടുത്തി, മര്‍ദിച്ചു. ഒരു കുട്ടിയുടെ അമ്മയായ, വിവാഹമോചനം നേടിയ സ്ത്രീയാണു പരാതിക്കാരി. മാസങ്ങളായി ഇവര് ഒരുമിച്ചാണു താമസം.പിങ്കി പുരുഷനാണെന്നു പരാതിക്കാരി. സ്വകാര്യ ആശുപത്രിയിലെ പരിശോധനയും പിങ്കിക്ക് എതിര്. പുരുലിയയില്‍നിന്നുള്ള പിങ്കി കൊല്‍ക്കത്തയില് ആദ്യമല്‍സരത്തില് നഗ്നപാദയായി പങ്കെടുത്ത് 100, 200, 400 മീറ്റര് ജയിച്ച നാള്‍മുതല് അസാമാന്യ കായികക്ഷമതയുടെ പര്യായമായി മാറുകയായിരുന്നു. പെണ്‍കുട്ടികളില്‍നിന്ന് അകന്നുനില്‍ക്കാന് ആഗ്രഹിച്ച താരം പക്ഷേ, വനിതാ റിലേയില് ടീം സ്പിരിറ്റ് കാട്ടി. അവസാനവിധിക്കായി കാത്തിരുന്നിട്ടു കാര്യമില്ല. പിങ്കി ട്രാക്ക് വിട്ടുകഴിഞ്ഞു പക്ഷേ, വനിതാ താരങ്ങളുടെ ‘പൗരുഷത്തിന്‍റെ കഥകള് ഇവിടെ തീരുന്നില്ല.തമിഴ്നാടിന്‍റെ ശാന്തി സുന്ദര്‍രാജന് 2006 ലെ ദോഹ ഏഷ്യാഡില് 800 മീറ്ററില് വെള്ളി മെഡല് നേടി. പക്ഷേ, ലിംഗനിര്‍ണയ ശസ്ത്രക്രിയയില് പരാജയപ്പെട്ടതോടെ മെഡല് നഷ്ടമായി. 2009ല് ബെര്‍ലിന് ലോക അത്ലറ്റിക്സ് ചാംപ്യന്‍ഷിപ്പില് 800 മീറ്റര് ജയിച്ച ദക്ഷിണാഫ്രിക്കന് താരം കാസ്റ്റര് സെമന്യയോട് രാജ്യാന്തര അത്ലറ്റിക് അസോസിയേഷന് ലിംഗനിര്‍ണയ ടെസ്റ്റിനു വിധയേയാകാന് നിര്‍ദേശിച്ചത് ഏറെ വിവാദങ്ങള് സൃഷ്ടിച്ചിരുന്നു. ഒടുവില് 2010 ജൂലൈയില് സെമന്യയ്ക്ക് അനുകൂലവിധി വന്നു. ‘ഇനി വനിതകള്‍ക്കൊപ്പം മല്‍സരിക്കാം. പോയവര്‍ഷം പരുക്കിന്‍റെ പിടിയില്‍പെട്ട ഇൗ ഇരുപത്തൊന്നുകാരി ഇപ്പോള് തിരിച്ചുവരവിന്‍റെ പാതയിലാണ്.സെമന്യയുടെ വിധിയറിഞ്ഞിട്ട് ശാന്തി സുന്ദര്‍രാജനായി രാജ്യാന്തര അസോസിയേഷനെ സമീപിക്കുമെന്നു പറഞ്ഞ ഇന്ത്യന് കായിക മേധാവികളായ സുരേഷ് കല്‍മാഡിക്കും ലളിത് ഭാനോട്ടിനും സ്വന്തം കേസുകള് കഴിഞ്ഞിട്ട് സമയമില്ല: ശാന്തി ട്രാക്കിനു പുറത്തുതന്നെ.പ്രാചീന ഒളിംപിക്സില് വനിതകള്‍ക്കു മല്‍സരം ഇല്ലായിരുന്നു. സ്‌റ്റേഡിയത്തിലെ അള്‍ത്താരയിലെ പ്രധാന പുരോഹിതയൊഴിച്ചാല് മല്‍സരം കാണാനും വനിതകള്‍ക്ക് അനുമതിയില്ലായിരുന്നു. നിയമം ലംഘിച്ചവരെ ട്രിപ്പിയോണ് കുന്നുകളില്‍നിന്ന് അഗാധമായ ഗര്‍ത്തത്തിലേക്കു വലിചെ്ചറിഞ്ഞു. മല്‍സരം ഒളിഞ്ഞുനിന്നു കണ്ട ഹെലന എന്ന സുന്ദരിയെ പൂര്‍ണനഗ്നയാക്കി ആതന്‍സിലെ വീഥിയില് പരസ്യമായി കല്ലെറിഞ്ഞുകൊന്നതും ചരിത്രം.പിന്നീട്, പിസിഡോറെസ് എന്ന ബോക്സര് രണ്ടാംസ്ഥാനം നേടിയപ്പോള് അവന്‍റെ കോച്ച് അത്യാഹ്ളാദത്തില്, കോച്ചുകളുടെ വളയത്തിനു മുകളിലൂടെ എടുത്തുചാടി. ഇൗ ചാട്ടത്തില് വസ്ത്രം അഴിഞ്ഞു. സംഘാടകര് ഞെട്ടി. ‘കോച്ച് പിസിഡോറെസിന്‍റെ അമ്മ ഹെറനീസ് ആയിരുന്നു.പക്ഷേ, ഹെറനീസിനെ ശിക്ഷിച്ചില്ല. കാരണം അവരുടെ പിതാവ് ഡയഗോറസും സഹോദരങ്ങളും ഒളിംപിക് ചാംപ്യന്‍മാരായിരുന്നു. ഇപ്പോള് വെള്ളി നേടിയ പുത്രന്‍റെ പരിശീലനവേളയില് ഹെറനീസ് വിധവയായിരുന്നു എന്ന പരിഗണനയും നല്‍കി. ഒപ്പം പുതിയ നിയമവും പ്രഖ്യാപിച്ചു. ‘ഒളിംപിക്സില് പങ്കെടുക്കുന്നവര് മാത്രമല്ല, പരിശീലകരും നഗ്നരായിരിക്കണം.ഇനിയൊരു കേരളകഥ: കൊല്ലത്തെ ദര്‍ഭക്കാട് ഗ്രാമത്തില്‍നിന്നുള്ള നാണി രാധ ലാവണ്യവനിതകളായ മലയാളി പെണ്‍കൊടികള്‍ക്കിടയില് അപവാദമായിരുന്നു. 1972_74 കാലത്ത് ഇന്ത്യന് ട്രാക്കിലെ രോമാഞ്ചമായിരുന്ന കര്‍ണാടക സുന്ദരി നിര്‍മല ഉത്തയ്‌യയെ ഞെട്ടിച്ച് രാധ ഇന്ത്യയിലെ വേഗമേറിയ ഒാട്ടക്കാരിയായി. 100 മീറ്റര് 12 സെക്കന്‍ഡിനും 200 മീറ്റര് 24.9 സെക്കന്‍ഡിനും 400 മീറ്റര് 57 സെക്കന്‍ഡിനും ഒാടിയ രാധയില്‍നിന്നു കേരളം രാജ്യാന്തര മെഡല് പ്രതീക്ഷിച്ചു. കൊല്ലം ഫാത്തിമമാതാ കോളജില്‍നിന്നു പ്രീഡിഗ്രി പൂര്‍ത്തിയാക്കാതെ രാധ പിന്‍വാങ്ങിയപ്പോള് കേരളം അന്പരന്നു. തുടര്‍ന്നുള്ള വാര്‍ത്ത കായിക കേരളത്തെ നടുക്കി. കൊല്ലം കടയ്ക്കല് മാങ്കോട് നെരിയംകോട് കുന്നില് ഇരവിയുടെ പുത്രി പുത്രനായി. 1976 ജൂണ് 30ന് തിരുവനന്തപുരം മെഡിക്കല് കോളജ് ആശുപത്രിയിലായിരുന്നു ലിംഗപരിണാമ ശസ്ത്രക്രിയ.ബാംഗ്ളൂര് ദേശീയ മീറ്റില് ‘വനിതയെന്നു ഡോക്ടര് സര്‍ട്ടിഫിക്കറ്റ് നല്‍കിയപ്പോഴും രാധയ്ക്കു സംശയം. പ്രീഡിഗ്രി രണ്ടാം വര്‍ഷ പരീക്ഷ അടുത്തതോടെ അസ്വസ്ഥത. പെണ്‍കുട്ടികളുടെ സാന്നിധ്യത്തില്, സ്പര്‍ശനത്തില് മുന്പെങ്ങുമില്ലായിരുന്ന ഏതോ വികാരത്തിന്‍റെ തുകിലുണര്‍ത്തല്.സഹോദരീഭര്‍ത്താവുമൊത്താണ് രാധ ഡോ. പി.എ. തോമസിനെ കണ്ടത്. ഹാഫ് സാരിയുടുത്തെത്തിയ രാധയോട് ഡോക്ടര് സത്യം പറഞ്ഞു: ‘എഴുപത്തഞ്ചുശതമാനം പുരുഷന്. രൂക്ഷമായ ഹൈപ്പോസ്‌പേഡിയസ് (ത്നണ്മഗ്നന്ഥണ്മന്‍റദ്ധ്രന്‍റന്ഥ) അവസ്ഥ. ഡോക്ടര്‍തന്നെയാണ് ഘട്ടംഘട്ടമായുള്ള ശസ്ത്രക്രിയകള് നടത്തിയത്. താന് പരിശോധനാഫലം പറഞ്ഞപ്പോള് രാധയില് ഭാവവ്യത്യാസമില്ലായിരുന്നെന്നു ഡോക്ടര് പിന്നീട് പറഞ്ഞത് ഒാര്‍ക്കുന്നു. കെഎസ്ഇബിയില് ജോലിക്കുകയറിയ രാധാകൃഷ്ണന് 87 ഏപ്രിലില് വിവാഹിതനായി. ഭാര്യ രമണി.\nന്യൂസ് ഫോര് യുശബരിക്കെതിരെ മറ്റു കേസുകളില് കുറ്റപത്രം രണ്ടാഴ്ചയ്ക്കകംതിരുവനന്തപുരം• ടോട്ടല് ഫോര് യു തട്ടിപ്പുവീരന് ശബരീനാഥിനെതിരെ ശേഷിക്കുന്ന... …നോക്കിയ പ്ളാന്‍റ് മൈക്രോസോഫ്റ്റിന്‍റെ കരാര് സ്ഥാപനമാക്കിയേക്കുംചെന്നൈ• ആദായ നികുതി കേസില്‍പ്പെട്ട നോക്കിയ ചെന്നൈ പ്ളാന്‍റ് 25ന് അകം... …യുഡിഎഫിനു 15 സീറ്റില് വിജയസാധ്യത: സുധീരന്‍തിരുവനന്തപുരം• യുഡിഎഫിന് 15 സീറ്റില് വിജയ സാധ്യതയുണ്ടന്നു കെപിസിസി പ്രസിഡന്‍റ്... …ചലച്ചിത്ര അവാര്‍ഡ് വിവാദം: പരാതി പറയാന് പോലും താല്‍പര്യമില്ലാതെ …തൃശൂര് • പരാതി പറയാന്‍പോലും പ്രദീപ് ചന്ദ്രകുമാറിനു താല്‍പര്യമില്ല. തന്‍റെ... …ആറാംഘട്ടം നാളെ; 117 മണ്ഡലങ്ങളില് വോട്ടെടുപ്പ്ന്യൂഡല്‍ഹി• ലോക്്സഭ തിരഞ്ഞെടുപ്പിന്‍റെ ആറാംഘട്ട വോട്ടെടുപ്പ് നാളെ. തമിഴ്നാട്... …


ഡൈവോഴ്സ് ജയിക്കാൻ വക്കീലിന്റെ നിർദ്ദേശപ്രകാരം ഭാര്യ പറഞ്ഞു, മകളെ ഭർത്താവ് പീ ഡിപ്പിക്കുന്നുവെന്ന്: പിന്നീട് ആ അച്ഛന് സംഭവിച്ചത് - മലയാളം ഇ മാഗസിൻ.കോം\nഡൈവോഴ്സ് ജയിക്കാൻ വക്കീലിന്റെ നിർദ്ദേശപ്രകാരം ഭാര്യ പറഞ്ഞു, മകളെ ഭർത്താവ് പീ ഡിപ്പിക്കുന്നുവെന്ന്: പിന്നീട് ആ അച്ഛന് സംഭവിച്ചത്\n‘ഭാര്യയും മൂന്നും അഞ്ചും വയസ്സുള്ള രണ്ടു കുട്ടികളുമടങ്ങുന്ന സന്തുഷ്ടമായ കുടുംബജീവിതമായിരുന്നു. സ്വകാര്യ സ്‌കൂളില് പ്യൂണായും ഒഴിവു ദിനങ്ങളില് ഈര്‍ച്ചമില്ലില് കൂലിപ്പണിയെടുത്തും ഒന്നിനും ഒരു കുറവുമില്ലാതെ സന്തോഷകരമായ ജീവിതം മുന്നോട്ടുപോയിരുന്ന കാലം.\nഒരു ദിവസം ചെറിയ സൗന്ദര്യപ്പിണക്കത്തിന്റെ പേരില് ഭാര്യ കുട്ടികളെയുമെടുത്ത് അവളുടെ വീട്ടിലേക്ക് പോയി. ഇത് പതിവുള്ളതിനാല് പിറ്റേ ദിവസം തിരിച്ചുവരും എന്നു കരുതി. വന്നില്ല, പിന്നെ എനിക്കും വാശിയായി… ആഴ്ച കഴിഞ്ഞു. കുട്ടികളെ കാണാതിരിക്കാന് വയ്യെന്നായപ്പോള് ഒടുക്കം ഞാന് ചെന്നു. കാണാന് സമ്മതിച്ചില്ല എന്നു മാത്രമല്ല, അവളുടെ അച്ഛനും ആങ്ങളയും ചേര്‍ന്ന് ആട്ടിയോടിക്കുകയാണുണ്ടായത്. പിണക്കം കോടതിയിലെത്തിയപ്പോള് കേസ് ജയിക്കുന്നതിനുവേണ്ടി വക്കീലിന്റെ നിര്‍ദ്ദേശപ്രകാരമാവണം അവള് പറഞ്ഞു. അഞ്ചുവയസ്സുള്ള സ്വന്തം മകളെ ഭര്‍ത്താവ് ലൈ- ഗികമായി പീഡിപ്പിക്കുന്നുവെന്ന്.\nനട്ടാല് മുളക്കാത്ത കള്ളം. ദൈവത്തിന് നിരക്കാത്ത നുണ. അതോടെ ഞാന് തളര്‍ന്നു. നാട്ടുകാര്‍ക്കിടയിലും കുടുംബത്തിലും ഒറ്റപ്പെട്ടപ്പോള് മാനഹാനിമൂലം അന്ന് നാടുവിട്ടതാണ്. ഇപ്പോള് ഇരുപതു വര്‍ഷം കഴിഞ്ഞു, ഈ നഗരത്തില്…’ തൊണ്ണൂറുകളില് മുംബൈയില് വസിക്കുമ്പോള് പരിചയപ്പെട്ട തൃശൂര് സ്വദേശിയായ ഒരു മദ്ധ്യവയസ്‌കന് ഇത് പറഞ്ഞവസാനിപ്പിക്കുമ്പോള് നിറം മങ്ങിയ ആ കണ്ണുകളില് നിന്നും തുരാതുരാ ഒഴുകിയ ചുടുനീരില് എന്റെ ഹൃദയം പൊള്ളുകയായിരുന്നു.\nചാലുകീറി ഒഴുകിയ ആ കണ്ണീരില് നിഷ്‌കളങ്കത തെളിഞ്ഞുകാണാമായിരുന്നു. ഏകാന്തതയുടെ ശൂന്യമായ വഴിയില് തളര്‍ന്നുപോയ മനുഷ്യന്റെ മ്ലാനമായ മുഖത്തുനിന്നും പുരുഷപീഡനത്തിന്റെ ഒന്നാമത്തെ(?) ഇരയെ ഞാന് വായിച്ചെടുക്കുകയായിരുന്നു അപ്പോള്.\nപുരുഷനൊരിക്കലും പീഡനമേല്‍ക്കാറില്ല. അവന് പീഡിപ്പിക്കാറേയുള്ളു….? ഒരു ചാനല് ചര്‍ച്ചയിലും പുരുഷനോട് അനുകമ്പയുള്ള വാക്കുകള് ഉയര്‍ന്നുകേട്ടിട്ടില്ല. സ്ത്രീകളുടെ അവകാശങ്ങള്‍ക്ക് വേണ്ടി മുഴുനീള മുഖപ്രസംഗങ്ങളെഴുതുന്ന പത്രമാധ്യമങ്ങളൊന്നും പുരുഷ പീഡനത്തിനെതിരെ ഒരു കോളം പോലും നിരത്തി കണ്ടിട്ടില്ല.\nഅഭിമാനികളായി ജീവിക്കാന് ചെറുത്തുനില്‍പ്പും ചിന്തയും അനിവാര്യമാകുന്നിടത്ത് കുറ്റകൃത്യങ്ങളിലെ പുരുഷപങ്കാളിത്തം ചര്‍ച്ചചെയ്യണമെന്ന് വാദിക്കുന്ന സ്ത്രീസംഘടനകളൊന്നും അഭിമാനം അടിയറവെച്ച് ജീവച്ഛവമായി ജീവിക്കുന്ന പുരുഷന്മാരെക്കുറിച്ച് അറിഞ്ഞഭാവം പോലും നടിക്കുന്നില്ല. സ്ത്രീ അബലയാണ്. സ്ത്രീക്ക് സ്വാതന്ത്ര്യം നിഷേധിക്കപ്പെടുന്നു എന്നൊക്കെയാണ് സാമൂഹ്യപ്രവര്‍ത്തകരും സ്ത്രീപക്ഷ ബുദ്ധിജീവികളും ‘സങ്കീര്‍ത്തനം’ പാടി നടക്കുന്നത്.\n‘പുരുഷന് എന്നും വില്ലനാണ്…?’\nഅവനെന്നും പ്രതിസ്ഥാനത്ത് പ്രതിഷ്ഠിക്കപ്പെടുന്നു. അവന്റെ ഗല്‍ഗദങ്ങളും അവന്റെ രോദനങ്ങളും എവിടെയും എത്തപ്പെടുന്നില്ല. ഒരു സ്ത്രീ വിചാരിച്ചാല് ഇല്ലാത്ത കേസ് കെട്ടിച്ചമച്ച് പുരുഷനെ പ്രതിയാക്കാം… അവനെ തുറുങ്കിലടക്കാം. അവളുടെ വാക്കുകള്‍ക്ക് മാത്രമേ സത്യസന്ധതയുള്ളൂ. അവളുടെ വാക്കുകള്‍ക്ക് മാത്രമാണ് മാധ്യമങ്ങളും സമൂഹവും കാതു കൂര്‍പ്പിച്ചിരിക്കുന്നതും. കണ്ണീര് നിശ്ശബ്ദമായി പ്രയോഗിക്കാന് പറ്റുന്ന ഒരായുധമാക്കി സമൂഹത്തെ ഒന്നടങ്കം തന്റെ വരുതിയില് നിര്‍ത്താന് അവള്‍ക്ക് കഴിയുന്നു.\nചാനലില് ജീവിതം പറയുന്ന കഥയില്ലാത്ത കരച്ചില് കാണുമ്പോള് പ്രേക്ഷകര് എല്ലാകുറ്റവും പുരുഷന്റെ മേല് ചാര്‍ത്തി വെക്കുന്നു. സ്ത്രീയുടെ കണ്ണീരില് പുരുഷന്റെ സത്യസന്ധത മാഞ്ഞുപോകുന്നു. സ്ത്രീ സുരക്ഷക്കുവേണ്ടി ഏറെ നിയമങ്ങളുള്ള രാജ്യമാണു നമ്മുടേത്. പക്ഷെ, സ്ത്രീകള് വ്യാപകമായി ആ നിയമം ദുരുപയോഗം ചെയ്യുന്നു എന്നതാണ് വസ്തുത. സ്ത്രീധന നിയമങ്ങളും സ്ത്രീസംരക്ഷണ നിയമങ്ങളും നിരപരാധികളായ എത്രയോ പുരുഷന്മാരുടെ ജീവിതം തകര്‍ത്തെറിഞ്ഞിട്ടുണ്ട്. ഇപ്പോഴും അതിനൊരു മാറ്റവുമില്ല.\n‘വിവാഹവാഗ്ദാനം നല്‍കി യുവതിയെ പീഡിപ്പിച്ചു’ എന്ന വാര്‍ത്തയില്ലാതെ ഈ അടുത്ത കാലത്തൊന്നും മലയാളത്തില് ദിനപത്രം ഇറങ്ങിയിട്ടുണ്ടാവില്ല.\nവിവാഹ വാഗ്ദാനം നല്‍കിയാല് ഉടന് തന്നെ ഒരു പെണ്‍കുട്ടി കൂടെപോകാന് തയ്യാറായാല് അവിടെ പിന്നെ എന്തുപീഡനമാണ്? നാട്ടുമ്പുറത്തെ ചായക്കട ചര്‍ച്ചയില് പോലും അങ്ങനെ ഒരു സംശയം ഉയരുന്നില്ല എന്നതാണ് അത്ഭുതം. മാസങ്ങളോളം പെണ്‍കുട്ടിയുടെ പൂര്‍ണ്ണസമ്മതത്തോടെ നടത്തുന്ന ശാരീരികബന്ധം എങ്ങനെയാണ് പീഡനത്തിന്റെ, അല്ലെങ്കില് ബലാ ത്സംഗത്തിന്റെ വകുപ്പില് വരിക? (വൈകാരികമായ സമ്മര്‍ദ്ദ തന്ത്രം പ്രയോഗിച്ചും ശാരീരികമായി അക്രമിച്ചും കൊലപാതക ഭീഷണിയിലൂടെയും മറ്റുമുള്ള പീഡനമാണ് ബലാ ത്സംഗം).\nസ്ത്രീയും പുരുഷനും തമ്മില് പരസ്പര സമ്മതത്തോടെയുള്ള ശാരീരിക ബന്ധം മാനഭംഗത്തിന്റെയോ സ്ത്രീപീഡനത്തിന്റെയോ വകുപ്പില് വരുന്നതല്ല. പരസ്പര സമ്മതത്തോടെയാണോ ബന്ധം നടന്നത് എന്നറിയാന് സ്ത്രീയുടെ സ്വഭാവ പരിശോധന നടത്തുക മാത്രമേ വഴിയുള്ളു. പക്ഷെ, കേന്ദ്ര ആരോഗ്യ മന്ത്രാലയത്തിന് കീഴിലുള്ള ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് തയ്യാറാക്കിയ മാനുവല് പ്രകാരം ഇപ്പോള് അതിനും നിയമം അനുവദിക്കുന്നില്ല. അതുകൊണ്ടുതന്നെ പല സ്ത്രീകള്‍ക്കും പുരുഷനെ ചൂഷണം ചെയ്യാന് ഈ നിയമം തണലാകുന്നു.\nഭാര്യാ-ഭര്‍തൃ ബന്ധത്തില് വിള്ളല് വീണാല് സമൂഹത്തിന്റെ പഴി മുഴുവനും കേള്‍ക്കുന്നത് പുരുഷനാണ്. സമൂഹത്തില് ഒറ്റപ്പെടുകയും ഒടുക്കം അവന് മനോനിലതെറ്റി ജീവിതം തന്നെ അവസാനിപ്പിക്കേണ്ടിവരികയും ചെയ്യുന്ന സംഭവവും കുറവല്ല. ഉദാഹരണത്തിന് ഒറീസയിലെ ശ്രീകാന്ത്‌സാഹു എന്ന സോഫ്റ്റ്‌വെയര് എഞ്ചിനീയറുടെ അനുഭവം അറിയുക. ‘ഒരു തെറ്റും ചെയ്യാതെ ശ്രീകാന്തും വൃദ്ധരായ മാതാപിതാക്കളും ഒന്നര മാസത്തോളം തടവില് കഴിഞ്ഞു.\nസ്ത്രീധനത്തിന്റെ പേരില് ഭര്‍ത്താവും കുടുംബവും തന്നെ പീഡിപ്പിക്കുന്നുവെന്ന് ആരോപിച്ച് ശ്രീകാന്തിന്റെ ഭാര്യ നല്‍കിയ പരാതിയാണ് കാരണം. പരാതി ലഭിച്ച ഉടന് തന്നെ ശ്രീകാന്തിന്റെ ഭാഗം കേള്‍ക്കാന് നില്‍ക്കാതെ ഇയാള്‍ക്കും കുടുംബത്തിനുമെതിരെ പൊലീസ് നടപടിയെടുത്തു. സ്ത്രീധന പീഡന നിരോധന നിയമം പിന്‍പറ്റിയാണ് ഇദ്ദേഹത്തിന്റെ ഭാര്യ ഭര്‍ത്താവിനെയും വൃദ്ധരായ മാതാപിതാക്കളെയും കുടുക്കിയത്. നിയമനടപടികളെത്തുടര്‍ന്ന് ശ്രീകാന്തിന് ജോലി നഷ്ടപ്പെട്ടു. ദാരിദ്ര്യവും കടവും കൂടിവന്നപ്പോള് സമ്പന്നമായി ജീവിച്ച കുടുംബത്തില് സമാധാനം നഷ്ടമായി. നാട്ടുകാര്‍ക്ക് മുന്നില് ഭാര്യയെ പീഡിപ്പിച്ചവനായി ചിത്രീകരിക്കപ്പെട്ടു.\nഎന്നാല് പിന്നീടുള്ള തുടരന്വേഷണത്തില് ശ്രീകാന്തിനും കുടുംബത്തിനുമെതിരെയുള്ള പരാതി അടിസ്ഥാനരഹിതമാണെന്ന് കോടതിക്ക് ബോധ്യമായി. അപ്പോഴേയ്ക്കും ഈ യുവാവിന് എല്ലാം നഷ്ടപ്പെട്ടിരുന്നു. മാനവും മാതാവും ജീവിതവും എല്ലാം നഷ്ടപ്പെട്ട ശ്രീകാന്ത് വൃദ്ധനായ അച്ഛന്റെ വിതുമ്പലുകള്‍ക്ക് മുമ്പില് ആത്മഹത്യ ചെയ്തില്ല. പുരുഷപീഡനത്തിന്റെ ജീവിക്കുന്ന രക്തസാക്ഷിയായി ഇപ്പോഴും ജീവിക്കുന്നു.\nതമിഴ്‌നാട്ടുകാരനായ മണികണ്ഠന്റെ കഥ മറ്റൊന്നാണ്.\nചെന്നൈയില് ബിസിനസ്സുകാരനായിരുന്നു മണികണ്ഠന്. നല്ലവരുമാനവും സമ്പാദ്യവുമുള്ള കാലത്ത് അധ്യാപികയായ ഭാര്യക്ക് വളരെ ബഹുമാനവും സ്‌നേഹവുമൊക്കെയായിരുന്നു. ബിസിനസ് തകര്‍ന്നപ്പോള് ഭാര്യക്ക് ഇയാളെ കണ്ണില് പിടിക്കാതെയായി. വീട്ടിലെന്നും ശകാരവും ശണ്ഠയും. ചില നാളുകളില് അടിയും തൊഴിയും വരെ ഏല്‍ക്കേണ്ടിവരുന്നു എന്നാണ് ഇയാളുടെ പരാതി. ഒടുവില് വിവാഹമോചനത്തിനുവേണ്ടി കോടതിയെ സമീപിച്ച മണികണ്ഠന് പുരുഷപീഡനത്തിന്റെ മറ്റൊരു ഇരയാണ്.\nഇതൊക്കെ ഒറ്റപ്പെട്ട സംഭവമാണെന്നും പറഞ്ഞ് തള്ളിക്കളയാന് കഴിയില്ല. ഇതുപോലെ എത്രയോ ശ്രീകാന്തുമാരും മണികണ്ഠന്മാരും സ്ത്രീ സുരക്ഷാ നിയമത്തിന്റെ പേരില് രാജ്യത്ത് പീഡിപ്പിക്കപ്പെടുന്നുണ്ട്. വിവാഹമോചനത്തിനും കാമുകനോടൊപ്പം പോകാനും ഭര്‍ത്താവിനു നേരെ കുബുദ്ധികളായ ചില സ്ത്രീകള് ഉപയോഗിക്കുന്ന ആയുധം സ്ത്രീധന നിരോധന നിയമമാണ്. കുറ്റാരോപിതനായ പുരുഷനെ ഒരന്വേഷണവും കൂടാതെ അറസ്റ്റുചെയ്യാന് കഴിയുമെന്നുള്ളതാണ് ഇതിന്റെ പ്രത്യേകത.\nപുരുഷപീഡനം കൂടുതലും റിപ്പോര്‍ട്ട് ചെയ്യപ്പെടുന്നത് ഇന്ത്യയിലെ മെട്രോ നഗരങ്ങളിലാണ്. അതും വിദ്യഭ്യാസവും സാമ്പത്തികവുമുള്ള ഉന്നതകുടുംബങ്ങളില്. 2005ല് മുംബൈയില് രൂപം കൊണ്ട ‘സേവ് ഇന്ത്യ ഫാമിലി ഫൗണ്ടേഷന്’ (SIFF) എന്ന സംഘടന പുരുഷന്മാര്‍ക്ക് നേരെ ഉണ്ടാകുന്ന പീഡനം അവസാനിപ്പിക്കണം എന്നാവശ്യപ്പെട്ട് ദില്ലിയില് നടത്തിയ സമരം രാജ്യത്ത് ഏറെ ശ്രദ്ധനേടിയിരുന്നു. പീഡനമനുഭവിക്കുന്ന നൂറുകണക്കിന് പുരുഷന്മാര് പങ്കെടുത്ത ആ സമരത്തില് വെച്ച് വനിതാ കമ്മീഷനെന്ന പോലെ പീഡനം അനുഭവിക്കുന്ന പുരുഷന്മാര്‍ക്ക് വേണ്ടിയും ഒരു പുരുഷ കമ്മീഷന് കൊണ്ടുവരണമെന്ന് അവര് സര്‍ക്കാറിനോട് ആവശ്യപ്പെട്ടതും ശ്രദ്ധേയമായി.\nഗാര്‍ഹിക പീഡനം, ബലാത്സംഗം തുടങ്ങിയ വ്യാജ കേസുകളില്‍പ്പെടുന്ന പുരുഷന്മാരെ സഹായിക്കാന് പിന്നീട് സിഫ് തന്നെ മുന്‍കൈയെടുത്ത് ആരംഭിച്ച മൊബൈല് ആപ്ലിക്കേഷന് വമ്പിച്ച പ്രചാരണമാണ് ജനങ്ങളില് നിന്നും ലഭിച്ചത്. ഇതേത്തുടര്‍ന്ന് കേരളത്തിലും സ്ത്രീകളാല് പീഡനമനുഭവിക്കുന്ന പുഷന്മാരുടെ സംഘടന രൂപം കൊണ്ടു. ‘ജനമിത്രം നീതിവേദി’ എന്ന പേരില്. കോഴിക്കോട്ടും കൊച്ചിയിലും അവര് യോഗം ചേര്‍ന്നു.\nസ്ത്രീകള്‍ക്കിടയില് ക്രിമിനല് സ്വഭാവവും തട്ടിപ്പും വഞ്ചനയുമൊക്കെ ചില പുരുഷന്‍മാരെപ്പോലെത്തന്നെ വളര്‍ന്നുവരികയാണെന്നും ഗാര്‍ഹിക പീഡനത്തില് സ്ത്രീക്ക് മാത്രമല്ല പുരുഷന്‍മാര്‍ക്കും സംരംക്ഷണം വേണമെന്നും ജനമിത്രം പ്രവര്‍ത്തകര് ആവശ്യപ്പെട്ടു. സ്ത്രീകളുടെ പീഡനം അനുഭവിക്കുന്നവര്‍ക്ക് ആരും സഹായത്തിനില്ലെന്നും പൊലീസും കോടതിയുമൊക്കെ സ്ത്രീകളുടെ വാദം മാത്രമാണ് കേള്‍ക്കുന്നതെന്നും കൂട്ടായ്മയില് ചിലര് തുറന്നുപറഞ്ഞു. ഒളിച്ചോടിപ്പോയി കാമുകന്റെ കൂടെ കഴിയുന്ന ഭാര്യക്ക് ചെലവിന് കൊടുക്കണമെന്ന് കോടതി വിധിച്ചപ്പോള് ദൈവം തനിക്ക് വിധിച്ച ജീവിതത്തെ കോടതിമുറിയില് താന് ശപിക്കുകയായിരുന്നു എന്നും പറഞ്ഞ് കൂട്ടായ്മയില് പങ്കെടുത്ത യുവാവ് പൊട്ടിക്കരഞ്ഞു.\nഗാര്‍ഹിക പീഡനവിരുദ്ധ നിയമം ഏറ്റവും കൂടുതല് ദുരുപയോഗപ്പെടുത്തുന്ന രാജ്യങ്ങളിലൊന്നാണ് ഇന്ത്യ. കുടുംബ ബന്ധങ്ങളിലുള്ള വിള്ളലുകള്‍ക്കും വിവാഹമോചനങ്ങള്‍ക്കും പിന്നിലുള്ള സ്ത്രീകളുടെ പങ്ക് പലപ്പോഴും ഇവിടെ തിരസ്‌കരിക്കപ്പെടുകയാണ് ചെയ്യുന്നത്. ദേശീയ ക്രൈം റെക്കോഡ്‌സ് ബ്യൂറോയുടെ കണക്കുപ്രകാരം ദാമ്പത്യ, സാമ്പത്തിക പ്രശ്‌നങ്ങളെ തുടര്‍ന്ന് ഓരോ എട്ടു മിനുട്ടിലും ഒരാള് (വിവാഹിതരായ പുരുഷന്‍മാര്) നമ്മുടെ രാജ്യത്ത് ആത്മഹത്യ ചെയ്യുന്നു.\nവിവിധ നഗരങ്ങളില് നിന്നും ഒരോ വര്‍ഷവും ആയിരത്തിലധികം പുരുഷപീഡന പരാതികള് റിപ്പോര്‍ട്ട് ചെയ്യപ്പെടുന്നു. കോടതി വിധികളുടെ ആനുകൂല്യം മുതലെടുത്ത് ചില സ്ത്രീകള് ‘സ്ത്രീപീഡനം’ എന്ന ഉമ്മാക്കി കാണിച്ച് വിരട്ടാറുണ്ടെന്ന കാര്യം അധികാരികളും സമ്മതിക്കുന്നുണ്ട്. സ്ത്രീകള്‍ക്കെതിരെയുള്ള അതിക്രമങ്ങളെ നേരിടാന് കാലാകാലങ്ങളില് നിയമനിര്‍മ്മാണം നടത്തുന്നവര് ആ നിയമങ്ങള് നിരപരാധിയായ പുരുഷനെ തിരിഞ്ഞ് കുത്തുമെന്ന് ഒരിക്കല് പോലും അവര് ചിന്തിച്ചിട്ടുണ്ടാവില്ല.\nദുര്‍മാര്‍ഗ്ഗ ജീവിതം നയിക്കുന്ന സ്ത്രീകള് ദുഷ്ടലാക്കോടെ ഗാര്‍ഹിക പീഡന നിയമം ഉപയോഗപ്പെടുത്തുന്നുണ്ടെന്നും ഇത്തരം പ്രവര്‍ത്തനങ്ങള് തടയേണ്ടത് പൊതുനന്മയ്ക്ക് അത്യാവശ്യമാണെന്നും 2008ല് ഒരു വിവാഹമോചന കേസ് പരിഗണിക്കവെ എറണാകുളം അഡീഷണല് ചീഫ് ജുഡീഷ്യല് മജിസ്‌ട്രേറ്റ് പുറപ്പെടുവിച്ച വിധി ഇത്തരുണത്തില് വളരെ ശ്രദ്ധേയമാണ്. സ്ത്രീകള്‍ക്കും മൃഗങ്ങള്‍ക്കുംവരെ ക്ഷേമമന്വേഷിക്കാന് ഇവിടെ കമ്മീഷനുകളുണ്ട്. വനിതാകമ്മീഷന് സമാനമായി ഒരു പുരുഷകമ്മീഷന് നിലവില് വന്നാല് മാത്രമേ പുരുഷ പീഡനത്തിന് അല്‍പമെങ്കിലും അറുതി വരികയുള്ളൂ. തങ്ങളുടെ ഭാഗം കേള്‍ക്കാനും ഇവിടെ ചിലരുണ്ട് എന്ന തോന്നല് പീഡനമനുഭവിക്കുന്ന പുരുഷമനസ്സുകള്‍ക്ക് ഒരാശ്വാസമാണ്.\nസ്ത്രീകള് ഉയര്‍ന്ന ജോലിയും ഉയര്‍ന്ന വേതനവും സ്വായത്തമാക്കിയ ഇക്കാലത്ത് ധാര്‍മ്മിക സദാചാര മൂല്യങ്ങളെ മാറ്റിയെഴുതി സ്വവര്‍ഗ്ഗ രതിയും സ്വവര്‍ഗ്ഗ വിവാഹവും വ്യാപകമാകുമ്പോള് കാര്യങ്ങളൊക്കെ ഭംഗിയായി നടന്നു പോകുമെന്ന് ഫെമിനിസ്റ്റുകള് വാദിച്ചേക്കാം. പക്ഷെ, പുരുഷനില്ലെങ്കില് കുലമില്ലെന്നും പുരുഷന് കൂടെയില്ലെങ്കില് സുരക്ഷയില്ലെന്നുമുള്ള പരമ്പരാഗത വാദമെങ്കിലും ഈ മഹിളാരത്‌നങ്ങള് ഓര്‍ത്തിരിക്കുന്നത് നന്ന്.\nഅമ്മമാർക്ക് അറിയാമോ ഗർഭാവസ്ഥയിൽ ആയിരിക്കുമ്പോൾ വയറ്റിലുള്ള കുഞ്ഞ് പഠിക്കുന്ന ആ7കാര്യങ്ങൾ ഏതൊക്കെയെന്ന്\nഗൾഫിൽ എത്തിയത് ജോലി തേടി, പക്ഷെ അവളുടെ പിടിയിൽ അകപ്പെട്ട് ജീവിതം തന്നെ തകർന്നു! പ്രവാസികൾ ജാഗ്രതൈ


വേറെ ലെവൽ മാസ്; പതിനെട്ടാം പടി ചവുട്ടി കയറി ജോൺ എബ്രഹാമും പിള്ളേരും!\nവെള്ളി,5ജൂലൈ 2019 (12:51 IST)\nഅതിരപ്പള്ളി വെള്ളച്ചാട്ടത്തിന്റെ മുന്നിൽ സ്റ്റൈലിഷ് ലുക്കിൽ പ്രത്യക്ഷപ്പെട്ട മമ്മൂട്ടിയുടെ ഫോട്ടോ പുറത്തു വന്നത് മുതൽ ആരാധകരെ ആകാംഷയുടെ മുൾമുനയിൽ നിർത്തിയ ചിത്രം, പതിനെട്ടാം പടി തിയേറ്ററുകളിലെത്തിയിരിക്കുന്നു. പുതുമുഖങ്ങളെ കേന്ദ്രകഥാപാത്രമാക്കി ചിത്രീകരിച്ചിരിക്കുന്ന ചിത്രത്തിൽ മമ്മൂട്ടി, പൃഥ്വിരാജ്, ആര്യ, ഉണ്ണി മുകുന്ദൻ എന്നിവരും ഉണ്ട്.\nശങ്കർ രാമകൃഷ്ണന്റെ ആദ്യ സംവിധാന സംരംഭമാണ് ഇത്. തിരക്കഥയിലും അഭിനയത്തിലും മാത്രമല്ല സംവിധാനത്തിലും തനിക്ക് തിളങ്ങാൻ സാധിക്കുമെന്ന് ശങ്കർ തെളിയിച്ചിരിക്കുകയാണ്. 'സ്പിരിറ്റി'ലെ അലക്സിയും 'ബാവൂട്ടിയുടെ നാമത്തി'ലെ സേതുവുമായിരുന്നു ശങ്കറിലെ അഭിനേതാവിനെ തുറന്നു കാട്ടിയത്. പിന്നാലെ, (കേരള കഫെ), ഉറുമി, നത്തോലി ഒരു ചെറിയ മീനല്ല അന്നിവയിലൂടെ ശങ്കറിലെ തിരക്കഥാകൃത്തിനേയും പ്രേക്ഷകർ അംഗീകരിച്ചു. ഇനിയുള്ളത് ശങ്കർ രാമകൃഷ്ണൻ എന്ന സംവിധായകന്റെ ഊഴമാണ്.\n'സ്കൂൾ ഓഫ് ജോയ്' എന്ന വിദ്യാലയത്തിന്റെ തലവനായ അശ്വിൻ വാസുദേവിലൂടെയാണ് കഥ തുടങ്ങുന്നത്. പഴയ സ്കൂൾ ഹെഡ്ബോയ് കൂടിയായ അശ്വിനെ അവതരിപ്പിക്കുന്ന പൃഥ്വിരാജ് ആണ്. തന്റെ കഴിഞ്ഞ കാലത്തെ ഓർമകൾ അയവിറക്കുന്ന, അവയോട് നന്ദി അറിയിക്കുന്ന അശ്വിനാണ് പ്രേക്ഷകനെ പഴയ കാലത്തേക്ക് കൂട്ടിക്കൊണ്ട് പോകുന്നത്.\nതിരുവനന്തപുരം നഗരത്തിന്റെ മുഖമുദ്രകളിൽ ഒന്നായ മോഡൽ സ്കൂളും അവരുടെ ബദ്ധശത്രുക്കളായ ഇന്റർനാഷണൽ സ്കൂളിലെ കുട്ടികളുടെയും കഥയാണ് ആദ്യപകുതി പറയുന്നത്. ചില സാഹചര്യങ്ങളാണ് അശ്വിനെ മോഡൽ സ്കൂളിൽ ചേർത്തുന്നത്.\nപണത്തിന്റെ അഹങ്കാരമില്ലാത്ത കുട്ടികൾ പഠിക്കുന്ന സ്കൂളാണ് മോഡൽ സ്കൂൾ. എന്നാൽ, നേരെ തിരിച്ചാണ് ഇന്റർനാഷണൽ സ്കൂളിന്റെ അവസ്ഥ. എന്തും ആവശ്യത്തിന് കൂടുതൽ. പ്രണയം, എടുത്തുചാട്ടം, അഹങ്കാരം, തല്ലു കൊള്ളിത്തരം, കൈയ്യിലിരുപ്പ് ഇവയെല്ലാം ആവശ്യത്തിലുള്ള നായകന്മാർ.\nരണ്ടാം പകുതിയാണ് ഏവരും കാത്തിരുന്ന മൊതൽ എത്തുന്നത്. ജോൺ എബ്രഹാം പാലയ്ക്കൽ. മമ്മൂട്ടിയുടെ സ്ക്രീൻ പ്രസനസ് അസാധ്യം. മികച്ച സ്റ്റോറി ലൈനാണ് സിനിമയ്ക്കുള്ളത്. കിടിലൻ ആക്ഷൻ രംഗങ്ങൾ. സ്റ്റണ്ട് സീനിനനുസരിച്ച് കറങ്ങുകയും തിരിയുകയും ചെയ്യുന്ന ക്യാമറാ വിഷ്വൽ‌സ്. മമ്മൂട്ടിയുടെ ആക്ഷൻ സീനുകൾക്ക് മികച്ച കൈയ്യടിയാണ് ലഭിക്കുന്നത്.\nപൃഥ്വിരാജ്, അഹാന കൃഷ്ണകുമാർ, മാല പാർവതി, പത്മപ്രിയ, ആര്യ, ഉണ്ണി മുകുന്ദൻ മുതൽ പുതിയതായി സ്ക്രീനിലെത്തിയ ഓരോ താരങ്ങളും മനോഹരമായി തങ്ങളുടെ റോളുകൾ ഭംഗിയാക്കി. മമ്മൂട്ടിയുടെ അടുത്ത ബ്ലോക് ബസ്റ്റർ തന്നെയാകും ഈ ചിത്രമെന്ന് നിസംശയം പറയാം.\nവൈറസിലെ ആ സീൻ; മാപ്പ് ചോദിച്ച് ആഷിഖ് അബുവും റിമയും !\nവാളയാർ പരമശിവം ഓൺ ദി വേ; കാവ്യയും ദിലീപും വീണ്ടുമൊന്നിക്കുന്നു ?\nനടി ആശാ ശരതിനെതിരെ പോലീസില് പരാതി\nചുംബന സീന് കാണാന് വേണ്ടി മാത്രം സിനിമയ്ക്ക് പോകും, കീര്‍ത്തിചക്രയിലെ അതിക്രൂരമായ ബലാത്സംഗ രംഗം വരെ അവരെ ഉത്തേജിപ്പിക്കും; വൈറൽ കുറിപ്പ്\nസ്റ്റൈലിഷായി മമ്മൂട്ടി, അരങ്ങേറ്റത്തിനായി പുതുമുഖങ്ങൾ; റിലീസിനൊരുങ്ങി ‘പതിനെട്ടാം പടി‘\nഅടുത്ത ലേഖനം വൈറസിലെ ആ സീൻ; മാപ്പ് ചോദിച്ച് ആഷിഖ് അബുവും റിമയും !


അക്ഷരശാസ്ത്രം: സംഗീതശാസ്ത്രം - 6--ശ്രുതിഭേദം.\nPosted by ഇന്‍ഡ്യാഹെറിറ്റേജ്:Indiaheritage at 2/19/2007 09:40:00 PM\nindiaheritage Tuesday, February 20, 2007 6:50:00 PM\nprasad Saturday, February 24, 2007 9:07:00 PM\nവളരെ വിലപ്പെട്ട അറിവുകള് പകര്‍ന്നു നല്‍കിയതിനു വളരെയധികം നന്ദി.. ഇനിയും പ്രതീക്ഷിക്കാമല്ലോ?\nprasad Saturday, February 24, 2007 9:09:00 PM\nindiaheritage Sunday, February 25, 2007 12:55:00 AM\nഎനിക്കറിയവുന്ന ചില വിവരങ്ങള് പങ്കു വക്കുന്നു എന്നേ ഉള്ളു. അതു മുഴുവനും ആക്കാന് ശ്രമിക്കാം.\nവായിക്കുന്നതിലും അഭിപ്രായം പറയുന്നതിലും നന്ദിയുണ്ട്\nവക്കാരിമഷ്‌ടാ Sunday, February 25, 2007 2:37:00 AM\nപണിക്കര് മാഷേ, വായിച്ച് വായിച്ച് വരുന്നതേ ഉള്ളൂ. ഒന്ന് വരവ് വെക്കാന് മാത്രം ഇപ്പോള്. വളരെ നന്ദി, ഈ വിവരങ്ങളൊക്കെ പങ്ക് വെക്കുന്നതിന്.


കാസർഗോഡ്: നീലേശ്വരം നഗരസഭയില് കോവിഡ് വ്യാപനം രൂക്ഷമായ സാഹചര്യത്തില് പ്രതിരോധ നടപടികള് കൂടുതല് കര്‍ശനമാക്കുന്നതിന് നഗരസഭാ തല കോവിഡ് ജാഗ്രതാ പരിപാലന സമിതി യോഗത്തില് തീരുമാനമായി. കോവിഡ് പരിശോധനകളുടെ എണ്ണം വര്‍ദ്ധിപ്പിക്കുന്നതിനായി വാര്‍ഡുതല ജാഗ്രതാ സമിതിയുടെ ഇടപെടല് ശക്തമാക്കും.\nവാര്‍ഡുതല ക്ലസ്റ്ററുകള് രൂപീകരിച്ച് പരാമവധി വീടുകളില് ആളുകള് ടെസ്റ്റിന് വിധേയമാകുന്നുണ്ടെന്ന് ഉറപ്പ് വരുത്തും. വ്യാപാരി വ്യവസായികള്, ചുമട്ടുതൊഴിലാളികള്, ഓട്ടോ ടാക്‌സി തൊഴിലാളികള് തുടങ്ങിയവര്‍ക്കായി ജൂലൈ 19 ന് തിങ്കളാഴ്ച വ്യാപാര ഭവനില് കോവിഡ് പരിശോധനാ ക്യാമ്പ് നടത്തും.\nകുടുംബശ്രീ പ്രവര്‍ത്തകര്, തൊഴിലുറപ്പ് തൊഴിലാളികള് തുടങ്ങിയവര്‍ക്കും കോവിഡ് പരിശോധന നിര്‍ബന്ധമാക്കും. വരും ദിവസങ്ങളില് നഗരത്തില് പൊലീസ് പരിശോധനയും കര്‍ശനമാക്കാനും യോഗത്തില് തീരുമാനമായി.\nനഗരസഭാധ്യക്ഷ ടി വി ശാന്ത അധ്യക്ഷയായി. സ്ഥിരംസമിതി അധ്യക്ഷന്മാരായ ടി പി ലത, കെ.പി രവീന്ദ്രന് , പി.സുഭാഷ്, വി. ഗൗരി, ദാക്ഷായണി കുഞ്ഞിക്കണ്ണന്, താലൂക്ക് ആശുപത്രി സൂപ്രണ്ട് ഡോക്ടര് ജമാല് അഹമ്മദ്, നീലേശ്വരം സ്റ്റേഷന് ഹൗസ് ഓഫീസര് ഇ ജയചന്ദ്രന്, നഗരസഭാ സെക്രട്ടറി എ ഫിറോസ് ഖാന്, ഹെല്‍ത്ത് ഇന്‍സ്‌പെക്ടര് പി.പി മോഹനന്, രാഷ്ട്രീയ പാര്‍ട്ടി പ്രതിനിധികളായ കെ.വി ദാമോദരന്, മഡിയന് ഉണ്ണികൃഷ്ണന്, പി വിജയകുമാര്, അഡ്വ.നസീര്, റസാക്ക് പുഴക്കര വ്യാപാരി സംഘടന പ്രതിനിധികളായ കെ വി സുരേഷ് കുമാര് , വി വി ഉദയകുമാര് തുടങ്ങിയവര് സംസാരിച്ചു.


amazon – Media Mangalam\nആമസോണില് 70,900 രൂപയ്ക്ക് ഐഫോണ്-12 ഓർഡർ ചെയ്തു; ആലുവ സ്വദേശിക്ക് ലഭിച്ചത് വിം ബാറും അഞ്ച് രൂപ കോയിനും\nകൊച്ചി : ആമസോണില് 70,900 രൂപയ്ക്ക് സാധനം ഓർഡർ ചെയ്തു. പറഞ്ഞ സമയത്ത് തന്നെ സാധനം കിട്ടി ബോധിച്ചു. വിം ബാറും അഞ്ച് രൂപ കോയിനും. അതെന്താ…\nമുംബൈ: കോവിഡ് കാലത്തും ഉത്സവകാല വില്പന മേളയിൽ ഓൺലൈൻ വിപണിയിലുണ്ടായത് വൻ വിൽപ്പന. ഉത്സവകാല വിൽപന മേളയിലൂടെ ഇന്ത്യയിലെ ഇ കൊമേഴ്‌സ് വെബ്‌സൈറ്റുകളിൽ 32,000 കോടി രൂപയുടെ…\nആമസോണിനെ ഈസ്റ്റ് ഇന്ത്യ കമ്പനിയെന്ന് വിശേഷിപ്പിച്ച് പാഞ്ചജന്യം\nന്യൂഡല്‍ഹി: രാജ്യത്തെ കോര്‍പ്പറേറ്റ് കമ്പനികളെക്കുറിച്ച് ആശങ്ക പങ്കുവച്ച് ആര്‍എസ്എസ് മുഖപത്രം പാഞ്ചജന്യം. ഇന്ത്യയിലെ കമ്പനികളെക്കുറിച്ച് മാത്രമല്ല, ബഹരുരാഷ്ട്ര കുത്തകകളെക്കുറിച്ചും പാഞ്ചജന്യം ആശങ്ക പങ്കുവയ്ക്കുന്നു. രണ്ടാഴ്ച മുമ്പ് ഇന്‍ഫോസിനെതിരെ…\nകൊച്ചി: ലാപ്‌ടോപ്പ് ഓൺലൈനിലൂടെ ഓർഡർ ചെയ്ത എൻജിനിയറിങ് വിദ്യാർഥിനിക്കു പാഴ്‌സൽ ആയി കിട്ടിയത് പഴയ പത്രക്കടലാസുകൾ. ഒരു ലക്ഷത്തിലേറെ വിലയുള്ള ഏയ്‌സർ ലാപ്പ്ടോപ്പാണ് ഓൺലൈൻ പ്ലാറ്റ്‌ഫോം ആയ…\nഇന്ത്യയിലെ ഏറ്റവും മികച്ച ഓൺലൈൻ ഷോപ്പിംഗ് അനുഭവം നൽകുന്ന വെബ്സൈറ്റ് ആണ് ആമസോൺ. മികച്ച ഓഫറുകളിൽ ഉത്പന്നങ്ങൾ വാങ്ങിക്കാം എന്നതാണ് ഇവിടുത്തെ പ്രത്യേകത. ഉപഭോക്താവിന് വേണ്ടി ആമസോണിൽ…\nബ്രാൻസണും മേലേ പറന്ന് ബെസോസ്; റെക്കോർഡുകൾ ഭേദിച്ച് ബഹിരാകാശയാത്ര നടത്തി ജെഫ് ബെസോസ്; ശതകോടീശ്വരന്മാർ തമ്മിൽ മത്സരം മുറുകുമ്പോൾ വാനം കടക്കുന്ന വിനോദയാത്രകൾ\nന്യൂയോർക്ക്: ബഹിരാകാശത്തിന്റെ ‘യഥാർത്ഥ അതിർത്തി’ കടക്കുന്ന ആദ്യ ശതകോടീശ്വരനെന്ന റെക്കോർഡുമായി ജെഫ് ബെസോസ് തിരികെ ഭൂമിയിലെത്തിയിരിക്കുകയാണ്. ഭൂമിയിൽനിന്ന് 100 കിലോമീറ്റർ അകലെയുള്ള കാർമൻ രേഖയാണ് ബെസോസും സംഘവും…\nതദ്ദേശിയരായ വനവാസികൾക്ക് പോലും ഭീതിയുളവാക്കുന്ന ഏക ജീവി;കടുവകളെ പോലെ നല്ല നീന്തൽ വൈദഗ്‌ധ്യം ഉള്ളവ; ആമസോണിലെ ഏറ്റവും അപകടകാരിയായ ജീവി ‘ജാഗ്വാർ’കളുടെ ജീവിതം ഇങ്ങനെ…\nലോകത്തിലെ ഏറ്റവും വലിയ നിബിഡ വനമായ തെക്കെ അമേരിക്കയിലെ ആമസോൺ മഴക്കാട്. വൈവിദ്ധ്യമാർന്ന സസ്യ ജന്തുജാലങ്ങളാൽ സംപുഷ്ടം. തവിട്ട് ഡോൾഫിനുകളും നീർനായ്ക്കളും വമ്പൻ മുതലകളും ഭീമാകാരൻ അനോകോണ്ടകളും…\nപ്രധാനമന്ത്രി നരേന്ദ്രമോദി തൊഴിൽമേഖല വളർത്തിയ വഴികളെക്കുറിച്ച് പുസ്തകം; തുറന്ന് നോക്കിയപ്പോൾ ശൂന്യം! വിവാദമായതോടെ പുസ്തകം പിൻവലിച്ച് ആമസോൺ\nന്യു ഡൽഹി: പ്രധാനമന്ത്രി നരേന്ദ്ര മോദി രാജ്യത്ത് തൊഴിൽമേഖലയിൽ വളർച്ച കൊണ്ടുവന്ന 420 വിജയരഹസ്യങ്ങളെ കുറിച്ച് ആമസോണിൽ ഒരു പുസ്തകം പ്രത്യക്ഷപെട്ടു. കിൻഡിൽ ഉപയോക്താക്കൾക്ക് സൗജന്യമായി വായിക്കാൻ…


വീണ്ടും ‘പെണ്‍നടനു’മായി സന്തോഷ് കീഴാറ്റൂര് – ATHMA ONLINE\nവീണ്ടും ‘പെണ്‍നടനു’മായി സന്തോഷ് കീഴാറ്റൂര്\nBy athmaonline / 1st November 2018\n”ഞാന് അഭിനയിച്ച കഥാപാത്രങ്ങള്… ആശാന്റെ സ്ത്രീ കഥാപാത്രങ്ങള്… എത്ര എത്ര വേദികള്… എത്ര എത്ര രാവുകള്… അരങ്ങില് നിന്നും അരങ്ങിലേക്കുള്ള എന്റെ യാത്രകള്…” – ‘പെണ്‍നടന്’\nനാടക വേദികളില് സ്ത്രീ കഥാപാത്രങ്ങള് അവതരിപ്പിക്കാന് സ്ത്രീകള് ഇല്ലാതിരുന്ന കാലത്ത് പെണ് നടനായി മാറിയ പാപ്പുകുട്ടിയാശാനെ ആവാഹിച്ച് വേദികളെ വികാര നിര്‍ഭയ നിമിഷങ്ങള്‍ക്ക് സാക്ഷിയാക്കുകയാണ് സന്തോഷ് കീഴാറ്റൂര്. കേരളത്തിനകത്തും പുറത്തുമായി 50ഓളം വേദികള് പിന്നിട്ട ഏകാംഗ നാടകം നവംബര് 1ന് വൈകിട്ട്7മണിയ്ക്ക് കേരള ഫൈന് ആര്‍ട്‌സ് സൊസൈറ്റിയുടെ എറണാകുളത്തെ ഹാളില് അരങ്ങേറുന്നു.\nമലയാള നാടക വേദികളില് തിളങ്ങി നിന്ന ഒരു പെണ് നടന് ഉണ്ടായിരുന്നു. നാടക ചരിത്രത്തിന്റെ ഏടുകള് മറിയ്ക്കുമ്പോള്, കഴിവുണ്ടായിട്ടും പാര്‍ശ്വവത്കരിക്കപ്പെട്ടു പോയ ഒരു കലാപ്രതിഭ. നൂറു ശതമാനം മികവോടെ തന്നെ സ്ത്രീ വേഷങ്ങളെ അരങ്ങിലെത്തിച്ച അത്ഭുത കലാകാരന്. ഓച്ചിറ വേലുക്കുട്ടിയാശാന് എന്നറിയപ്പെട്ട ഓച്ചിറ ശിവപ്രസാദ് സി. വേലുക്കുട്ടി. ഈ മഹാ പ്രതിഭയുടെ നാടക ജീവിതമാണ് ‘പെണ്‍നടനി’ലെ പ്രമേയം. മഹാകവി കുമാരനാശാന്റെ കാവ്യങ്ങളിലെ കഥാപാത്രങ്ങളിലൂടെ ഓച്ചിറ വേലുക്കുട്ടി എന്ന കലാകാരന്റെ ജീവിതം പുനര്‍ജ്ജീവിപ്പിക്കുകയാണ് പെണ്‍നടനിലൂടെ.\nവേലുക്കുട്ടിയാശാന്റെ അരങ്ങില് ആടിതീര്‍ന്ന ജീവിതത്തെക്കുറിച്ച് മാത്രമെ ആളുകള്‍ക്കറിയുള്ളൂ. ഇതിന് പുറമെ അദ്ദേഹത്തിന്റെ ജീവിതത്തില് ആടിതീര്‍ക്കേണ്ടി വന്ന വേഷങ്ങളിലൂടെയും നേരിടേണ്ടി വന്ന പ്രതിസന്ധികളിലൂടെയുമാണ് നാടകം മുന്നോട്ട് പോവുന്നത്. ഒരു കാലത്ത് നാടകത്തിന്റെ അവിഭാജ്യ ഘടകമായിരുന്ന കലാകാരന് ഇന്ന് പലരുടെയും ഓര്‍മ്മകളില് നിന്നു പോലും അകന്നിരിക്കുന്നു. ഗതകാല പ്രതിഭകളെ പുതുതലമുറയ്ക്ക് പരിചയപ്പെടുത്തുന്നതിന്റെയും പരിശ്രമ ഫലമായാണ് ആദ്യമായി ‘പെണ്‍നടന്’ അരങ്ങിലെത്തിയത്. സന്തോഷ് കീഴാറ്റൂരാണ് നാടകത്തിന്റെ രചനയും നിര്‍വഹിച്ചിരിക്കുന്നത്.\nപക്ഷാഘാതം വന്ന് കിടപ്പിലായ എഴുത്തുകാരന് തോമസ് ജോസഫിന്റെ ചികിത്സാ ധനം കണ്ടെത്താന് വേണ്ടിയാണ് ഇത്തവണ ‘പെണ്‍നടന്’ അരങ്ങിലെത്തുന്നത്. കേരള ഫൈന് ആര്‍ട്‌സ് സൊസൈറ്റിയും തോമസ് ജോസഫ് സുഹൃദ്‌സംഘവും സംയുക്തമായാണ് നാടകം പ്രദര്‍ശിപ്പിക്കുന്നത്. നാടകത്തില് നിന്നും കിട്ടുന്ന വരുമാനം ചികിത്സാ നിധിയിലേക്ക് സമര്‍പ്പിക്കും. നാടകത്തിന്റെ പ്രവേശന പാസുകള്‍ക്ക് 9447585046, 9946447236, 9072977895 നമ്പറുകളില് ബന്ധപ്പെടുക.\nTags: abhinayam, artist, nadakam, Santhosh Keezhattoor\nസുപ്രഭാതത്തിന് സാധാരണ നാടകത്തിന്റെ സ്വഭാവമല്ല: വി.കെ. ശ്രീരാമൻ\nവീണ്ടും വരുന്നു മഞ്ചാടിക്കുരു നാടകകളരി\nBy athmaonline / 9th April 2019\nനാടകനടൻ ബാലകൃഷ്‌ണൻ മരുതോറ അന്തരിച്ചു.\nപൂക്കാട് കലാലയം കളി ആട്ടം ഏപ്രിൽ6മുതൽ 11 വരെ\nചലച്ചിത്രമേള: ഓഫ് ലൈന് രജിസ്ട്രേഷന് ഇന്ന് മുതല്\nതൃശ്ശൂര് ആര്‍ട്ട്ഗാലറിയില് സംഘചിത്ര പ്രദര്‍ശനം


ഗോവ രാജ്യാന്തര ചലച്ചിത്രമേളയ്ക്ക് ഇന്ന് തിരിതെളിയും - Padavaal\nഗോവ രാജ്യാന്തര ചലച്ചിത്രമേളയ്ക്ക് ഇന്ന് തിരിതെളിയും\nCINEMA INTERNATIONAL NEWS NEWS\nപനാജി: 51-ാമത് ഗോവ രാജ്യാന്തര ചലച്ചിത്രമേളയ്ക്ക് ഇന്ന് തുടക്കമാകും. വൈകീട്ട് കലാ അക്കാദമയിലാണ് ഉദ്ഘാടനം. കോവിഡിന്റെ പശ്ചാത്തലത്തില് ഉദ്ഘാടനച്ചടങ്ങില് പങ്കെടുക്കുന്നവരുടെ എണ്ണത്തില് കടുത്ത നിയന്ത്രണം ഏര്‍പ്പെടുത്തിയിട്ടുണ്ട്. വിശ്വവിഖ്യാത സംവിധായകന് സത്യജിത്ത് റേയുടെ ജന്മശദാബ്ദിയോടനുബന്ധിച്ച് ഇത്തവണത്തെ മേള അദ്ദേഹത്തിന് സമര്‍പ്പിക്കും.\nമേളയില് റേയുടെ പഥേര് പാഞ്ചാലി, ചാരുലത, സോണാര് കെല്ല, ഗരേ ബെയ്രേ, ശത്രഞ്ജ് കേ ഖിലാഡി എന്നീ ചിത്രങ്ങള് പ്രദര്‍ശിപ്പിക്കുന്നുണ്ട്. അടുത്തിടെ കാലയവനികയ്ക്കുള്ളില് മറഞ്ഞ എസ്.പി. ബാലസുബ്രഹ്മണ്യം, സൗമിത്ര ചാറ്റര്‍ജി, ഇര്‍ഫാന് ഖാന്, ഋഷി കപൂര്, ചാഡ്വിക് ബോസ്മാന് തുടങ്ങി ഇന്ത്യന് സിനിമയിലെയും ലോകസിനിമയിലെയും ചലച്ചിത്ര പ്രതിഭകള്‍ക്ക് മേളയില് ആദരം അര്‍പ്പിക്കും. ഇത്തവണ ഹൈബ്രിഡ് രീതിയിലാണ് മേള സംഘടിപ്പിക്കുന്നത്. 2500 ഡെലിഗേറ്റുകള്‍ക്ക് മാത്രമേ പ്രവേശനമുള്ളൂ. അല്ലാത്തവര്‍ക്ക് ഓണ്‍ലൈനായും സിനിമ കാണാം.\nആകെ 224 സിനിമകളാണ് മേളയില് പ്രദര്‍ശിപ്പിക്കുന്നത്. അര്‍ജന്റീനയില്‍നിന്നുള്ള സംവിധായകന് പാബ്ലോ സെസാറാണ് അന്താരാഷ്ട്ര ചിത്രങ്ങളുടെ ജൂറി അധ്യക്ഷന്. പ്രിയദര്‍ശന്, പ്രസന്ന വിതനഗെ (ശ്രീലങ്ക), അബൂബക്കര് ഷോകി (ഓസ്ട്രിയ), റുബയ്യാത്ത് ഹുസൈന്(ബംഗ്ലദേശ്) എന്നിവരും ജൂറി അംഗങ്ങളാണ്.\nഡാനിഷ് സംവിധായകന് തോമസ് വിന്റര്‍ബെര്‍ഗിന്റെ അനതര് റൗണ്ടാണ് ഉദ്ഘാടന ചിത്രം. കിയോഷി കുറസോവയുടെ വൈഫ് ഓഫ് എ സ്പൈ സമാപന ചിത്രം. 15 ചിത്രങ്ങളാണ് ഇത്തവണ മത്സരവിഭാഗത്തിലുള്ളത്. കൃപാല് കലിതയുടെ ബ്രിഡ്ജ്, സിദ്ധാര്‍ത്ഥ് ത്രിപാഠിയുടെ എ ഡോഗ് ആന്‍ഡ് ഹിസ് മാന്, ഗണേശ് വിനായകന് സംവിധാനം ചെയ്ത തേന് എന്നിവയാണ് മത്സര വിഭാഗത്തിലുള്ള ഇന്ത്യന് ചിത്രങ്ങള്. പോര്‍ച്ചുഗല്, ഇറാന്, ഡെന്‍മാര്‍ക്ക്, ഫ്രാന്‍സ്, തയ്വാന്, സ്പെയിന്, ദക്ഷിണ കൊറിയ തുടങ്ങിയ രാജ്യങ്ങളില് നിന്നാണ് മറ്റ് എന്‍ട്രികള്. മത്സരവിഭാഗത്തില് ഇത്തവണ മലയാള ചിത്രങ്ങളില്ല.\nമത്സരവിഭാഗത്തിലുള്ള മികച്ച ചിത്രത്തിന് സുവര്‍ണമയൂര പുരസ്‌കാരം ലഭിക്കും. 40 ലക്ഷവും പ്രശസ്തിപത്രവും ഇതോടൊപ്പം നല്‍കും. മികച്ച സംവിധായകന് രജതമയൂര പുരസ്‌കാരം ലഭിക്കും. 15 ലക്ഷം രൂപയാണ് സമ്മാനത്തുക. 23 ഫീച്ചര് സിനിമകളും 20 നോണ് ഫീച്ചര് സിനിമകളുമാണ് പനോരമ വിഭാഗത്തിലുള്ളത്. മലയാളത്തില്‍നിന്ന് അഞ്ച് ഫീച്ചര് ചിത്രങ്ങളും ഒരു നോണ് ഫീച്ചര് ചിത്രവും ഈ പട്ടികയില് ഇടം നേടിയിട്ടുണ്ട്.\nപ്രദീപ് കാളിപുറം സംവിധാനം ചെയ്ത ‘സേഫ്’, ഫഹദ് ഫാസിലിന്റെ അന്‍വര് റഷീദ് ചിത്രം ‘ട്രാന്‍സ്’, ആസിഫ് അലി നായകനായെത്തിയ നിസാം ബഷീര് സംവിധാനം ചെയ്ത ‘കെട്ട്യോളാണ് എന്റെ മാലാഖ’, സിദ്ദിഖ് പരവൂരിന്റെ ‘താഹിറ’, മുഹമ്മദ് മുസ്തഫ സംവിധാനം ചെയ്ത ‘കപ്പേള’ എന്നിവയാണ് ഫീച്ചര് വിഭാഗം പനോരമയിലേക്ക് മലയാളത്തില്‍നിന്ന് ഇടം പിടിച്ചിരിക്കുന്ന സിനിമകള്. ശരണ് വേണുഗോപാലിന്റെ ‘ഒരു പാതിരാസ്വപ്നം പോലെ’ ആണ് നോണ് ഫീച്ചര് വിഭാഗത്തിലേക്ക് മലയാളത്തില് നിന്നും ഇടംപിടിച്ച ചിത്രം.\nTags: 2021, film festival, goa, iffi, international\nകെസിബിസിയുടെ ഔദ്യോഗിക മുദ്ര ദുരുപയോഗം ചെയ്ത സംഭവത്തില് ഖേദം പ്രകടിപ്പിച്ച് ബിജെപി\nഹൈടെക്ക് വിദ്യാലയങ്ങൾ കൊണ്ട് കേരളമാകെ നിറച്ചു എന്ന് വീമ്പിളക്കുന്ന മുഖ്യമന്ത്രിയും ധനമന്ത്രിയും പൊട്ടിപ്പൊളിഞ്ഞ ഈ കെട്ടിടം ഒന്ന് കാണണം; ബജറ്റിൽ തോമസ് ഐസക്ക് ഉദ്ധരിച്ച കവിതയെഴുതിയ സ്നേഹയുടെ സ്‌കൂളിന്റെ അവസ്‌ഥ തുറന്നുകാട്ടി ഷിബു ബേബി ജോൺ


Apr 13, 2021, 08:08 am IST\nമുംബൈ: ഐ പി എല്ലില് പഞ്ചാബ് കിങ്സിനെതിരേ രാജസ്ഥാന് റോയല്‍സിന് നാലു റണ്‍സ് തോല്‍വി. പഞ്ചാബ് പടുത്തുയര്‍ത്തിയ 222 റണ്‍സ് വിജയലക്ഷ്യം പിന്തുടര്‍ന്ന രാജസ്ഥാന് ഏഴു വിക്കറ്റ് നഷ്ടത്തില് 217 റണ്‍സെടുക്കാനേ കഴിഞ്ഞുള്ളൂ. ക്യാപ്റ്റനായുള്ള അരങ്ങേറ്റ മത്സരത്തില് തന്നെ സെഞ്ചുറി നേടിയ സഞ്ജു സാംസണ് അവസാന പന്തില് പുറത്തായതോടെയാണ് രാജസ്ഥാന് തോല്‍വി വഴങ്ങിയത്.\n63 പന്തുകള് നേരിട്ട സഞ്ജു ഏഴ് സിക്സും 12 ഫോറുമടക്കം 119 റണ്‍സെടുത്തു. അവസാന പന്തില് ജയിക്കാന് അഞ്ച് റണ്‍സ് വേണമെന്നിരിക്കെ സിക്സിന് ശ്രമിച്ച സഞ്ജു പുറത്താകുകയായിരുന്നു.\nഐ പി എല്ലില് ക്യാപ്റ്റനായുള്ള അരങ്ങേറ്റത്തില് തന്നെ സെഞ്ചുറി നേടുന്ന ആദ്യ താരമെന്ന നേട്ടവും സഞ്ജു സ്വന്തമാക്കി. പഞ്ചാബ് ഉയര്‍ത്തിയ 222 റണ്‍സ് വിജയലക്ഷ്യം പിന്തുടര്‍ന്ന രാജസ്ഥാന് നിശ്ചിത 20 ഓവറില്7വിക്കറ്റ് നഷ്ടത്തില് 217 റണ്‍സ് മാത്രമേ നേടാനായുള്ളൂ. ആദ്യ എട്ട് ഓവറിനുള്ളില് ബെന് സ്റ്റോക്ക്സ് (0), മനന് വോറ (12), ജോസ് ബട്ട്ലര് (25) എന്നിവരെ നഷ്ടമായി. ഒരു വശത്ത് വിക്കറ്റുകള് നഷ്ടപ്പെടുമ്ബോഴും പിടിച്ചു നിന്ന സഞ്ജു ഇതിനിടെ തന്റെ അര്‍ധസെഞ്ചുറി തികച്ചു.\nഅഞ്ചാം നമ്പരിലെത്തിയ ശിവം ദുബെ (23), ആറാം നമ്പരിലെത്തിയ റിയന് പരഗ് (25) എന്നിവരെ കൂട്ടി സഞ്ജു മുന്നില് നിന്ന് നയിച്ചു. ദുബെയെ അര്‍ഷ്ദീപ് സിംഗും പരഗിനെ ഷമിയുമാണ് പുറത്താക്കിയത്. പഞ്ചാബിന്റെ ജയത്തിനും തോല്‍വിക്കുമിടയില് ഉറച്ചുനിന്ന സഞ്ജു 54 പന്തുകളില് സെഞ്ചുറി തികച്ചു. ക്യാപ്റ്റനായുള്ള അരങ്ങേറ്റ മത്സരത്തില് സെഞ്ചുറി തികയ്ക്കുന്ന ആദ്യ ബാറ്റ്‌സ്മാന് എന്ന റെക്കോര്‍ഡും ഇതോടെ സഞ്ജു സ്വന്തമാക്കി.\nഅവസാന ഓവറില് വിജയിക്കാന് 13 റണ്‍സാണ് വേണ്ടിയിരുന്നത്. അര്‍ഷ്ദീപ് സിംഗ് എറിഞ്ഞ ആ ഓവറില് എട്ട് റണ്‍സ് മാത്രമേ രാജസ്ഥാന് നേടാനായുള്ളൂ. അവസാന പന്തില് വിജയിക്കാന് അഞ്ച് റണ്‍സ് വേണ്ടിയിരിക്കെ കൂറ്റന് ഷോട്ടിനു ശ്രമിച്ച സഞ്ജു ലോംഗ് ഓഫില് ദീപക് ഹൂഡയുടെ കൈകളില് അവസാനിച്ചു. സഞ്ജു 63 പന്തില് 119 റണ്‍സെടുത്തു.\nനേരത്തെ, ടോസ് നഷ്ടപ്പെട്ട് ബാറ്റിംഗിന് ഇറങ്ങിയ പഞ്ചാബ് കിംഗ്‌സ് നിശ്ചിത 20 ഓവറില് ആറു വിക്കറ്റ് നഷ്ടത്തിലാണ് 221 റണ്‍സെടുത്തത്. ഓപ്പണറായിറങ്ങി അവസാന ഓവറില് സെഞ്ചുറിക്ക് അരികെ പുറത്തായ കെ.എല്. രാഹുലാണ് പഞ്ചാബിന്റെ ടോപ് സ്‌കോറര്. 50 പന്തുകള് നേരിട്ട രാഹുല് ഏഴു ഫോറും അഞ്ച് സിക്‌സും സഹിതം 91 റണ്‍സെടുത്തു.\nദീപക് ഹൂഡ (28 പന്തില് നാലു ഫോറും ആറു സിക്‌സും സഹിതം 64), ക്രിസ് ഗെയ്ല് (28 പന്തില് നാലു ഫോറും രണ്ടു സിക്‌സും സഹിതം 40) എന്നിവരും പഞ്ചാബിനായി തിളങ്ങി.\nഅതേസമയം മായങ്ക് അഗര്‍വാള് (9 പന്തില് 14), നിക്കോളാസ് പുരാന് (0), ജൈ റിച്ചാര്‍ഡ്‌സന് (0) എന്നിവര് നിരാശപ്പെടുത്തി. ഷാരൂഖ് ഖാന് നാലു പന്തില് ആറു റണ്‍സുമായി പുറത്താകാതെ നിന്നു.\nTags: iplrajasthan royalsMAIN


അഴിമതി: സോണിയയുടെ അവകാശവാദം പൊള്ളയെന്ന് ബിജെപി\nFriday 17 June 2011 9:51 pm IST\nന്യൂദല്‍ഹി: അഴിമതിക്കെതിരായി താന് പോരാടുന്നുവെന്ന സോണിയയുടെ അവകാശവാദം പൊള്ളയാണെന്ന് ബിജെപി. കോണ്‍ഗ്രസിന്റെ അഴിമതി മറയില്ലാതെ പുറത്തായതിനെത്തുടര്‍ന്നുണ്ടായ വിഭ്രാന്തിയില് ബിജെപി അധ്യക്ഷന് നിതിന് ഗഡ്കരിക്കെതിരെ സംസ്ക്കാര ശൂന്യമായ പരാമര്‍ശങ്ങള് നടത്തുകയാണ് കോണ്‍ഗ്രസ്. ഇത് അങ്ങേയറ്റം അപലപനീയമാണ്, ബിജെപി വക്താവ് രവിശങ്കര് പ്രസാദ് പറഞ്ഞു.\nഞങ്ങളുടെ അധ്യക്ഷനെക്കുറിച്ച് ആദരവാണുള്ളത്. സാധാരണ പാര്‍ട്ടി അംഗമെന്ന നിലയില് പ്രവര്‍ത്തനം തുടങ്ങി അധ്യക്ഷ പദവിയില് എത്തുകയായിരുന്നു നിതിന് ഗഡ്കരി, അദ്ദേഹം പറഞ്ഞു. ദര്‍ബാര് സംസ്ക്കാരം നിലനില്‍ക്കുന്ന കോണ്‍ഗ്രസില് പ്രത്യേക കുടുംബാംഗങ്ങള്‍ക്ക് മാത്രമേ കോണ്‍ഗ്രസ് അധ്യക്ഷ പദവിയില് എത്താന് കഴിയൂ എന്നും രവിശങ്കര് പ്രസാദ് കൂട്ടിച്ചേര്‍ത്തു. സോണിയക്കെതിരെ ഗഡ്കരി നടത്തിയ പ്രസ്താവനയില് എന്ത് തെറ്റാണ് ഉള്ളതെന്നും പ്രസാദ് ചോദിച്ചു.\nകോമണ്‍വെല്‍ത്ത്, 2ജി സ്പെക്ട്രം അഴിമതി വിഷയങ്ങളില് സോണിയ മൗനം ഭജിച്ചത് എന്തുകൊണ്ടെന്നും അദ്ദേഹം ചോദിച്ചു. കോമണ്‍വെല്‍ത്ത് മേളയില് 70,000 കോടി കൊള്ളയടിച്ചപ്പോഴും കോമണ്‍വെല്‍ത്ത് ഷുംഗ്ലു കമ്മറ്റി ഷീല ദീക്ഷിത്തിനെ വിമര്‍ശിച്ചപ്പോഴും സോണിയ മൗനം പാലിച്ചു. ആദര്‍ശ് പാര്‍പ്പിട സമുച്ചയം സംബന്ധിച്ച രേഖകള് പ്രതിരോധ മന്ത്രാലയത്തില്‍നിന്നും നഷ്ടപ്പെട്ടപ്പോഴും സോണിയ ദുരൂഹമായ മൗനം തുടര്‍ന്നുവെന്നും രവിശങ്കര് പ്രസാദ് പറഞ്ഞു. അഴിമതിക്കെതിരെ യുപിഎ സര്‍ക്കാര് ഒരു നടപടിയും സ്വീകരിക്കില്ലെന്ന് ജനങ്ങള്‍ക്ക് ഉറപ്പുണ്ടെന്നും പ്രസാദ് കൂട്ടിച്ചേര്‍ത്തു.\nസോണിയ ട്രസ്റ്റിന്റെ ഭൂമി കയ്യേറ്റം: രാജ്യസഭ ഇളകിമറിഞ്ഞു\nസോണിയയുടെ രാജ്ഭവനിലെ താമസം വിവാദമാവുന്നു\nലേലം ചെയ്യാത്ത കല്‍ക്കരിപ്പാടങ്ങളുടെ അനുമതി റദ്ദാക്കണം: ബിജെപി\nഷിന്‍ഡെയുടെ പ്രസ്താവന: ചൊവ്വാഴ്ച ദേശവ്യാപക പ്രതിഷേധം


Janmabhumi| നവ മാധ്യമങ്ങളിലൂടെ മതസ്പര്‍ദ്ദ വളര്‍ത്തുന്ന പോസ്റ്റുകള് പ്രചരിപ്പിക്കുന്നവരെ അറസ്റ്റ് ചെയ്യണം; ജില്ലാ പോലീസ് മേധാവികള്‍ക്ക് നിര്‍ദ്ദേശവുമായി ഡിജിപി\nനവ മാധ്യമങ്ങളിലൂടെ മതസ്പര്‍ദ്ദ വളര്‍ത്തുന്ന പോസ്റ്റുകള് പ്രചരിപ്പിക്കുന്നവരെ അറസ്റ്റ് ചെയ്യണം; ജില്ലാ പോലീസ് മേധാവികള്‍ക്ക് നിര്‍ദ്ദേശവുമായി ഡിജിപി\nനവ മാധ്യമങ്ങളിലൂടെ മതസ്പര്‍ദ്ദ വളര്‍ത്തുന്ന പോസ്റ്റുകള് പ്രചരിപ്പിക്കുന്നവരെ അറസ്റ്റ് ചെയ്യണം; ജില്ലാ പോലീസ് മേധാവികള്‍ക്ക് നിര്‍ദ്ദേശവുമായി ഡിജിപി\nJanuary 20, 2022, 09:45 a.m.\nകഴിഞ്ഞ ഒരു മാസത്തിനിടെ മത സ്പര്‍ദ്ദ വളര്‍ത്തുന്ന വിധത്തില് പോസ്റ്റുകള് പ്രചരിപ്പിച്ചതിന് 144 കേസുകളാണ് രജിസ്റ്റര് ചെയ്തത്. ഏറ്റവും കൂടുതല് കേസ് റിപ്പോര്‍ട്ട് ചെയതത് മലപ്പുറത്താണ്, 32 എണ്ണം.\nതിരുവനന്തപുരം : സംസ്ഥാനത്ത് നവ മാധ്യമങ്ങള് വഴി മത സ്പര്‍ദ്ദ വളര്‍ത്തുന്ന പോസ്റ്റുകള് പ്രചരിപ്പിക്കുന്നവരെ ഉടന് അറസ്റ്റ് ചെയ്യണമെന്ന നിര്‍ദ്ദേശവുമായി ഡിജിപി. ഇത്തരത്തിലുള്ള പോസ്റ്റുകള് ദിനം പ്രചതി വര്‍ധിക്കുന്നെന്ന റിപ്പോര്‍ട്ടുകളുടെ അടിസ്ഥാനത്തിലാണ് ഈ നടപടി. ഇത്തരത്തിലുള്ള പോസ്റ്റുകള് പ്രചരിപ്പിക്കുന്നവരെ ഉടന് അറസ്റ്റ് ചെയ്യാന് ജില്ലാ പോലീസ് മേധാവിമാര്‍ക്ക് പോലീസ് നിര്‍ദ്ദേശം നല്‍കിയിട്ടുണ്ട.\nകഴിഞ്ഞ ഒരു മാസത്തിനിടെ മത സ്പര്‍ദ്ദ വളര്‍ത്തുന്ന വിധത്തില് പോസ്റ്റുകള് പ്രചരിപ്പിച്ചതിന് 144 കേസുകളാണ് രജിസ്റ്റര് ചെയ്തത്. ഏറ്റവും കൂടുതല് കേസ് റിപ്പോര്‍ട്ട് ചെയതത് മലപ്പുറത്താണ്, 32 എണ്ണം. എന്നാല് 41 പേരെ മാത്രമാണ് അറസ്റ്റ് ചെയ്യാന് ആയത്. ഇതില് 21 പ്രതികളെ അറസ്റ്റ് ചെയ്യുകയും ചെയ്തു. ആലപ്പുഴയില് 16 കേസുകള് രജിസ്റ്റര് ചെയ്തതില് ഒരാളെ മാത്രമാണ് അറസ്റ്റ് ചെയ്തത്.\nഎറണാകുളം റൂറലില് 14 കേസുകള് രജിസ്റ്റര് ചെയ്‌തെങ്കിലും ഒരാളെ മാത്രമേ അറസ്റ്റ് ചെയ്തിട്ടുള്ളൂ. ഈ സാഹചര്യത്തിലാണ് കേസിലുള്‍പ്പെട്ട എല്ലാ പ്രതികളെ ഉടന് പിടികൂടാനുള്ള നിര്‍ദ്ദേശം. സമൂഹത്തില് ഭിന്നത വളര്‍ത്തുന്ന പോസ്റ്റുകള്‍ക്ക് പിന്നില് ആരാണെന്ന് കണ്ടെത്താനുള്ള ശ്രമത്തിലാണ് പോലീസ്.\nപോലീസ് മുന്നറിയിപ്പ് നല്‍കിയിട്ടും പോസ്റ്റുകള് വീണ്ടും പ്രചരിപ്പിക്കുന്ന സാഹചര്യത്തിലാണ് കര്‍ശന നടപടികളിലേക്ക് നീങ്ങുന്നത്. മതവിദ്വേഷ പോസ്റ്റുകള്‍ക്കെതിരെ സൈബര് പട്രോളിങ്ങും തുടങ്ങിയിട്ടുണ്ട്. സംഘര്‍ഷ സാധ്യതയുള്ള സ്ഥലങ്ങളില് നിന്നും വിവിധ സംഘടനാ നേതാക്കളെ കരുതല് അറസ്റ്റ് ചെയ്യുമ്പോള് അവരുടെ ഫോണുകള് വിശദമായി പരിശോധിക്കണം. ഇത്തരത്തിലുള്ള പോസ്റ്റുകള് ശ്രദ്ധയില് പെട്ടാല് നടപടി സ്വീകരിക്കണമെന്നും ഡിജിപി നിര്‍ദ്ദേശിച്ചിട്ടുണ്ട്\nവിജയ് ബാബു വിദേശത്തേയ്ക്ക് കടന്നതായി സൂചന; ഏത് രാജ്യത്താണെങ്കിലും നാട്ടിലെത്തിക്കാന് സാധിക്കുമെന്ന് സിറ്റി പോലീസ് കമ്മിഷണര്\nയുവാവിനെ തട്ടിക്കൊണ്ടുപോയി മര്‍ദ്ദിച്ചവശനാക്കി ലോഡ്ജ് മുറിയില് പൂട്ടിയിട്ടു, പണം ആവശ്യപ്പെട്ട് വീട്ടുകാരെ ഭീഷണിപ്പെടുത്തി, രണ്ട് പേര് പിടിയില്


Christians celebrates Maundy Thursday today | അന്ത്യ അത്താഴ സ്മരണയില് ഇന്ന് പെസഹ: ദേവാലയങ്ങളില് കാല്‍കഴുകല് ശുശ്രുഷയും പ്രത്യേക പ്രാര്‍ത്ഥനകളും | Mangalam\nSunday, June 30, 2019 Last Updated 31 Min 11 Sec ago English Edition\nThursday 18 Apr 2019 09.13 AM\nഅന്ത്യ അത്താഴ സ്മരണയില് ലോകമെമ്പാടുമുള്ള ക്രൈസ്തവര് ഇന്ന് പെസഹ ആചരിക്കുന്നു. ദേവാലയങ്ങളില് കാല്‍കഴുകല് ശുശ്രൂഷയും പ്രത്യേക പ്രാര്‍ത്ഥനകളും നടക്കും. പീഡനുഭവത്തിന് മുന്നോടിയായി യേശു ശിഷ്യന്മാരുടെ പാദങ്ങള് കഴുകുകയും അവര്‍ക്കൊപ്പം അന്ത്യത്താഴം കഴിച്ചതിന്റെയും ഓര്‍മ്മ പുതുക്കലാണ് ക്രൈസ്തവര്‍ക്ക് പെസഹ.\nഅന്ത്യത്താഴ സ്മരണയില് ക്രൈസ്തവര് വീടുകളില് വൈകിട്ട് കുരിശപ്പം മുറിക്കും. ഇത് പ്രത്യേകം തയാറാക്കിയ പാലുമായി ചേര്‍ത്താണ് കഴിക്കുന്നത്. അപ്പം മുറിക്കലിനു പിന്നാലെ പാന വായനയും നടക്കും. എറണാകുളം സെന്റ് മേരിസ് ബസിലിക്കയില് കാല്‍കഴുകല് ശുശ്രുഷയ്ക്ക് കര്‍ദിനാള് മാര് ജോര്‍ജ് ആലഞ്ചേരി നേതൃത്വം നല്‍കി. പെസഹാ വ്യാഴത്തിലെ അവസാന കുര്‍ബാനയോടെ ഈസ്റ്റര് ത്രിദിനത്തിന് തുടക്കമാകുകയാണ്. നാളെയാണ് ദു:ഖ വെള്ളി.\nകുടുംബവഴക്കിനെ തുടര്‍ന്ന് മകന് അച്‌ഛനെ തല്ലിക്കൊന്നു


ആബിദ് ഹുസൈൻ തങ്ങൾ - വിക്കിപീഡിയ\n(1960-05-29) 29 മേയ് 1960 (62 വയസ്സ്)\nകെ.കെ.എസ്. തങ്ങൾ (father)\nഉമ്മാച്ചൂട്ടി കെ.ടി. (mother)\nപ്രമുഖ മുസ്‌ലിംലീഗ് നേതാവും കോട്ടയ്ക്കൽ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് സയ്യിദ് ആബിദ് ഹുസൈൻ തങ്ങൾ ഫറൂഖ് കോളേജിലെ സോഷ്യോളജി വിഭാഗത്തിൽ അസോസിയേറ്റ് പ്രഫസറും ഡിപ്പാർട്ട്‌മെന്റ് തലവനുമായിരുന്നു ഇദ്ദേഹം. കോഴിക്കോട് സർവ്വകലാശാല സിൻഡിക്കേറ്റ് അംഗമാണ്. 1985ൽ അലിഗഡ് സർവ്വകലാശാലയിൽ നിന്ന് സോഷ്യോളജിയിൽ ബിരുദാനന്തര ബിരുദം നേടി. മലപ്പുറം ജില്ലയിലെ വടക്കാങ്ങര സ്വദേശിയാണ്. മുസ്‌ലിംലീഗ് നേതാവും മുൻ എം.എൽ.എയുമായിരുന്ന കെകെഎസ് തങ്ങളുടെ മകനാണ്.\n"https://ml.wikipedia.org/w/index.php?title=ആബിദ്_ഹുസൈൻ_തങ്ങൾ&oldid=3484788" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:20,4ഡിസംബർ 2020.


റോഡ് സഞ്ചാരയോഗ്യമാക്കണമെന്ന് ആവശ്യപ്പെട്ട് ദേശീയപാത ഉപരോധിച്ചു : Deepika.com Nattu Visesham\nകുണ്ടറ: കേരളപുരം മാമ്പുഴ റോഡ് സഞ്ചാരയോഗ്യമാക്കണമെന്ന് ആവശ്യപ്പെട്ട് കരിക്കോട് സാരഥി ജംഗ്ഷനിൽ പൊതുജനങ്ങൾ കൊല്ലം തിരുമംഗലം ദേശീയ പാത ഉപരോധിച്ചു. പ്രശാന്ത് ഉദ്ഘാടനം ചെയ്തു.\nകൊറ്റങ്കര പഞ്ചായത്തംഗം ശിവാനന്ദൻ പിള്ള, സന്തോഷ്, തുളസീധരൻ പിള്ള സിയാദ് അധ്യക്ഷത വഹിച്ചു. വിവരമറിഞ്ഞെത്തിയ കുണ്ടറ എസ് ഐ പ്രതിഷേധക്കാരുമായി സംസാരിച്ചു. ഒരാഴ്ചയ്ക്കകം റോഡു നന്നാക്കാനുള്ള നടപടികൾ സ്വീകരിക്കുമെന്നുള്ള ഉറപ്പിൻമേൽ ഉപരോധം അവസാനിപ്പിച്ചു.\nകേരളപുരം, മാമ്പുഴ, മോതീൻ മുക്ക് റോഡ് എന്നിവ ടാർ ചെയ്യാനായി പൊളിച്ചിട്ടിട്ട് വർഷം രണ്ടു കഴിഞ്ഞിട്ടും റോഡുപണി തുടങ്ങിയിട്ടില്ല. ഞാങ്കടവ് കുടിവെള്ള പദ്ധതിക്കായി പൈപ്പുകൾ സ്ഥാപിക്കാനായി 2018 - ൽ പൊളിച്ച റോഡിൽ മണ്ണും കല്ലുകളും മാത്രമാണുള്ളത്. ഇതുമൂലം റോഡിൽ പൊടിശല്യം രൂക്ഷമായി.\nമൂന്ന് മാസത്തിനകം റോഡ് പുനർനിർമ്മിക്കുന്നതാണെന്ന് ഉറപ്പ് നൽകിയ ശേഷമാണ് പണി തുടങ്ങിയത്. റോഡിലെ ടാറിങ് മുഴുവൻ ഇളക്കിമാറ്റിയതാണ് പൊടിശല്യം രൂക്ഷമാക്കിയത്. പൊടിശല്യംമൂലം കാൽനടയാത്രക്കാർക്കോ ഇരുചക്രവാഹന യാത്രികർക്കോ റോഡിലൂടെ സഞ്ചരിക്കാൻപോലും പറ്റില്ല.\nറോഡിന്‍റെ വശങ്ങളിലുള്ള വീടുകളിലുള്ളവർക്കും കുട്ടികൾക്കും ശ്വാസകോശസംബന്ധമായ അസുഖങ്ങൾ പതിവായി. മാമ്പുഴ സ്‌കൂളിലേക്കെത്തുന്ന വിദ്യാർഥികളും പൊടിശല്യംമൂലം ദുരിതത്തിലാണ്.\nഇതിനെതിരെ നിരവധി പ്രതിഷേധ സമരങ്ങൾ സംഘടിപ്പിച്ചിട്ടും യാതൊരു നടപടിയും കൈക്കൊള്ളാത്തതിൽ പ്രതിഷേധിച്ചാണ് കഴിഞ്ഞ ദിവസം രാവിലെ 10 പൊതുജനങ്ങളുടെ നേതൃത്വത്തിൽ കൊല്ലം തിരുമംഗലം ദേശീയപാത ഉപരോധിച്ചത്.


മനുഷ്യസ്വത്വത്തെപ്പറ്റി, അതിന്റെ ധാര്‍മികമായ പൂര്‍ണതയുമായി ബന്ധപ്പെട്ട ചില ചിന്തകള് പങ്കുവെക്കാന് ശ്രമിക്കുകയാണ്. സ്വത്വ സംസ്‌കരണമാണ് ഇവിടെ വിശദീകരിക്കാന് ശ്രമിക്കുന്ന വിഷയം. റമദാന് മാസത്തിലെ മുഖ്യചിന്താവിഷയവും കൂടിയാണല്ലോ അത്.\nമനുഷ്യന്റെ സത്തയില് രണ്ടു ഭാഗങ്ങളുണ്ട്. രൂപവും ബോധവും എന്ന് നമുക്കവയെ വിളിക്കാം.\nമണ്ണില് നിന്നു രൂപപ്പെട്ട മനുഷ്യന് എന്ന വേദാശയത്തില് നിന്നു തന്നെ തുടങ്ങാം. അത് വിവരിക്കുന്നിടത്ത് നിങ്ങള്‍ക്ക് ഈശ്വരന് കാതും കണ്ണും ബോധവും തന്നു എന്നു പറയുന്നുണ്ട് (അസ്സജദഃ). കാതും കണ്ണും എന്നു പറയുന്നത് ബാഹ്യേന്ദ്രിയങ്ങളെയാണ്. പ്രയോഗം കണ്ണും കാതും എന്നാണെങ്കിലും മനുഷ്യന്റെ ശാരീരികമായ സംവേദനേന്ദ്രിയങ്ങളെല്ലാം ഇതില് വരുന്നുണ്ട്. അഞ്ചെണ്ണമാണവ എന്നാണല്ലോ പൊതുവേ നാം മനസ്സിലാക്കിപ്പോരുന്നത്. കണ്ണ്, കാത്, മൂക്ക്, നാക്ക്, ത്വക്ക് (ചക്ഷുസ്സ്, ശ്രോത്രം, ഘ്രാണം, രസന, ത്വക്ക്)എന്നിവയാണവ. ഇവ യഥാക്രമം വര്‍ണരൂപാദികള്, ശബ്ദം, ഗന്ധം, രസം, സ്പര്‍ശം എന്നീ തന്മാത്രകളുമായി ബന്ധപ്പെട്ട് പ്രവര്‍ത്തിക്കുന്നു. അഞ്ച് ജ്ഞാനേന്ദ്രിയങ്ങളും അഞ്ച് കര്‍മേന്ദ്രിയങ്ങളുമാണ് മനുഷ്യനുള്ളതെന്ന് സാംഖ്യദര്‍ശനത്തിന്റെ ആചാര്യനായ കപിലന് സിദ്ധാന്തിച്ചുട്ടുണ്ടല്ലോ. മേല്‍പ്പറഞ്ഞ പഞ്ചേന്ദ്രിയങ്ങളാണ് ജ്ഞാനേന്ദ്രിയങ്ങള്. കൈ, കാല്, നാക്ക്, ഗുദം, ഉപസ്ഥം (ലിംഗം) എന്നിവ കര്‍മേന്ദ്രിയങ്ങള്. രസം എന്ന സംവേദനം അറിയാനും സംസാരിക്കുക എന്ന കര്‍മം ചെയ്യാനും ഉപയോഗിക്കുന്നതിനാലാണ് നാക്ക് രണ്ടിലും പെടുന്നത്. ഈ ഇന്ദ്രിയങ്ങള്‍ക്കു പുറമേ, മനസ്സ് എന്ന ആറാമിന്ദ്രിയത്തെക്കൂടി ഭാരതീയ ദാര്‍ശനികനായ കപിലന് എണ്ണുന്നുണ്ട്. ഇതാകട്ടെ, ശാരീരികമല്ല. അതിനാല്‍ത്തന്നെ അഭൗതികമാണ്. ഇതിനെയാണ് നാമിവിടെ ബോധം എന്നു വിളിക്കുന്നത്. നിങ്ങള്‍ക്ക് ഈശ്വരന് കാതും കണ്ണും ബോധവും തന്നു എന്ന വാക്യം ഉദ്ധരിച്ചിട്ടുണ്ടല്ലോ.\nബോധത്തിന്റെ മൂന്ന് തലങ്ങള് പരാമര്‍ശിക്കപ്പെടുന്നുണ്ട് വിശുദ്ധ ഖുര്‍ആനില്. ബുദ്ധി(അഖ്ല് എന്ന് ഖുര്‍ആന്റെ ഭാഷയില്), മനസ്സ് (ഖല്‍ബ്), ആത്മാവ്(റൂഹ്) എന്നിവയാണവ. ഇങ്ങനെ ചിന്തിക്കുമ്പോള് മനുഷ്യസ്വത്വത്തിന്റെ (നഫ്‌സ്) നാല് തത്ത്വങ്ങളെയാണ് നമ്മളിവിടെ പരാമര്‍ശിച്ചത്. ജ്ഞാനേന്ദ്രിയങ്ങളും കര്‍മേന്ദ്രിയങ്ങളുമടങ്ങുന്ന ശരീരമാണ് ഒന്ന്. അതിനോട് ചേര്‍ന്നു നില്‍ക്കുന്ന ബോധഘടകം ബുദ്ധി. അതിന്റെ മുകളില് മനസ്സ്. ഏറ്റവുമുന്നതിയില് ആത്മാവ്. പദാര്‍ത്ഥപരവും ആശയപരവുമായ ഈ തത്ത്വങ്ങള് പ്രേരണ, ആസൂത്രണം, പ്രവൃത്തി, അനുഭവം എന്നിവയെ പ്രതിനിധീകരിക്കുന്നു. ഈ ഘടകങ്ങളുടെ പ്രവര്‍ത്തനത്തെ നമുക്കിപ്രകാരം സംഗ്രഹിക്കാം.\nപ്രേരണ, ആസൂത്രണം, പ്രയോഗം, അനുഭവം\nപ്രേരണകളുടെയും ചിന്തകളുടെയും ലോകമാണ് മനസ്സ്. ഒപ്പം മൊത്തം ജീവിതത്തിന് സന്തുലിതത്വം നല്‍കുന്നതും മനസ്സാണ്. മനോദൗര്‍ബല്യം ബാധിച്ചവര്‍ക്ക് സമനില നഷ്ടപ്പെടും. വൈകാരികമായ സമ്മര്‍ദങ്ങളുടെയും കൂടി ലോകമാണത്. രണ്ടു തരം പ്രേരണകള് മനുഷ്യനില് പ്രവേശിക്കുകയും വളരാന് ശ്രമിക്കുകയും ചെയ്യുന്നുണ്ട്. അവന്റെ നൈസര്‍ഗികനന്മയോട് ചേര്‍ന്നുനില്‍ക്കുന്ന പ്രേരണകളാണ് ഒന്ന്. രണ്ടാമത്തേത് ആ നന്മയില് നിന്നവനെ തെറ്റിച്ചു കളയാന് ശ്രമിക്കുന്നതും. ഈശ്വരീയമാണ് ഒന്നാമത്തെതിന്റെ സ്രോതസ്സ്. ഇതിനെ റബ്ബാനിയഃ എന്നു വിളിക്കാം. രണ്ടാമത്തെതിന്റെ ഉറവിടമാകട്ടെ, ചെകുത്താനുമാകുന്നു. അതിനാല്‍ത്തന്നെ ഇതിന് ശൈത്വാനിയഃ എന്നും പേരു പറയാം. റബ്ബാനിയ്യയില് നിന്നുണ്ടാകുന്ന പ്രേരണകളെയും ബോധനങ്ങളെയും ഇമാം ഗസ്സാലി ഇല്‍ഹാം (ദൈവിക ബോധനം) എന്നു വിളിക്കുന്നുണ്ട്. നേരെ തിരിച്ച് ശൈത്വാനിയ്യയില് നിന്നുണ്ടാകുന്നതിന് വസ്‌വാസ് (സാത്താനിക ദുര്‍ബോധനം) എന്നും അദ്ദേഹം പേരു നല്‍കിയിട്ടുണ്ട്. ഈ പദങ്ങള് ഖുര്‍ആനില് വന്നിട്ടുണ്ട്. മനുഷ്യന് ദൈവം നന്മതിന്മകളെക്കുറിച്ച തിരിച്ചറിവും വിവേചനബോധവും നല്‍കി എന്ന് പറയുന്നേടത്ത് ഖുര്‍ആന് (സൂറഃ അശ്ശംസ്) ഇല്‍ഹാം എന്ന പദത്തിന്റെ രൂപഭേദമാണ് പ്രയോഗിച്ചത്. നേരെ തിരിച്ച്, ആദമിന് ചെകുത്താന്റെ പ്രലോഭനമുണ്ടായതായി പറയുമ്പോള് അവിടെ വസ്‌വാസിന്റെ രൂപഭേദവും പ്രയോഗിച്ചിരിക്കുന്നു. ഇപ്രകാരം ഇല്‍ഹാമിന്റെയും വസ്‌വാസിന്റെയും ലോകമാണ് മനുഷ്യന്റെ മനസ്സ്. നല്ലത് എന്ന് തിരിച്ചറിയാന് പ്രയാസമില്ലാത്തതും മനുഷ്യനെ ഉന്നതിയിലേക്കു നയിക്കുന്നതുമായ മാനസിക ചലനങ്ങളെയാണ് ഇല്‍ഹാം എന്നു പറയുന്നതെങ്കില്, വസ്‌വാസ് എന്നു പ്രയോഗിക്കുന്നത് മനുഷ്യനെ തരം താഴ്ത്തുന്ന, അവന്റെ അന്തസ്സു കെടുത്തുന്ന ചലനങ്ങളെ സൂചിപ്പിക്കുന്നതിനാണ്.\nമനസ്സ് സ്വീകരിക്കുന്ന പ്രേരണയുടെ സ്വഭാവമനുസരിച്ചാണ് ചിന്തയിലും പ്രവര്‍ത്തനത്തിലുമെല്ലാം നന്മയും തിന്മയും പ്രകടമാവുക. മുകളില് ഇല്‍ഹാം എന്നും വസ്‌വാസ് എന്നും രണ്ടു തരം ബോധനങ്ങളെ, പ്രേരണകളെ പരാമര്‍ശിച്ചതോര്‍ക്കുക. ഈ രണ്ടു തരം പ്രേരണകളും മനസ്സിലേക്കു പ്രവഹിക്കുന്നുണ്ട്. ആരോഗ്യമുള്ള മനസ്സ് പക്ഷേ, അതില് നല്ലതിനെ മാത്രം പുറത്തേക്കു വിടുന്നു. അങ്ങനെ ബുദ്ധി നല്ല കാര്യങ്ങളാസൂത്രണം ചെയ്യുന്നു. ശരീരം നന്മ പ്രവര്‍ത്തിക്കുന്നു. ആത്മാവ് ആനന്ദമനുഭവിക്കുന്നു. മനസ്സിന് ഹൃദയം എന്നു കൂടി മിക്ക ഭാഷകളിലും പറയാറുണ്ട്. ഖുര്‍ആന് ഉപയോഗിച്ചിട്ടുള്ള ഖല്‍ബ് എന്ന വാക്കിനും ഹൃദയം എന്നര്‍ത്ഥമുണ്ട്. ഒരര്‍ത്ഥത്തില് ഹൃദയം എന്ന ശരീരാവയവവും മനസ്സും തമ്മില് സാമ്യമുണ്ട്. ശരീരത്തില് തലച്ചോര് ഉന്നതസ്ഥാനത്തും ഹൃദയം മധ്യഭാഗത്തുമായിരിക്കുന്നതു പോലെ സ്വത്വത്തിലെ അഭൗതികതത്ത്വങ്ങളില് ആത്മാവ് ഉച്ചസ്ഥാനത്തും മനസ്സ് മധ്യത്തിലുമാകുന്നു. ശുദ്ധവും അശുദ്ധവുമായ രക്തത്തെ സ്വീകരിച്ച് ശുദ്ധീകരിച്ച് ശുദ്ധരക്തത്തെ മാത്രം പുറത്തേക്കു വിടുക എന്നതാകുന്നു ഹൃദയത്തിന്റെ ധര്‍മം. അതിനാല്‍ത്തന്നെ, ഹൃദയത്തെ ബാധിക്കുന്ന അനാരോഗ്യാവസ്ഥ ശരീരത്തെ മുഴുവനായും ബാധിക്കും. മുഹമ്മദ് നബി ഇപ്രകാരം പറഞ്ഞിട്ടുണ്ട്, ശരീരത്തിലെയൊരവയവം. അതു നന്നായാല് ശരീരമാകെ നന്നായി. അതു ദുഷിച്ചാലോ, മുഴുവന് ശരീരവും ചീത്തയാകും. അതത്രേ ഹൃദയം.\nഇതുപോലെ, ബോധമണ്ഡലത്തില് നല്ലതും ചീത്തയുമായ പ്രേരണകളെ സ്വീകരിക്കുന്ന സ്ഥലമാകുന്നു മനസ്സ്. പ്രവേശിക്കുന്ന എല്ലാ ചിന്തകളെയും പ്രേരണകളെയും ശരിയായ പ്രക്രിയയ്ക്ക് വിധേയമാക്കി ഉത്തമചിന്തകളെ മാത്രം പുറത്തേക്കു വിടുകയെന്നതാണ് നല്ല മനസ്സിന്റെ ദൗത്യം. സ്വാഭാവികമായും മനസ്സ് ചീത്തയായാല് ബുദ്ധിയും ശരീരവും ആത്മാവും ചീത്തയാകും.\nഅതേസമയം, മനസ്സിനെയും ജീവിതത്തെയും ശുദ്ധീകരിക്കാനുള്ള വഴി ജീവിതാസ്വാദനത്തിന്റെ നിരാകരണമല്ല. തൃഷ്ണകളാണ് ദുഃഖത്തിന്റെ ഹേതു എന്നു കണ്ടെത്തുകയും തൃഷ്ണാനിരോധത്തിന്റെ സത്യം പഠിപ്പിക്കുകയും ചെയ്ത ശ്രീബുദ്ധന് തന്നെയും മനുഷ്യന്റെ ആശാസ്യമായ അഭിനിവേശങ്ങളെ അതില്‍പ്പെടുത്തിയിട്ടില്ല. സ്വാര്‍ത്ഥവും അധാര്‍മികവുമാകയാല് അനാശാസ്യമായ തൃഷ്ണ എന്നാണ് ബുദ്ധന് അതിനെ വിശദീകരിക്കുന്നത്. മനുഷ്യന്റെ അഭിനിവേശങ്ങളെ ഗസ്സാലി രണ്ടാക്കി തരംതിരിക്കുന്നുണ്ട്. ശഹ്‌വഃ, ഗദബ് എന്നാണ് ഗസ്സാലിയുടെ ഭാഷയില് അതിനെ പറയുക. നമുക്കതിനെ കാമം, ക്രോധം എന്ന് തര്‍ജമ ചെയ്യാം. എല്ലാ ആഗ്രഹങ്ങളെയും കാമം എന്നും എല്ലാ വികാരങ്ങളെയും ക്രോധമെന്നും വിശദീകരിക്കാം. മൃഗതൃഷ്ണകള് എന്നു പറയാം നമുക്കിവയെ. സ്വാഭാവികവും നൈസര്‍ഗികവുമായ അഭിനിവേശങ്ങള് എന്ന അര്‍ത്ഥത്തില്. ഇവയെ പക്ഷേ, അപലപനീയമായ വികാരങ്ങളായല്ല, മനുഷ്യന്റെ അപാരമായ ശേഷിയും സാധ്യതയുമായാണ് ഗസ്സാലി വിലയിരുത്തുന്നത്. അദ്ദേഹമിവയെ ഖുവ്വതുശ്ശഹ്‌വാനിയഃ (കാമത്തിന്റെ ശേഷി), ഖുവ്വതുല് ഗദബിയഃ (ക്രോധത്തിന്റെ ശേഷി) എന്നിങ്ങനെയാണ് വിളിക്കുന്നത്.\nഈ മൃഗതൃഷ്ണകളുടെ അഭാവത്തില് ജീവിതത്തിന് സൗന്ദര്യമില്ല. ഒരര്‍ത്ഥത്തില് ജീവിതം തന്നെയില്ല. മനുഷ്യന്റെ എല്ലാ അഭിനിവേശങ്ങളെയും നിന്ദ്യമായി വിലയിരുത്തുന്ന വിരക്തിയുടെ മതത്തിനും അതു തന്നെയാണ് മതം എന്ന വിലയിരുത്തലിനും മറുപടിയാണ് ഗസ്സാലിയുടെ വിശകലനം. അതേസമയം, വ്യക്തിയുടെ മനസ്സ് സ്വീകരിക്കുന്ന പ്രേരണ മുകളില് സൂചിപ്പിച്ച സ്വഭാവത്തില് ദൈവികബോധനമാണോ ദുര്‍ബോധനമാണോ എന്നതിനെ ആശ്രയിച്ചിരിക്കും തൃഷ്ണകളുടെ പ്രകാശനത്തിലെ ധര്‍മാധര്‍മങ്ങള്. സദ്‌പ്രേരണകളെയാണ് മനസ്സ് സ്വീകരിക്കുന്നതെങ്കില് ഇപ്പറഞ്ഞ കാമ ക്രോധ ശേഷികള് ബുദ്ധിയുടെ (അഖ്ല്) നിയന്ത്രണത്തില് വരും. ഒരു മനുഷ്യന് ധാര്‍മികതയുടെ പരിധികളെ ലംഘിക്കാതെ ജീവിതാനന്ദം നുകരാനാവും. എന്നാല്, ദുഷ്‌പ്രേരണകളില് അഭിരമിക്കുന്നതാണ് ഒരാളുടെ മനസ്സെങ്കില് നേരെ തിരിച്ച് ബുദ്ധി തൃഷ്ണയുടെ നിയന്ത്രണത്തില് വരും. അതോടെ, ഒരാളുടെ ജീവിതം അന്തസ്സിന്റെയും ധര്‍മബോധത്തിന്റെയും പരിധി കടക്കുകയും അധാര്‍മികവൃത്തികള് അവനെ നാശത്തിലേക്കു തള്ളിയിടുകയും ചെയ്യും.\nകാമ ക്രോധ ശേഷികളുടെ വിനിയോഗത്തിലെ ധാര്‍മികതയെയും നിസ്വാര്‍ത്ഥതയെയും പഠിപ്പിക്കുന്ന ചില ഉദാഹരണങ്ങളുണ്ട്. ഒരിക്കലൊരു യുദ്ധത്തില് എതിരാളിയെ കീഴ്‌പ്പെടുത്തിയ അലി അയാളുടെ കഴുത്തിനു നേരെ വാളുയര്‍ത്തി. ആ സമയത്ത് എതിരാളി അദ്ദേഹത്തിന്റെ മുഖത്തേക്കൊന്നാഞ്ഞു തുപ്പി. തന്റെ മരണം ഉറപ്പായ സന്ദര്‍ഭത്തില് അവസാനമായി അലിയോടുള്ള രോഷം പ്രകടിപ്പിച്ചതായിരുന്നു അയാള്. എന്തായാലും ഇരട്ടി ആവേശത്തോടെ അലി തന്നെ വധിക്കുമെന്നയാള്‍ക്കുറപ്പായിരുന്നു. എന്നാല്, പ്രതീക്ഷിച്ചതല്ല സംഭിച്ചത്. ഉയര്‍ത്തിയ വാള് താഴ്ത്തി അലി മുഖം തുടച്ചു. അയാളോട് പൊയ്‌ക്കൊള്ളാന് പറഞ്ഞു. അദ്ഭുതത്തോടെ അയാള് അലിയുടെ ഈ പ്രവൃത്തിയുടെ പൊരുള് അന്വേഷിച്ചു. എതിരാളിയെ കീഴ്‌പ്പെടുത്തി വധിക്കാന് വാളുയര്‍ത്തിയ പോരാളിയെ കൂടുതല് പ്രകോപിപ്പിക്കാന് പോന്ന പെരുമാറ്റം തന്നില് നിന്നുണ്ടായപ്പോള് തന്നെ വിട്ടയക്കുകയാണോ ചെയ്യുന്നത്, എന്തായിരിക്കാം അതിന്റെ കാരണം എന്നായിരുന്നു അയാളുടെ ചോദ്യം.\nഅലി വിശദീകരിച്ചു, സഹോദരാ. എനിക്ക് നിന്നോട് വ്യക്തിപരമായി യാതൊരു വിരോധവുമില്ല. നമ്മുടേത് രണ്ട് നിലപാടുകള് തമ്മിലുള്ള, രണ്ട് ദര്‍ശനങ്ങള് തമ്മിലുള്ള പോരാട്ടമാണ്. ദൈവത്തോടും ദൈവികനീതിയോടും നീ പുലര്‍ത്തുന്ന ശത്രുതയാണ് നിന്നെ എന്റെ എതിരാളിയാക്കിയത്. അതിനാല്‍ത്തന്നെ, നിന്നെ വധിക്കുവാനുള്ള എന്റെ ശ്രമത്തില് സ്വാര്‍ത്ഥമായ യാതൊരു താല്‍പര്യവുമില്ല. എന്നാല്, നീ എന്റെ മുഖത്തേക്കു തുപ്പിയ സമയത്ത്, എനിക്ക് നിന്നോട് വ്യക്തിപരമായി ക്രോധമുണ്ടായി. തികച്ചും സ്വാര്‍ത്ഥമായ ഒരു സ്വഭാവത്തില്‍ത്തന്നെ. ആ സമയത്ത് നിന്നെ വധിച്ചാല് സ്വാര്‍ത്ഥവികാരങ്ങളുടെ പേരില് ജീവഹത്യ നടത്തിയവനായിത്തീരും ഞാന്. എന്റെ ആ പ്രവൃത്തി കൊടും പാപമായിത്തീരും. അല്ലാഹു ആദരിച്ച ജീവനെ വൈയക്തികവികാരങ്ങളുടെ പേരില് ഹനിച്ചതിന് ഞാന് അല്ലാഹുവിനോടെന്തു സമാധാനം പറയും?\nഅതേസമയം, ക്രോധത്തെ ഇല്ലായ്മ ചെയ്യാന് വേദഗ്രന്ഥം കല്‍പിച്ചിട്ടില്ല. സമൂഹത്തെ വഴിതെറ്റിയ ഉന്മാദത്തിനടിപ്പെടുത്തിയ സാമിരിയോടും അതിന് വിധേയപ്പെട്ട സമൂഹത്തോടും ക്രോധത്തോടെ പ്രതികരിച്ച മൂസാ നബിയുടെ കഥ പറയുന്നുണ്ടല്ലോ ഖുര്‍ആനില്.\nകാമത്തിന്റെ കാര്യത്തിലും സമാനമായ ഉദാഹരണങ്ങള് കാണാന് സാധിക്കും. ഉദാത്തമായ സ്ത്രീപുരുഷ പ്രണയത്തെയും രതിയെയും പുണ്യമായെണ്ണുന്ന ഖുര്‍ആനും പ്രവാചകനും അതിനടിപ്പെടുന്നതിനെയും അതിന്റെ പേരില് മാര്‍ഗഭ്രംശത്തിലകപ്പെടുന്നതിനെയും സംബന്ധിച്ച ജാഗ്രതയെക്കുറിച്ച് ഓര്‍മിപ്പിക്കുന്നുണ്ട്. നബിതിരുമേനി പറഞ്ഞ ഒരു കഥ ഹദീസ് ഗ്രന്ഥങ്ങളില് വിഖ്യാതമായിട്ടുണ്ട്. മൂന്നു മനുഷ്യരുടെ ഏറ്റവും പ്രസ്താവ്യമായ പുണ്യപ്രവൃത്തിയെപ്പറ്റിയുള്ളതാണാ കഥ. അതില് രണ്ടാമത്തെ മനുഷ്യന് ദൈവഭയത്താല് തന്റെ കാമചോദനയെ സ്വനിയന്ത്രണത്തില് കൊണ്ടുവരുന്നതിനെക്കുറിച്ചാണ് പരാമര്‍ശിക്കുന്നത്. പ്രഭു വനിതകള് പ്രലോഭിപ്പിക്കാന് ശ്രമിച്ച യൂസുഫിന്റെ കഥ ഖുര്‍ആനില് പറയുന്നതും ഒരുദാഹരണമാണ്. ഞാനെന്റെ മനസ്സിനെ കുറ്റ വിമുക്തമാക്കുന്നില്ലെന്നും മനുഷ്യമനസ്സ് ദുഷ്‌പ്രേരണകള് നല്‍കുന്ന ഒന്നു തന്നെയാണെന്നും സമ്മതിക്കുന്ന യൂസുഫ് പക്ഷേ, മനസ്സിന്റെ ആ പ്രലോഭനത്തെ അതിജയിക്കുകയാണല്ലോ ചെയ്യുന്നത്? തന്റെ കാമത്തെയും അതിന്റെ പ്രേരണയെയും ഉപേക്ഷിക്കുകയല്ല, മറിച്ച് അതിനെ തന്റെ ബുദ്ധിയുടെ വരുതിയിലാക്കുകയും അങ്ങനെ അതിനെ വിശുദ്ധമാക്കുകയുമാണദ്ദേഹം ചെയ്തത്.\nഎന്നുവെച്ചാല്, പ്രേരണകളുടെ സ്രോതസ്സ് തിരിച്ചറിയാനും നല്ലതിനെ തിയ്യതില്‍നിന്ന് വേര്‍തിരിക്കാനുമുള്ള ശേഷി മനസ്സിനുണ്ടാകുമ്പോള് ജീവിതം ആനന്ദപൂര്‍ണമാവുകയും വ്യക്തി ഉത്തമനായിത്തീരുകയും ചെയ്യും. വ്യക്തി ഉത്തമനായിത്തീരുമ്പോള് സമൂഹം ഭദ്രതയും ശരിയായ സാംസ്‌കാരിക നാഗരിക പുരോഗതിയുമാര്‍ജിക്കുകയും നന്മയില് വികസിക്കുകയും ചെയ്യും. അങ്ങനെ, ലോകത്ത് സമാധാനമുണ്ടാവും. ആകയാല്, മനഃസംസ്‌കരണമത്രെ ലോകസമാധാനത്തിലേക്കുള്ള വഴി.